ভুটান যেতে লাগবে ১২০০ টাকা! | BD Times365 ভুটান যেতে লাগবে ১২০০ টাকা! | BdTimes365\nআপডেট : ৭ ফেব্রুয়ারি, ২০২০ ১৭:১৮\nবেশ কিছুদিন ধরেই কানাঘুষা চলছিল ভুটান বাংলাদেশীদের জন্য ভ্রমণ কর আরোপ করতে যাচ্ছে। সংখ্যাটা কম নয় ৬৫ ডলার (টাকার অংকে ৫৫২৫)। তার মানে বাংলাদেশি টাকায় ৫৫২৫ টাকা দিতে হবে প্রতিদিন ভ্রমণ করতে হলে।\nভুটান প্রাচ্যের সুইজারল্যান্ড। হিমালয় বরফ ও বসন্ত সবমিলিয়ে প্রকৃতির অপূর্ব সমন্বয় ভুটানে। আকাশ নীলে নীল। এক ফোঁটা ধুলো কোথাও খুঁজে পাওয়া যাবে না। এবং ভ্রমণ খরচ খুব কম। বাংলাদেশ থেকে সড়কপথে যেতে লাগে মাত্র তিন ঘন্টা। আর প্লেনে দেড় ঘন্টা। বাংলাদেশের কাছে এই অপরূপ সৌন্দর্যের দেশটি হঠাত করেই বেশ ব্যয়বহুল হয়ে পড়েছিল।\nকানাঘুষা শোনা যাচ্ছিল বাংলাদেশিদের ভুটান ভ্রমন করতে হলে প্রতিদিন জনপ্রতি ৫৫২৫ টাকা দিতে হবে। পৃথিবীর উন্নত দেশগুলোর জনগণকেও জনপ্রতি একই সমপরিমাণ টাকা দিতে হয় ভুটান ভ্রমণের জন্য। ভুটান সরকার তার পার্লামেন্টে প্রস্তাব রেখেছিল অন্যান্য দেশগুলোকে ৬৫ ডলার সমপরিমাণ ভ্রমণ কর দিতে হবে ভুটানে প্রবেশ করতে হলে। তবে তা বাতিল হয়েছে।\nসম্প্রতি সার্ক দেশগুলোর জন্য ভোটার নতুন নীতিমালা তৈরি করেছে। আর তা হল সার্ক দেশভক্ত নাগরিকদেরকে ভুটানের ঢুকতে হলে প্রতিদিন ভ্রমণ কর দিতে হবে ১২ ডলার। বাংলা টাকায় যা বারোশো টাকার সমপরিমাণ। যদি দুজন বাংলাদেশের নাগরিক ভুটান ভ্রমণ করেন তিনদিন। তাদের লাগবে ৭২০০ টাকা। আশা করা যায় বাংলাদেশের ভ্রমণপি'পাসুরা অনায়াসেই এইটুকু খরচ বহন করতে পারবেন ভুটান ভ্রমনে। চলতি বছর জুলাইয়ের তারিখ থেকে এই ভ্রমণ কর অন্তর্ভুক্ত করতে যাচ্ছে ভুটানের কর্তৃপক্ষ।\nনতুন আইনের ফলে পর্যটন শুল্কে ছাড় পাবেন না বাংলাদেশিরা। এ তালিকায় আছে দক্ষিণ এশিয়ার ভারত-মালদ্বীপও।\nদেশটিতে বর্তমানে পর্যটকদের দৈনিক ২৫০ ডলার ফি দিতে হয়। এর মধ্যে ৬৫ ডলার সাসটে'ইনেবল ডেভেলপমেন্ট ফি এবং ৪০ ডলার ভিসা প্রসেসিং ফি। এতদিন ভারত-বাংলাদেশি পর্যটকদের এসব ফি দিতে হতো না। নতুন আইনে মাথাপিছু দিনপ্রতি ১২ ডলার দিতে হবে।\nভুটানের পর্যটন মন্ত্রণালয় জানিয়েছে, পর্যটকদের উন্নত পরিষেবা দিতে এই নীতি পরিবর্তনের অন্যতম কারণ।\nউল্লেখ্য, পাহাড়, নদী আর ঝরনার মিতা'লিতে সৃষ্ট প্রকৃতির এক অপরূপ নিদর্শন ভুটান। ফ্যামিলি ট্যুর, ফ্রেন্ডস ট্যুর, কাপল ট্যুর, মধুচন্দ্রিমা সবকিছুর জন্যই ভুটান অনে'কেরই প্রথম পছন্দ।\nভুটানে প্রকৃতি ছাড়াও দৃষ্টিন'ন্দন স্থাপনা, বিভিন্ন ঐতিহাসিক স্থানের পাশাপাশি আছে ঝুল'ন্ত ব্রিজও। এছাড়া জাতীয় জাদুঘর, ভুটানের চিড়িয়াখানায় জাতীয় পশু দেখে মন-প্রাণ জুড়িয়ে যাবে।


সরকারি হচ্ছে আরও ২৩ কলেজ – আওয়ার নিউজ\nসারা দেশে আরও ২৩টি বেসরকারি কলেজ জাতীয়করণ (সরকারি) করার সিদ্ধান্ত নিয়েছে সরকার। কয়েক দিন আগে এ বিষয়ে প্রধানমন্ত্রী শেখ হাসিনা সম্মতি দিয়েছেন। এরপর প্রধানমন্ত্রীর কার্যালয় থেকে কলেজগুলোর তালিকা দিয়ে এ বিষয়ে প্রয়োজনীয় ব্যবস্থা নিতে শিক্ষা মন্ত্রণালয়কে নির্দেশ দেওয়া হয়েছে।\nআজ রোববার এ-সংক্রান্ত নির্দেশনা মাধ্যমিক ও উচ্চশিক্ষা অধিদপ্তরের (মাউশি) কাছে পাঠানো হয়েছে। নিয়ম অনুযায়ী, এখন মাউশি এসব কলেজ পরিদর্শন করে মন্ত্রণালয়ে প্রতিবেদন দেবে। পরে মন্ত্রণালয় এ বিষয়ে জাতীয়করণের আদেশ জারি করবে।\nএর আগে গত জুন মাসে সারা দেশের আরও ১৯৯টি বেসরকারি কলেজ সরকারি করার সিদ্ধান্ত নেয় সরকার। তবে এখনো এগুলোর বিষয়ে চূড়ান্ত আদেশ জারি হয়নি। আনুষঙ্গিক কাজ চলছে।\nশিক্ষা মন্ত্রণালয়ের কর্মকর্তারা জানিয়েছেন, যেসব উপজেলায় সরকারি কলেজ নেই, সেগুলোতে একটি করে কলেজ সরকারি করার পরিকল্পনার অংশ হিসেবে এ সিদ্ধান্ত নেওয়া হয়েছে। তবে অভিযোগ উঠেছে, যেনতেন কিছু কলেজও জাতীয়করণ করা হচ্ছে। এ ক্ষেত্রে বিভিন্ন এলাকায় আর্থিক লেনদেনেরও অভিযোগ উঠেছে। এর আগে এ নিয়ে প্রথম আলোয় প্রতিবেদন প্রকাশিত হয়েছে। এসব কলেজের আত্তীকৃত হওয়া শিক্ষকেরা আপাতত অন্য কলেজে বদলি হতে পারবেন না।\nমাউশির একজন কর্মকর্তা জানান, বর্তমানে সারা দেশে ৩৩৫টি সরকারি কলেজ আছে। সরকারের পরিকল্পনা হলো আরও তিন শতাধিক কলেজকে সরকারি করা হবে। এদিকে আত্তীকৃত শিক্ষকদের বিসিএস ক্যাডারে অন্তর্ভুক্ত করা নিয়ে বিদ্যমান বিসিএস সাধারণ শিক্ষা ক্যাডারের শিক্ষকদের মধ্যে ক্ষোভের সৃষ্টি হয়েছে। বিসিএস সাধারণ শিক্ষা সমিতির নেতারা সামাজিক যোগাযোগমাধ্যমেও এ বিষয়ে মন্তব্য করছেন।\nযে ২৩ কলেজ সরকারি হচ্ছে : ঢাকার নবাবগঞ্জের দোহার নবাবগঞ্জ কলেজ, মানিকগঞ্জের হরিরামপুরের বিচারপতি নূরুল ইসলাম মহাবিদ্যালয়, দৌলতপুরের মতিলাল ডিগ্রি কলেজ, ফরিদপুরের সালথা কলেজ, শরীয়তপুরের জাজিরার বি. কে নগর বঙ্গবন্ধু কলেজ, ময়মনসিংহের ফুলবাড়িয়ার বেগম ফজিলাতুন্নেছা মুজিব মহিলা মহাবিদ্যালয়, কিশোরগঞ্জের পাকুন্দিয়া কলেজ, শেরপুরের ঝিনাইগাতীর আদর্শ মহাবিদ্যালয়, চট্টগ্রামের হাটহাজারি কলেজ, কুমিল্লার হোমনা ডিগ্রি কলেজ, সিলেটের বিশ্বনাথ কলেজ, রাজশাহী তানোরের আব্দুল করিম সরকার কলেজ, দুর্গাপুরের দাওকান্দি ডিগ্রি কলেজ, নওগাঁর মান্দা মমিন-শাহানা ডিগ্রি কলেজ, সিরাজগঞ্জের কামারখন্দের কাজী কোরাপ আলী মেমোরিয়াল ডিগ্রি কলেজ, বগুড়ার নন্দীগ্রাম মহিলা ডিগ্রি কলেজ, শিবগঞ্জ এম এইচ মহাবিদ্যালয়, রংপুরের তারাগঞ্জ ওয়াকফ এস্টেট কলেজ, দিনাজপুরের ঘোড়াঘাট ডিগ্রি কলেজ, চিরিরবন্দর ডিগ্রি কলেজ, খুলনার তেরখাদার নর্থ খুলনা কলেজ, দিঘলিয়া এম এ মজিদ ডিগ্রি কলেজ এবং কুষ্টিয়ার ভেড়ামারা মহিলা কলেজ।\nজাতীয় Comments Off on সরকারি হচ্ছে আরও ২৩ কলেজ সংবাদটি প্রিন্ট করুন\n« কাপড় ধোয়ার এই নিয়মগুলো আপনি মেনে চলছেন তো? (পূর্বের সংবাদ)\n(পরের সংবাদ) দারিদ্র্য থেকে মুক্তি লাভের আমল »


হাকিমুল উম্মাহ শায়খ আইমান | দারুল ইলম\nআজ আমি একটি উপদেশ নিয়ে আলোচনা করতে চাই। যে উপদেশটি আমি প্রথমে নিজেকে, তারপর আমার সকল মুসলিম ও মুজাহিদ ভাইদেরকে করতে চাই। তা হলো: আমি নিজেকে ও তাদেরকে জুলুমের ব্যাপারে সতর্ক করছি। Continue reading →\nবর্তমান ভিসা কি শরয়ী আমান? মুসলিমদের দেশে ভিসা নিয়ে আসা কাফিরদের ব্যাপারে কি ধরা হবে যে তাদেরকে শরয়ী নিরাপত্তার প্রতিশ্রুতি দেয়া হয়েছে? তাদের রক্ত কি হারাম বিবেচিত হবে? কাফিরদের দেশে ভিসা নিয়ে যাওয়া মুসলিমরা কি সেখানে হামলা করতে পারবেন? ৯/১১ এর মতো হামলা কি জায়েজ বলে গণ্য হবে? এই প্রশ্নগুলোসহ আরো অনেক প্রশ্নের উত্তর পাবেন হাকিমুল উম্মাহ শায়খ আইমানের অন্যবদ্য এই রচনায়। Continue reading →


‘জ্ঞান-বিজ্ঞান চর্চায় বাংলাদেশ-ভারত যৌথ কাজ করবে’ Dhakatimes24\n‘জ্ঞান বিজ্ঞান চর্চায় বাংলাদেশ ভারত যৌথ কাজ করবে’\n‘জ্ঞান-বিজ্ঞান চর্চায় বাংলাদেশ-ভারত যৌথ কাজ করবে’\nশাবি প্রতিবেদক, ঢাকাটাইমস\n| প্রকাশিত : ০৬ এপ্রিল ২০১৯, ১৬:৫৫\nশিক্ষামন্ত্রী ডা. দীপু মনি বলেছেন, বাংলাদেশ ও ভারতের দ্বিপাক্ষিক সম্পর্ক জোরদার এবং পারস্পরিক সহযোগিতার মাধ্যমে দুই দেশের মানুষকে সমৃদ্ধির পথে এগিয়ে যেতে যৌথ গবেষণা ও জ্ঞান-বিজ্ঞান চর্চায় কাজ করতে হবে।\nশনিবার সকালে শাহজালাল বিজ্ঞান ও প্রযুক্তি বিশ্ববিদ্যালয়ের (শাবিপ্রবি) কেন্দ্রীয় মিলনায়তনে বাংলাদেশ ও ভারতের ২৩টি বিশ্ববিদ্যালয়ের উপাচার্য নিয়ে আয়োজিত ‘ইন্টারন্যাশনাল কনভেনশন অব ভাইস চ্যান্সেলর’ সম্মেলনে প্রধান অতিথির বক্তৃতায় মন্ত্রী এসব কথা বলেন।\nঅনুষ্ঠানে শিক্ষামন্ত্রী ১৯৭১ সালে ভারত সরকার ও জনগণের সহযোগিতার কথা কৃতজ্ঞতার সঙ্গে স্মরণ করে বলেন, ভাষা-সংস্কৃতি, প্রকৃতি ও ভৌগলিক দিক থেকে দুদেশের মানুষের মধ্যে গভীর সম্পর্কের ভিত্তি রচনা দিয়েছে। যদিও রাজনৈতিক সীমান্ত দুই দেশের মধ্যে বিভক্তির রেখা টেনেছে। কিন্তু নদী, প্রকৃতি, বাতাস, সংস্কৃতি দু’দেশের মানুষেকে একসঙ্গে বেঁধে রেখেছে। অতীতে যেমন আমরা এক ছিলাম, ভবিষ্যতেও থাকবো।\nদীপু মনি বলেন, বাংলাদেশের স্বাধীনতা-শোষণের বিরুদ্ধে, বঞ্চনার বিরুদ্ধে সংগ্রামের ফসল। কাউকে পেছনে ফেলে নয়, জ্ঞানবিজ্ঞানের বিশাল পরিধি তৈরিতে সবাইকে নিয়ে এগিয়ে যেতে হবে।\nমন্ত্রী বলেন, বাংলাদেশ ও ভারতের সম্পর্ক ঐতিহাসিক। বঙ্গবন্ধু এ সম্পর্ক প্রতিষ্ঠা করেছিলেন। তারই কন্যা প্রধানমন্ত্রী শেখ হাসিনার নেতৃত্বে বর্তমান সরকার বাংলাদেশ ও ভারতের মধ্যে সেতুবন্ধন পুনঃস্থাপনের কাজ করেছেন। এরই ধারাবাহিকতায় রেল, নৌপথ ও সড়কপথের যোগাযোগ উন্নয়নে সরকার জোর দিয়েছে।\nদীপু মনি বলেন, এসব উন্নয়নের পাশাপাশি সৌহার্দ্য, সম্প্রীতি ও বন্ধুত্বের মধ্য দিয়ে সমৃদ্ধির দিকে এগিয়ে যেতে হবে। এক্ষেত্রে চিন্তা-চেতনার যোগাযোগ বৃদ্ধি জরুরি। শাবিতে ভিসি সম্মেলনের মাধ্যমে এই কানেকটিভিটি আরও জোরালো হবে বলে আশা ব্যক্ত করেন মন্ত্রী।\nশাবিপ্রবি’র স্কুল অব অ্যাপ্লাইড সায়েন্স অ্যান্ড টেকনোলজির ডিন অধ্যাপক ড. আবুল মুকিদ মোহাম্মদ মোকাদ্দেস সভাপতিত্ব প্রথমবারের মতো এ সম্মেলনের আয়োজন করা হয়।\nসম্মেলনে অন্যদের মধ্যে বক্তব্য দেন বিশ্ববিদ্যালয় মঞ্জুরি কমিশনের চেয়ারম্যান অধ্যাপক আব্দুল মান্নান, শাবিপ্রবির উপাচার্য অধ্যাপক মো. ফরিদ উদ্দিন আহমদ, ভারতের গৌহাটি ইউনিভার্সিটির উপাচার্য ড. মৃদুল হাজারিকা, মেঘালয় বিজ্ঞান ও প্রযুক্তি বিশ্ববিদ্যালয়ের আচার্য মাহবুবুল হক প্রমুখ।


শুধু তথ্যই নয়, এবার ব্যবহারকারীর চেহারা শনাক্ত করবে অ্যাপেল! - The Dhaka Times\nঢাকা টাইমস্ ডেস্ক ॥ শুধু তথ্যই নয়, ব্যবহারকারীর চেহারা শনাক্ত করতে সক্ষম এমন আইফোন বাজারে আনতে কাজ শুরু করেছে অ্যাপেল। ইতিমধ্যে নতুন এ প্রযুক্তি নিজেদের করে নিতে যুক্তরাষ্ট্রের প্যাটেন্ট অ্যান্ড ট্রেডমার্ক কার্যালয়ে আবদেনও করেছে অ্যাপেল।\nইন্টারনেটে পাওয়া এক তথ্যে জানা যায়, ইতিপূর্বে ম্যাকবুক বা অন্যান্য ডিভাইসের জন্য ‘ফেইস রিকপনিশন’ প্রযুক্তির প্যাটেন্টের জন্য আবেদন করলেও এবার শুধু মোবাইল ডিভাইসে এ প্রযুক্তি ব্যবহারের জন্য আবেদন করলো অ্যাপেল। নিজেদের তৈরি মোবাইল ডিভাইসগুলোয় এ প্রযুক্তি ব্যবহার করা হবে বলে জানিয়েছে অ্যাপেল। নতুন এ প্রযুক্তির সহায়তায় মোবাইল ডিভাইসগুলো ব্যবহারকারীর বিভিন্ন তথ্য যাচাই ও চেহারা শনাক্ত করার মাধ্যমে কাজ শুরু করবে। ফলে ব্যবহারকারীদের তথ্যের নিরাপত্তা আরো জোরদার করা সম্ভব হবে বরে ধারণা করা হচ্ছে। সূত্র: খবর২৪.কম। সতর্কবার্তা: বিনা অনুমতিতে দি ঢাকা টাইমস্ - এর কন্টেন্ট ব্যবহার আইনগত অপরাধ, যে কোন ধরনের কপি-পেস্ট কঠোরভাবে নিষিদ্ধ, এবং কপিরাইট আইনে বিচার যোগ্য!\nবিষয়: অ্যাপেল!, এবার ব্যবহারকারীর, চেহারা শনাক্ত, শুধু তথ্যই নয়\nApril 8, 2012 তারিখে প্রকাশিত আপনার মতামত জানান - Facebook\nDavide May 17, 2012 at 4:47 am\nআপনি হয়তো নিচের লেখাগুলোও পছন্দ করবেনসিম্ফনি নিয়ে এলো ৬২৫০ টাকায় ৭ ইঞ্চি পর্দার এক্সপ্লোরার t7 আলট্রা ট্যাবওয়াল্টনের ২১৯০ টাকার ফোন Classic MH9সাশ্রয়ী স্মার্টফোন মি-এফএক্স১ নিয়ে এলো মজিলাজ্বালানী নয় হাওয়া দিয়েই চলবে যে গাড়ি!স্যামসাং আনছে ধাতব বডির গ্যালাক্সি আলফাল্যাপটপ পরিষ্কার করবেন যেভাবেউইন্ডোজ ৯ এর প্রিভিউ সংস্করণ আসছে সেপ্টেম্বর মাসেইদেশের বাজারে পাওয়া যাচ্ছে এইচপির অ্যানড্রয়েড পিসিস্মার্টফোনের দাম বাড়ার সম্ভাবনা!বন্ধুদের ভিডিও লিংকের মাধ্যমে ছড়াচ্ছে ফেসবুকে নতুন ভাইরাস!এক মোবাইলে হবে তিন ডিসপ্লে! [ভিডিও]হ্যাকারদের লক্ষ্য এখন আপনার মোবাইল ফোন\nআমাদের জন্য লিখুন 23 queries in 0.819 seconds.


কালিগঞ্জ থেকে সিলেট। কালিগঞ্জ থেকে সিলেট ভ্রমণ করার বাস সমূহ\nকালিগঞ্জ থেকে সিলেট\nএছারাও আপনি কালিগঞ্জ থেকে সিলেট যাওয়ার আগে কক্সবাজার সম্পর্কে জেনে নিন। যেমন- দেখার জন্য কি কি আছে? কোথায় রাত্রি যাপন করবেন? কোথায় খাবেন?\nকালিগঞ্জ থেকে সিলেট স্থল পথে যাওয়ার জন্য বাস পরিবহন ব্যবস্থা রয়েছে। বাসের মধ্যে এসি/নন এসি উভয় ধরণের সু-ব্যবস্থা রয়েছে।\nকালিগঞ্জ থেকে সিলেট2016-12-192020-10-10https://www.kemnejabo.com/wp-content/uploads/2018/10/kemnejabo.pngKemneJabo.comhttps://www.kemnejabo.com/wp-content/uploads/2018/10/kemnejabo.png200px200px


প্যারিসে ট্রাম্পের গাড়িবহরে প্রতিবাদী উলঙ্গ নারী!\nমার্কিন প্রেসিডেন্ট ডোনাল্ড ট্রাম্পের ‘ভণ্ডামি’র প্রতিবাদ করতে প্যারিসে তার গাড়িবহরে ঢুকে পড়লেন এক উলঙ্গ নারী। রবিবার প্রথম বিশ্বযুদ্ধ সমাপ্তির শতবর্ষ উদযাপন করতে প্যারিসের চাম্পস ইলিসে আসা ট্রাম্পের গাড়িবহরে এ ঘটনা ঘটে। সিএনএন, এনডিটিভি।\nওই নারী খোলা বুকে ‘ভণ্ড শান্তিবাদী’ লিখে ট্রাম্পের গাড়ির কয়েক মিটার দূরত্বে এসে পড়েন। সঙ্গে সঙ্গে তাকে গ্রেপ্তার করে পুলিশ। প্রায় ৭০ জন বিশ্বনেতার অংশগ্রহণে আয়োজিত অনুষ্ঠানের নিরাপত্তাকে প্রশ্নের মুখে ফেলে দিয়েছে এ ঘটনা।\nজানা গেছে, প্যারিস ভিত্তিক কট্টর নারীবাদী সংগঠন ‘ফেমেন’ এর উদ্যোগে এ প্রতিবাদের উদ্যোগ নেয়া হয়। সংগঠনটি প্রায়ই লিঙ্গবৈষম্য, বর্ণবাদ, সমকামীভিতিসহ সামাজিক ও রাজনৈতিক বিষয়ে অভিনব প্রতিবাদ জানিয়ে থাকে।\nএ ঘটনায় দুই জনকে গ্রেপ্তার করা হয়েছে বলে জানিয়েছে প্যারিস পুলিশ।\n← বায়ুদূষণ ঠেকাতে দিল্লিতে মালবাহী গাড়ির প্রবেশ বন্ধ\nতিন নারী পেলেন শ্রেষ্ঠ উদ্ভাবকের পুরস্কার →\nযে দেশের মানুষ বেশিদিন বাঁচে\nফিলিস্তিনিদের হত্যা করায় সেনাবাহিনীর প্রশংসায় নেতানিয়াহু!\nএপ্রিল ২, ২০১৮ sadhinota71 ০


ডাক্তারদের টিভি ফ্রিজ থেকে শুরু করে সব কিছু দেয় ঔষধ কোম্পানী | | BBS News 24 ডাক্তারদের টিভি ফ্রিজ থেকে শুরু করে সব কিছু দেয় ঔষধ কোম্পানী – BBS News 24\nমঙ্গলবার, ২৪ নভেম্বর ২০২০, ০৮:৫৬ অপরাহ্ন\nঝিকরগাছায় দারিদ্র্যে হার না মানা নারী উদ্যোক্তা আনোয়ারার এবার চুঁইঝাল চাষে নতুনমাত্রা ঝিকরগাছার গদখালী ইউনিয়ন ছাত্রলীগের ধান কাটার কর্মসূচী শার্শা সাংবাদিক কল্যাণ সংস্থায় ভোরের চেতনা পত্রিকার আলোচনা সভা ব্যবসায়ী রফিক মুন্সির ব্যবসায় অবনতি, মাথায় হাত জবি উপাচার্যের সাথে সমকাল পত্রিকার ভারপ্রাপ্ত সম্পাদকের সৌজন্য সাক্ষাৎ আশাশুনিতে মাস্ক ব্যবহার নিশ্চিত করতে ইউএনও’র ভ্রাম্যমাণ আদালতে জরিমানা আদায় পোরশায় উপনির্বাচনে নব নির্বাচিত দুই ওয়ার্ড সদস্যের শপথ গ্রহন উখিয়াতে ঝুকিপূর্ণ বাজার ব্যবস্থাপনাঃদেখা নেই অগ্নিনিবার্পক যন্ত্র পিতৃ হন্তারক ঢাকা থেকে গ্রেফতার বাণিজ্য সহজীকরনে বেনাপোল বন্দরে যৌথ এন্ট্রি শাখার উদ্বোধন\nডাক্তারদের টিভি ফ্রিজ থেকে শুরু করে সব কিছু দেয় ঔষধ কোম্পানী\nযশোরের ডাঃ অলোক কুমার সরকার এম বি বি এস (ঢাকা) চর্ম,এনার্জি সেস্ক ও যৌন রোগ বিশেষজ্ঞ । যশোর মেডিকেলের সামনে (২৫০ শয্যা হাসপাতাল) কিংস মেডিকেল সার্ভিসেস এন্ড হসপিটাল,২৬৪ নওয়াপাড়া রোড,ঘোপ,যশোর। চেম্বারে তিনি ব্যক্তিগত ভাবে রুগি দেখেন এক রুগি এনার্জি জনিতো রোগ নিয়ে হাজির হন সাদিয়া খাতুন(২৪)(ছদ্মনাম) । তাকে ৬ রকমের পরিক্ষা করে তাকে চিকিত্সা দেওয়া হয়। তার তিনবার সাক্ষাত্ করে ডাক্তারকে ১৩০০ টাকা দেন । তার প্রেসক্রিপশন অনুযায়ী ঔষধ খেয়ে কাজ হয় নি একটুও। সাদিয়া (ছদ্মনাম) ক্রিম,সাবান,শ্যাম্পু যার মূল্য ১২০০+৪৬০+২৩০। মিটফোর্ড হাসপাতালের চর্ম ও যৌন রোগ বহির্বিভাগের চিকিৎসক সরদার হোসেন (ছদ্মনাম)। আবুল কালাম নামে এক রোগীর ব্যবস্থাপত্রে সরদার হোসেন বিবিএম শ্যাম্পু ও ইম্যাক্স-১০০০ নামে একটি ফুড সাপ্লিমেন্ট ব্যবহারের নির্দেশ দেন। খাদিজা নামে এক রোগীকে কিটোসোপ নামে একটি সাবান লিখেন। অনুসন্ধানে দেখা যায়, চিকিৎসকের পরামর্শ দেয়া সাবান, শ্যাম্পু ও ফুড সাপ্লিমেন্ট ওষুধ প্রশাসনের অনুমোদনবিহীন।\nএদিকে নাক-কান ও গলা বিভাগের একজন চিকিৎসক মো. শহীদ নামে এক রোগীর ব্যবস্থাপত্রে ও-টিক ও বিলোফর্ট নামে দুটি ওষুধ ব্যবহারের নির্দেশনা দেন। অনুসন্ধানে জানা যায়, ওষুধটি অনুমোদনবিহীন। অর্থপেডিক্স বহির্বিভাগের একজন চিকিৎসক ফজলু নামে এক রোগীর ব্যবস্থাপত্রে নিউরোটিক নামে একটি অনুমোদনবিহীন ওষুধ লিখেন। কয়েক মাস আগে সপরিবারে ইন্দোনেশিয়ায় বেড়াতে যান রাজধানীর ঐতিহ্যবাহী সরকারি হাসপাতালের একজন চিকিৎসক।\nতার এই ব্যয় বহন করে ওষুধ প্রস্তুতকারক একটি প্রতিষ্ঠান। শুধু তিনি নন, তার বিভাগের প্রায় ১০ জন চিকিৎসক বিভিন্ন সময় সপরিবারে বিদেশ ঘুরে এসেছেন ওষুধ কোম্পানির টাকায়। রাজধানীর আরেকটি সরকারি হাসপাতালের চিকিৎসকের বাসায় পাঠানো হয়েছে নতুন ফ্রিজ। খোঁজ নিয়ে জানা যায়, ওষুধ প্রস্তুতকারক প্রতিষ্ঠান থেকে উপহারস্বরূপ ওই ফ্রিজ পাঠানো হয়েছে। কোম্পানির নিয়োগকৃত মেডিক্যাল রিপ্রেজেন্টেটিভের (এমআর) মাধ্যমে চিকিৎসকের বাসায় উপহারসামগ্রীটি পৌঁছে দেয় ওষুধ কোম্পানি।\nবিদেশ ভ্রমণ বা উপঢৌকন হিসেবে ফ্রিজ, টেলিভিশন, ফার্নিচারই শুধু নয়, কোনো কোনো ওষুধ কোম্পানি চিকিৎসকদের ফ্ল্যাট-গাড়ির মতো দামি উপহারও দিয়ে থাকে। এসবই তারা করছে ওষুধ বিপণনের প্রয়োজনে। বিআইডিএস’র নতুন এক গবেষণায় দেখা গেছে, ওষুধ প্রস্তুতকারীরা তাদের পণ্য নির্ধারণের জন্য চিকিৎসকদের বোঝাতে বড় ব্যয় করতে হচ্ছে বলে বাংলাদেশে ওষুধের দাম বেশি।\nআর এই বিপণন বাবদ মোট টার্নওভারের ২৯ দশমিক ৩৬ শতাংশ ব্যয় করছে কোম্পানিগুলো বলে বাংলাদেশ উন্নয়ন গবেষণা প্রতিষ্ঠানের (বিআইডিএস) ‘বাংলাদেশের ওষুধ শিল্পের সম্ভাবনা ও চ্যালেঞ্জ’ নিয়ে গত রোববার এক গবেষণা প্রতিবেদনে এ তথ্য তুলে ধরে। এতে আরও বলা হয়, কখনও কখনও ওষুধ প্রস্তুতকারীরা ছুটির দিনগুলো কাটাতে বা একটি বড় সেমিনারে অংশ নিতে চিকিৎসকদের পুরো পরিবারকে বিদেশেও পাঠায়।\nদেশে ওষুধের বাজারের আকার এরই মধ্যে ২০ হাজার ৫০০ কোটি টাকা ছাড়িয়েছে। এ হিসাবে শুধু বিপণন বাবদ ওষুধ কোম্পানিগুলো বছরে ৬ হাজার কোটি টাকার বেশি খরচ করছে। যদিও ওষুধের বিজ্ঞাপন প্রচারে বিধিনিষেধ থাকায় এ কৌশল অবলম্বন করছে কোম্পানিগুলো। কারণ কর্তৃপক্ষের অনুমোদন ছাড়া প্রচারমাধ্যমে ওষুধের বিজ্ঞাপন প্রচার ১৯৮২ সালের ওষুধ নিয়ন্ত্রণ অধ্যাদেশ অনুযায়ী শাস্তিযোগ্য অপরাধ।\nবিপণন ব্যয়ের খাত সম্পর্কে গবেষণা প্রতিবেদনে বলা হয়েছে, এমআরের মাধ্যমে চিকিৎসক ও ফার্মেসিতে ওষুধ পৌঁছে দিতে, হাসপাতালের সঙ্গে যোগাযোগ তৈরিতে ও বিভিন্ন সংগঠনের মধ্যে ক্যাম্পেইনে এ অর্থ ব্যয় করছে কোম্পানিগুলো। টেন্ডার ও বিজ্ঞাপনেও কিছু অর্থ ব্যয় করা হয়।\nঅথচ স্বল্পোন্নত দেশের অন্তর্ভুক্ত বলে বাংলাদেশ প্রথমে ২০১৬ সাল পর্যন্ত যে কোনো পেটেন্টপ্রাপ্ত ওষুধ জেনেরিক ফর্মে উৎপাদন করার সুযোগ পেয়েছিল। পরে ২০১৫ সালের ৬ নভেম্বর জেনেভার ট্রেড রিলেটেড অ্যাসপেক্ট অব ইনটেলেকচুয়াল প্রপার্টি রাইটস (ট্রিপস) কাউন্সিলের এক বৈঠকে স্বল্পোন্নত দেশগুলোকে ২০৩৩ সালের জানুয়ারি পর্যন্ত ওষুধের মেধাস্বত্ব ছাড় দেয়। যা ওষুধ শিল্পে বাংলাদেশের জন্য একটি আশীর্বাদ।\n২০০১ সালের নভেম্বরে দোহায় বিশ্ব স্বাস্থ্য সংস্থার মন্ত্রীপর্যায়ের এক সম্মেলনে ট্রিপস চুক্তি এবং ওষুধের সহজলভ্যতার প্রশ্নে এক ঘোষণা দেয়া হয়। উন্নয়নশীল দেশের মানুষ যাতে সস্তায় ওষুধ কিনতে পারে এবং উপকৃত হয় সেই বিবেচনায় এই সুবিধা দেয়া হলেও কোম্পানির বিপণন কৌশল ও চিকিৎসকের দায়িত্বহীনতা এ দুইয়ের সমন্বয়ে বাড়ছে ওষুধের ব্যয় এবং চিকিৎসকদের অনৈতিক চর্চা। নানা সুবিধা সত্তে¡ও চিকিৎসক ও কোম্পানির অসাধুতায় বাড়ছে ওষুধের দাম। যা মেটাতে গিয়ে বিপাকে পড়ছে সাধারণ মানুষ।\nবিশেষজ্ঞরা বলছেন, বিশ্বের অনেক দেশে ওষুধ বিপণন একটি নিয়মের মধ্যে এলেও দক্ষিণ এশিয়া, বিশেষ করে ভারত ও বাংলাদেশে তা যথাযথভাবে অনুসরণ করা হচ্ছে না। ওষুধ কোম্পানির টাকায় চিকিৎসকদের বিদেশ ভ্রমণ বা উপঢৌকন নেয়ার মতো অনৈতিক চর্চাগুলো তদারকির মধ্যে নেই। ফলে বিপণন খরচের বড় অংশ অনৈতিকভাবে ব্যয় হচ্ছে। ওষুধের বিজ্ঞাপন প্রচারে বিধিনিষেধ সত্তে¡ও বিপণন ব্যয়ের এ পরিমাণকে অস্বাভাবিক মনে করছেন বিশেষজ্ঞরা।\nবিশ্ব স্বাস্থ্য সংস্থার সাবেক আঞ্চলিক উপদেষ্টা প্রফেসর ডা. মোজাহেরুল হক বলেন, রোগীদের আস্থা ফেরাতে চিকিৎসকদের আনইথিক্যাল প্রাকটিস বন্ধ করতে হবে। এটি বন্ধ করতে সরকারকে উদ্যোগ নিতে হবে। পাশাপাশি বাংলাদেশ মেডিক্যাল অ্যান্ড ডেন্টাল কাউন্সিলকে শক্তিশালী ভ‚মিকা পালন করতে হবে। যারা অনৈতিক কাজের সঙ্গে জড়িত তাদের খুঁজে বের করে শাস্তির আওতায় আনতে হবে।\nসূত্র মতে, স্বাস্থ্যসেবায় চিকিৎসকদের আনইথিক্যাল প্র্যাকটিস বা অনৈতিক চর্চা বৃদ্ধির ফলে স্বাস্থ্যসেবা নিতে গিয়ে মানুষের বেশি ব্যয় করতে হচ্ছে। অপরদিকে মানুষের দেশের চিকিৎসকদের প্রতি মানুষের আস্থা কমে যাচ্ছে। ফলে অনেকেই বিদেশে চিকিৎসার জন্য যাচ্ছেন। এর আগে বিএমসি মেডিক্যাল ইথিকস নামে এক গবেষণায় ফার্মা সেক্টরে চিকিৎসকদের অনৈতিক বাণিজ্যের বিষয়টি উঠে এসেছে।\nঅনুসন্ধানে জানা গেছে, ওষুধ কোম্পানিদের কাছ থেকে উপঢৌকনের বিনিময়ে ওষুধ লেখা, কমিশনের কারণে অপ্রয়োজনীয় ওষুধ ও পরীক্ষা পেসক্রাইব, নিষিদ্ধ ওষুধ লেখা, অনুমোদনবিহীন ডিগ্রি ব্যবহার করা, সনদের মেয়াদ শেষ হলেও নবায়ন না করা, করোনারি স্টেন্ট স্থাপন, ইন্ট্রাকুলার লেন্স স্থাপনে কমিশন বাণিজ্য, ওষুধ ও সার্জ্যক্যিাল দোকানীদের মাধ্যমে অর্থ আদায়, সরকারী হাসপাতালে কর্মরত থেকে অফিস সময়ে বেসরকারীতে রোগী দেখা, নিজেদের ডায়াগনোস্টিক সেন্টার, ক্লিনিক ও হাসপাতালে দালাল নিয়োগ করে রোগী ভাগিয়ে নেয়া এখন চিকিৎসকদের নিয়মরীতিতে পরিণত হয়েছে।\nবিআইডিএস’র সিনিয়র গবেষণা সহযোগী নাজনীন আহমেদ বলেন, ওষুধ প্রস্তুতকারীরা কখনও কখনও চিকিৎসকদের উপহার দেয় বা চিকিৎসকদের অ্যাকাউন্টে প্রচুর পরিমাণে অর্থ দেয়। যাতে তারা তাদের ওষুধের পরামর্শ দেয়ার জন্য উৎসাহ বোধ করে। আর এসব কাজ করা হয় কোম্পানির এমআরের মাধ্যমে। তিনি বলেন, বিপণনে ওষুধ কোম্পানীর ব্যয় ওষুধের উৎপাদন ব্যয়ে যোগ হওয়ায় বাজারে ওষুধের দাম বেড়ে যায়।\nসংশ্লিষ্টদের সঙ্গে কথা বলে জানা গেছে, এক সময় ওষুধ কোম্পানির প্রতিনিধিরা চিকিৎসকদের ফিজিসিয়ান স্যাম্পল দিতেন। চিকিৎসকরা সেগুলো দরিদ্র রোগীদের মধ্যে বিতরণ করতেন। চিকিৎসকরা সরকারী হাসপাতালের বাইরে রোগী পাঠানোর কথা চিন্তাই করতেন না। কিন্তু আস্তে আস্তে দিন বদলেছে।\nচিকিৎসকদের কাছে আসতে থাকে পরনের শাড়ি, শার্ট, প্যান্ট। পরবর্তীতে আসে টিভি ফ্রিজ ও শিতাতপ নিয়ন্ত্রিত যন্ত্র (এসি)। এরপর শুরু হয় দেশের কক্সবাজার, রাঙামাটিসহ বিভিন্ন স্থান ভ্রমণ। পরে শুরু হয় বিদেশ ভ্রমণ। এখন বিদেশ ভ্রমণ স্বাভাবিক ব্যাপারে পরিণত হয়েছে। যে কোনো সভা-সেমিনার হলে সেখানে ওষুধ কোম্পানীর অংশগ্রহণ থাকছে।\n২০১৫ সালের বিএমসি মেডিক্যাল ইথিকসের এক গবেষণায় বলা হয়, চিকিৎসকদের অনৈতিকের পথে ঠেলা দেয়ার পেছনে ওষুধ কোম্পানিগুলোর বড় ভ‚মিকা রয়েছে। রাজধানীর গ্রীণ রোড, কলাবাগান, ধানমন্ডি, গুলশান, বনানীসহ বিভিন্ন স্থানে অবস্থিত বেসরকারী স্বাস্থ্যসেবা প্রতিষ্ঠানের সামনে চিকিৎসকদের নানা ধরণের ডিগ্রি সম্বলিত সাইনবোর্ড চোখে পড়ে। এছাড়া চিকিৎসকদের ভিজিটিং কার্ডেও নানা ধরণের ডিগ্রি উল্লেখ রয়েছে। অনুমোদনবিহীন এসব ডিগ্রি ব্যবহার করা অনৈতিক। এ বিষয়ে বিএমডিসি একটি সতর্কবাণী ওয়েবসাইটে দিয়ে চিকিৎসকদের সাবধান করে দিয়েছে মাত্র।\nমিটফোর্ড এলাকার একাধিক ওষুধ বিক্রেতা জানান, হাসপাতাল থেকে আসা ১০টি ব্যবস্থাপত্রের মধ্যে কমপক্ষে ৫টিতে অনুমোদনবিহীন কিংবা ফুড সাপ্লিমেন্ট লেখা ব্যবস্থাপত্র পাওয়া যাচ্ছে। ব্যবস্থাপত্র ওষুধ লেখা হচ্ছে কীনা? তা দেখার জন্য ওষুধ কোম্পানির প্রতিনিধিরা অপেক্ষামাণ থাকেন। তারা রোগীর ব্যবস্থাপত্রের ছবি মোবাইল ফোনে তুলে নিচ্ছেন। সম্প্রতি এমন চিত্র দেখা গেছে হাসপাতালের অর্থপেডিক্স বহির্বিভাগে।\nএই হাসপাতালের মেডিসিন ওয়ার্ডগুলোতে বেসরকারী ডায়াগনোস্টিক সেন্টার মেডিনোভার দু’জন প্রতিনিধি সার্বক্ষণিক রোগীর পরীক্ষা-নিরীক্ষার নমুনা সংগ্রহ করতে দেখা যায়। সব ধরণের পরীক্ষা-নিরীক্ষার ব্যবস্থা হাসপাতালে থাকা সত্তে¡ও চিকিৎসকরা রোগীকে বাইরে থেকে রোগ নির্ণয় করাতে বাধ্য করছে। ব্যবস্থাপত্রে ২০ থেকে ৩০ শতাংশ কমিশন ডিসকাউন্ট দেয়ার সুপারিশ করা হয়। শুধু মিটফোর্ড হাসপাতালই নয়। ঢাকা মেডিক্যাল কলেজ হাসপাতাল, শহীদ সোহরাওয়ার্দী মেডিক্যাল কলেজ হাসপাতাল, জাতীয় হƒদরোগ ইনস্টিটিউট হাসপাতাল, জাতীয় ক্যান্সার ইনস্টিটিউট হাসপাতাল, জাতীয় অর্থপেডিক্স ও পুনর্বাসন প্রতিষ্ঠান-পঙ্গু হাসপাতালসহ দেশের সবগুলো সরকারী হাসপাতালে এমন চিত্র চোখে পড়ে।\nঅবশ্য গবেষণায় ওষুধ প্রতিষ্ঠানগুলোও বলছে, তারা চিকিৎসককে মোটিভেট করে। এমআরদের কাছে জানতে চাইলে তারা উপহার দেয়ার তথ্য জানিয়েছেন। বড় সেমিনারে পুরো পরিবারসহ যাওয়ার খরচ তারা বহন করেন। কিংবা হলিডে পালনের ব্যয়ও বহন করেন তারা। বড় ধরনের আর্থিক লেনদেনও ওষুধ প্রতিষ্ঠানগুলো করে থাকে এমআরদের মাধ্যমে। শুধু চিকিৎসক নন, বড় ফার্মেসিতেও ওষুধ বিপণনের ক্ষেত্রে বিপুল পরিমাণ ব্যয় বহন করে থাকেন এমআররা, যা পণ্য মূল্যতেও প্রভাব রাখে।\nস্বাস্থ্য অধিকার আন্দোলনের সভাপতি ড. রশীদ-ই-মাহবুব বলেন, ওষুধ প্রতিষ্ঠানগুলোর বিপণন ব্যয় কোনোভাবেই ১৫ শতাংশের বেশি হওয়ার যৌক্তিকতা নেই। বিশ্বের অনেক দেশে ওষুধের বিপণন নিয়ে বিতর্ক আছে। তবে এ বিতর্ক নিরসনে বিপণন ব্যয়ে জাতীয়ভাবে নির্ধারিত নিয়ম অনুসরণ করতে হয়। বাংলাদেশে নৈতিক চর্চা প্রায় অনুপস্থিত। সরকারের উচিত প্রাতিষ্ঠানিকভাবে বিপণনের খাতগুলো নজরদারির মাধ্যমে তদারকি ও নিয়ন্ত্রণ করা।\nবাংলাদেশ অ্যাসোসিয়েশন অফ ফার্মাসিউটিক্যাল ইন্ডাস্ট্রিজের (বিএপিআই) সাধারণ সম্পাদক ও হাডসন ফার্মাসিউটিক্যালের ব্যবস্থাপনা পরিচালক এসএম শফিউজ্জামান বলেছেন, এমআররা ওষুধের নমুনা নিয়ে চিকিৎসকদের সাথে দেখা করেন। এ সময় যদি কলম দেয়া হয়, তবে ওষুধের দাম কি বাড়বে? বিদেশের চিকিৎসকদের পুরো পরিবার প্রেরণের বিষয়ে শফিউজ্জামান বলেছেন, এটি সত্য নয়। তিনি বলেন, গবেষকরা সঠিক রেফারেন্স দিতে পারলে এটি সঠিক হবে। অন্যথায়, এটি সঠিক নয়।\nশফিউজ্জামান বলেন, ওষুধের দাম অন্য যে কোনও দেশের তুলনায় বাংলাদেশে সস্তা। বিএপিআই ভাইস প্রেসিডেন্ট ও রেনাটা লিমিটেডের প্রধান নির্বাহী কর্মকর্তা (সিইও) সৈয়দ এস কায়সার কবির বলেন, বিপণন ব্যয় বেড়ে যাওয়া দুর্ভাগ্যজনক বাস্তবতা। এর প্রভাবে দেশের ওষুধ প্রতিষ্ঠানগুলোর ব্যবস্থাপনায় জটিলতা দেখা দিয়েছে। মূলতঃ বøকবাস্টার পণ্যের স্বল্পতা বিপণনের ব্যয় বেড়ে যাওয়ার মূল কারণ।


গাজীপুর সিটি করপোশেনে তিন সদস্যের প্যানেল মেয়র গঠন করা হয়েছে। বৃহস্পতিবার (২৫ নভেম্বর) স্থানীয় সরকার, পল্লী উন্নয়ন ও সমবায় মন্ত্রণালয়ের জনসংযোগ দপ্তরের পিআরও হায়দার আলী স্বাক্ষরিত এক সংবাদ বিজ্ঞপ্তিতে এ তথ্য জানানো হয়।\nবিজ্ঞপ্তিতে বলা হয়, গাজীপুর সিটি করপোরেশনে তিন সদস্যের প্যানেল মেয়র গঠন করা হয়েছে।\nস্থানীয় সরকার, পল্লী উন্নয়ন ও সমবায় মন্ত্রী মো. তাজুল ইসলাম আজ বিকেল ৪টায় মন্ত্রণালয়ের নিজ কক্ষে এ ইস্যুতে কথা বলবেন।\nসংশ্লিষ্ট সূত্রে জানা যায়, জাতির জনক বঙ্গবন্ধু শেখ মুজিবুর রহমানকে নিয়ে কটূক্তির অভিযোগে আওয়ামী লীগ থেকে আজীবন বহিষ্কার হওয়া জাহাঙ্গীর আলম এবার মেয়র পদও হারাচ্ছেন। তাকে মেয়র পদ থেকে বরখাস্তের সিদ্ধান্ত নিয়েছে স্থানীয় সরকার মন্ত্রণালয়।\nএর আগে, জাহাঙ্গীর আলমের মেয়র পদ থাকবে কি না; সে বিষয়ে দুয়েকদিনের মধ্যে সিদ্ধান্ত জানানোর কথা জানিয়েছিলেন স্থানীয় সরকার মন্ত্রী মো. তাজুল ইসলাম। সোমবার মন্ত্রিপরিষদ বৈঠক শেষে বেরিয়ে এসে এ তথ্য জানিয়েছিলেন স্থানীয় তাজুল ইসলাম।\nবিষয় : গাজীপুর সিটি করপোশেন মেয়র জাহাঙ্গীর আলম


দূষণ কমে টলমলে পানি বুড়িগঙ্গার - দৈনিক গ্রাম বাংলা\nদূষণ কমে টলমলে পানি বুড়িগঙ্গার\n‘অনেক বছর নদীতে এত পানি হয়নি। এখন তো পানি বাঁধের প্রায় কাছাকাছি দেখছেন, এই পানি অনেক নিচে থাকে। গত কয়েক দিনে নদীতে পানির উচ্চতা অনেক বেড়েছে। পানিও অনেক পরিষ্কার টলমলে।’\nশনিবার বিকেলে রাজধানীর কামরাঙ্গীরচরের খোলামোড়ায় শহর রক্ষা বাঁধে দাঁড়িয়ে স্থানীয় বাসিন্দা মধ্যবয়সী মোবারক আলী বুড়িগঙ্গা নদীতে পানির উচ্চতা বৃদ্ধি ও স্বচ্ছ পানির বর্ণনা দিচ্ছিলেন এভাবে।\nমোবারক আলী আরও বলেন, গত কয়েক দিনের বৃষ্টি ও দেশজুড়ে বন্যার কারণে হয়তো বুড়িগঙ্গা নদীর পানি বেড়েছে। নদীতে নৌকা, ইঞ্জিনচালিত ট্রলার, লঞ্চ ও মালবাহী জাহাজ চলাচল এখন বেড়েছে।\nস্থানীয় বাসিন্দারা জানান, কেরানীগঞ্জ কামরাঙ্গীরচরের বাসিন্দাদের অনেকেই জীবিকার তাগিদে শহরে যাওয়ার জন্য ভাড়ায় চালিত নৌকায় যাতায়াত করেন। কিন্তু গত কিছুদিন যাবত স্থানীয় বাসিন্দারা ছাড়াও অনেক মানুষ বিশেষ করে তরুণ-তরুণীদের অনেকেই নৌকায় করে বুড়িগঙ্গা নদীতে ঘুরতে আসছেন। দিনের বেলায় অনেকেই দলবেঁধে নদীর পরিষ্কার পানিতে গোসল করছেন। নদীর তীর ঘেঁষে অনেক ভাসমান খাবারের দোকানও বসছে।\nশনিবার বিকেলে সরেজমিন পরিদর্শনকালে দেখা গেছে, বুড়িগঙ্গা নদীতে পানির উচ্চতা বৃদ্ধি পাওয়ায় এবং পানি স্বচ্ছ হওয়ায় আশপাশের এলাকার অনেকেই নৌকায় বুড়িগঙ্গা নদীতে ঘুরে বেড়াচ্ছেন। অনেকে দল বেঁধে কামরাঙ্গীরচর এলাকার শহর রক্ষা বাঁধের পাশে বসে গল্প করছেন।\nস্থানীয় বাসিন্দাদের অনেকে ছেলেমেয়েদের নিয়ে বুড়িগঙ্গার তীর ধরে মৃদুমন্দ বাতাসে বাঁধে হাঁটাহাঁটি করছেন। করোনাভাইরাসের সংক্রমণ রোধে স্বাস্থ্য অধিদফতর থেকে প্রত্যেককে ঘরের বাইরে গেলে মুখে মাস্ক পরিধান করার পরামর্শ দিলেও নদীর তীরে ঘুরতে আসা মানুষের অধিকাংশেরই মুখে মাস্ক নেই। তারা বলছেন, নদীর তীরের বিশুদ্ধ বাতাসে মাস্ক লাগে না।\nস্থানীয় এক মাঝি আলাপকালে জানান, অন্যান্য সময় বুড়িগঙ্গা নদীর পানিতে প্রচুর দুর্গন্ধ থাকে। কিন্তু বর্তমানে পানিতে দুর্গন্ধ নেই, একেবারে শহরের কাছাকাছি ছাড়া এদিকের পানি টলমলে পরিষ্কার। আগের চেয়ে নদীতে ভ্রমণকারীর সংখ্যা বেড়েছে বলে তিনি জানান।\nমুখোমুখি করলেই প্রেম, পেছনে গেলেই শত্রুভাব\nদুইজনই এখন মিন্টো রোডে ডিবি কার্যালয়ে বন্দি। রিমান্ড চলছে তাদের। চলছে দফায় দফায় জিজ্ঞাসাবাদ।\nকরোনা টেস্টে জালিয়াতির মামলায় জোবেদা খাতুন হেলথ কেয়ার প্রতিষ্ঠানের দুই কর্ণধার আরিফুল চৌধুরী ও ডা. সাবরিনাকে এরমধ্যে বেশ কয়েকবার মুখোমুখি করা হয়েছে। কিন্তু মুখোমুখি করলেই তাদের মধ্যে প্রেমভাব উথলে ওঠে বলে জানিয়েছেন ডিবির কর্মকর্তারা।\nতদন্তকারীরা বলছেন, দুজনকে যখন আলাদা করা হয়। পুরো অনিয়ম, জালিয়াতিসহ সব অপকর্মের মূল হোতা বা পরিকল্পনার বিষয়টি একে অন্যের উপর দোষ চাপাতে চান আরিফ ও ডা. সাবরিনা।\nঅথচ তাদের যখন মুখোমুখি সামনা সামনি করে তথ্য জানতে চাওয়া হয়, তখন আগের মতো দোষারোপে ভাবটি আর থাকে না। তাদের দেখে বোঝায় যায় না, কিছুদিন আগেই তাদের গভীর সম্পর্কে ছেদ পড়েছে।\nডিবির অতিরিক্ত কমিশনার আব্দুল বাতেন জানান, তারা দুজনে মিলে অর্থের প্রলোভন, মিষ্টি কথা দিয়েই অধিদফতর বা মন্ত্রণালয়ের কিছু কর্মকর্তাদের হাত করেছে।\nবিশেষ করে, ডা. সাবরিনা তার ফেসভ্যালু, চিকিৎসক পরিচিতি দিয়ে জেকেজির আরিফুলকে কাজ পাইয়ে দিয়েছে। সুতরাং, যার যার দায়িত্ব যেমন ছিল সেভাবেই তাদের বিরুদ্ধে অভিযোগপত্র দেয়া হবে।


বার নেতাদের সঙ্গে জিএম কাদেরের শুভেচ্ছা বিনিময় - Crime Express বার নেতাদের সঙ্গে জিএম কাদেরের শুভেচ্ছা বিনিময় - Crime Express\nটাঙ্গাইল জেলা বারের নব-নির্বাচিত সাধারণ সম্পাদক ও জাতীয় পার্টি নেতা অ্যাডভোকেট কবির হোসেন উজ্জ্বলের নেতৃত্বে আইনজীবীদের সঙ্গে শুভেচ্ছা বিনিময় করছেন দলটির চেয়ারম্যান ও বিরোধী দলীয় উপনেতা গোলাম মোহাম্মদ কাদের।\nশুক্রবার (১ এপ্রিল) বেলা ১১টায় জাতীয় পার্টি চেয়ারম্যানের উত্তরার বাসভবনে আইনজীবীদের দলটি শুভেচ্ছা বিনিময় করেন। এ সময় পার্টিকে সুসংগঠিত করতে আইনজীবীসহ উপস্থিত নেতা-কর্মীদের দিক নির্দেশনা দেন জিএম কাদের।\nশুভেচ্ছা বিনিময়ের সময় উপস্থিত ছিলেন জাতীয় পার্টির প্রেসিডিয়াম সদস্য মো. আবুল কাশেম, জাতীয় পার্টি চেয়ারম্যানের উপদেষ্টা খন্দকার নাজিম উদ্দিন, টাঙ্গাইল জেলা জাতীয় পার্টির সদস্য সচিব অ্যাডভোকেট আ. ছালাম চাকলাদার, জাতীয় পার্টির সাংগঠনিক সম্পাদক এনাম জয়নাল আবেদীন, টাঙ্গাইল জেলা জাতীয় পার্টির যুগ্ম আহ্বায়ক অ্যাডভোকেট শামসুল আলম প্রমুখ।\nআরো পড়ুন: বিএনপি আর ষড়যন্ত্রের সুযোগ পাবে না : আইনমন্ত্রী


ভোটের হাওয়া ময়মনসিংহ-৮ জাপা নিয়ে জটিলতা আ'লীগে বিএনপিতে বিপত্তি কম\nHome / জাতীয় / ভোটের হাওয়া ময়মনসিংহ-৮ জাপা নিয়ে জটিলতা আ’লীগে বিএনপিতে বিপত্তি কম\nadmin 1 week ago\tজাতীয়, হোম Leaveacomment 22 Views\nঅনলাইন ডেস্ক : একাদশ জাতীয় সংসদ নির্বাচন সামনে রেখে ময়মনসিংহ-৮ (ঈশ্বরগঞ্জ) আসনে তেমন কোনো বিপত্তি নেই বিএনপিতে। স্থানীয়ভাবে যেটুকু কোন্দল রয়েছে, ভোট সামনে রেখে তা মিটিয়ে নেওয়ার তৎপরতাও শুরু হয়েছে। তবে জোটের শরিক জাতীয় পার্টিকে (জাপা) নিয়ে জটিলতার আশঙ্কা রয়েছে আওয়ামী লীগে। জোটবদ্ধভাবে নির্বাচনে গেলে আবারও জাপার প্রার্থীকে এই আসনে অগ্রাধিকার দেওয়া হতে পারে। এ নিয়ে ক্ষমতাসীন দলের মনোনয়নপ্রত্যাশীরা আছেন দুশ্চিন্তায়। বর্তমান এমপি ফখরুল ইমাম আগামীবারও জাতীয় পার্টি থেকে একক প্রার্থী হওয়ার প্রস্তুতি নিচ্ছেন। ছোট দল থেকে প্রার্থিতার আগ্রহ দেখাচ্ছেন আরও কয়েকজন। সব মিলিয়ে ডজনখানেক সম্ভাব্য প্রার্থীর তোড়জোড়ে স্থানীয়ভাবে নির্বাচনের আমেজ ক্রমেই জমে উঠছে।\n১৯৭০ সালের জাতীয় নির্বাচনে বাংলাদেশের মাত্র দুটি আসনে আওয়ামী লীগের প্রার্থীরা পরাজিত হন। ওই দুই আসনের একটি ময়মনসিংহ-৮। স্বাধীনতা-পরবর্তী নির্বাচনগুলোতে ১১টি ইউনিয়ন ও ১টি পৌরসভা নিয়ে গঠিত এই আসনে জাতীয় পার্টির প্রভাব লক্ষণীয়। মোট চারবার জাতীয় পার্টি এ আসনের এমপি পদ দখলে নিয়েছে। তিনটি করে নির্বাচনে জয়ী হয়েছেন আওয়ামী লীগ ও বিএনপি মনোনীতরা।\nবর্তমান এমপি ফখরুল ইমাম এর আগে ১৯৮৮ সালেও এমপি হয়েছেন জাপা থেকে। ১৯৯১ সালে তার বদলে জাপার প্রার্থী হয়ে এমপি নির্বাচিত হন খুররম খান চৌধুরী। ২০১৪ সালে ফখরুল ইমাম আবারও লাঙ্গল নিয়ে প্রার্থিতার সুযোগ পান। বর্তমান সংসদে বিরোধীদলীয় নেতা জাপার কো-চেয়ারম্যান রওশন এরশাদের আস্থাভাজন হিসেবে পরিচিত তিনি। তবে স্থানীয়ভাবে তাকে নিয়ে কিছুটা অসন্তোষও রয়েছে। নির্বাচনী এলাকায় কম যান এবং প্রত্যাশীত উন্নয়ন করতে পারেননি বলে অভিযোগ রয়েছে অনেকেরই।\nএসব অভিযোগ মানতে নারাজ এমপি ফখরুল। তার দাবি, এমপি হয়ে এলাকার ব্যাপক উন্নয়নের পাশাপাশি দলকেও সুসংগঠিত করেছেন। অবশ্য এলাকায় কম যাতায়াতের বিষয়টি মেনে নিয়ে এই জনপ্রতিনিধি জানালেন, আগামী এক বছর এলাকায় যোগাযোগ বাড়ানোর উদ্যোগ নিয়েছেন। নির্বাচন প্রসঙ্গে ফখরুল ইমাম সমকালকে বলেন, ‘এখন পর্যন্ত জাতীয় পার্টি একক নির্বাচনে যাওয়ার সিদ্ধান্তে রয়েছে। তবে পরবর্তী সময়ে জোট হলে সে অনুযায়ী সিদ্ধান্ত নেওয়া হবে।’ সার্বিক দিক বিবেচনায় ভোটাররা আবারও তাকে নির্বাচিত করবেন- এমন প্রত্যাশা তার।\n১৯৭৩ সালে এই আসনে আওয়ামী লীগের প্রার্থী এমপি নির্বাচিত হন। এরপর দীর্ঘ বিরতি। ১৯৯৬ সালে নৌকাকে আবারও এই আসনের প্রতিনিধিত্বে ফেরান আবদুছ ছাত্তার। রওশন এরশাদকে হারিয়ে ওই নির্বাচনে এমপি হয়ে আবদুছ ছাত্তার এলাকার উন্নয়ন করে ভোটারদের আস্থা অর্জন করেন। দলকেও শক্ত ভিত গড়ে দেন। কিন্তু ২০০১ সালে অভ্যন্তরীণ কোন্দলে পরাজিত হন তিনি। ২০০৮ সালে আবারও আওয়ামী লীগ থেকে নির্বাচন করে এমপি নির্বাচিত হন। কিন্তু স্থানীয় রাজনীতিতে তার শশুড়বাড়ির লোকজনকে প্রাধান্য দেওয়ার অভিযোগে তার বিরুদ্ধে দলে ক্ষোভ বাড়তে থাকে। এক পর্যায়ে ছাত্তারের বিরুদ্ধে মাঠে নামেন তার আপন ভাতিজা মাহমুদ হাসান সুমন। চাচা-ভাতিজার বিরোধে গত নির্বাচনে জাপা প্রার্থীর ভাগ্য খুলেছে। তবে জোটের প্রার্থীকে ছাড় দেওয়ায় আবদুছ ছাত্তারকে আওয়ামী লীগের কেন্দ্রীয় কমিটির শিল্প ও বাণিজ্যবিষয়ক সম্পাদক করা হয়। তিনি আগামী নির্বাচনেও দলের মনোনয়ন চান। উপজেলা আওয়ামী লীগের সাধারণ সম্পাদক, পৌর আওয়ামী লীগের সভাপতিসহ দলের বেশ কিছু নেতা-কর্মী নিয়ে প্রস্তুতিও নিচ্ছেন। তাকে চ্যালেঞ্জ জানাতে তার ভাতিজা ঈশ্বরগঞ্জ উপজেলা পরিষদের চেয়ারম্যান মাহমুদ হাসান সুমনও বলয় গড়েছেন উপজেলা আওয়ামী লীগের সহসভাপতি, যুগ্ম সাধারণ সম্পাদকসহ কয়েকজনকে সঙ্গে নিয়ে। এদিকে উপজেলা আওয়ামী লীগের ভারপ্রাপ্ত সভাপতি রফিকুল ইসলাম বুলবুল দলের কিছু নেতা-কর্মীকে নিয়ে স্বতন্ত্র অবস্থান থেকে নিজের কর্মকান্ড চালাচ্ছেন। দলীয় মনোনয়নপ্রত্যাশী তালিকায় আরও রয়েছেন বঙ্গবন্ধু আইনজীবী পরিষদের সদস্য ও বেক্সিমকো ফার্মাসিউটিক্যালস লিমিটেডের পরিচালক অ্যাডভোকেট শাহ মঞ্জুরুল হক, সাবেক উপজেলা চেয়ারম্যান অ্যাডভোকেট সৌমেন্দ্র কিশোর চৌধুরী, আন্তর্জাতিক অপরাধ ট্রাইব্যুনালের তদন্ত কর্মকর্তা সাবেক অতিরিক্ত আইজিপি মুক্তিযোদ্ধা আবদুর রহিম (বিপিএম)।\nআগামী নির্বাচন নিয়ে সাবেক এমপি আবদুছ ছাত্তার জানান, দলীয় নির্দেশনা নিয়ে মাঠে কাজ করছেন। আওয়ামী লীগে কোনো বিভেদ নেই বলে তার দাবি। যারা বিরোধ করে, তারা নৌকাকে ভালোবাসে না বলেও মন্তব্য করেন তিনি।\nমাহমুদ হাসান সুমন জানান, আওয়ামী লীগের প্রার্থী হয়ে উপজেলা চেয়ারম্যান হয়েছে। মনোনয়ন পেলে এমপি পদেও বিজয়ী হবেন বলে আশাবাদী তিনি। মনোনয়ন পেলে জয়ের ব্যাপারে আশাবাদী অ্যাডভোকেট সৌমেন্দ্র কিশোর চৌধুরীও। তিনি বলেন, জাতীয় পার্টির সঙ্গে জোটগত নির্বাচনে গেলে আর এ আসনে জাপার প্রার্থী থাকলে ফল ভালো হওয়ার সম্ভাবনা কম। এ ক্ষেত্রে বিএনপি সুবিধা নিতে পারে। তাই আওয়ামী লীগ থেকে প্রার্থী দেওয়ার প্রয়োজন।\nমুক্তিযোদ্ধা মো. আবদুর রহিম (বিপিএম) বলেন, মুক্তিযোদ্ধা হিসেবে আগামী নির্বাচনে আওয়ামী লীগের মনোনয়ন চাইবেন তিনি। নির্বাচিত হলে মুক্তিযুদ্ধের পক্ষের শক্তিকে সঙ্গে নিয়ে এলাকার উন্নয়নের ধারা অব্যাহত রাখবেন। মনোনয়নপ্রত্যাশী অ্যাডভোকেট শাহ মঞ্জুরুল হক মনোনয়ন পাওয়ার ব্যাপারে শতভাগ আত্মবিশ্বাসী।\nউপজেলা আওয়ামী লীগের ভারপ্রাপ্ত সভাপতি রফিকুল ইসলাম বুলবুল বলেন, নেত্রীর সিদ্ধান্ত অনুযায়ী জোট থেকে কাউকে মনোনয়ন দেওয়া হলে তার পক্ষেই কাজ করা হবে। আওয়ামী লীগের দলীয় কেউ মনোনয়ন না পেয়ে জোট থেকে জাতীয় পার্টি মনোনয়ন পেলেও আসনটি হারানোর কোনো শঙ্কা নেই।\nবিএনপি থেকে আগামী নির্বাচনের মনোনয়নপ্রত্যাশীরা হলেন- সাবেক এমপি শাহ নুরুল কবির শাহীন, উপজেলা বিএনপির সভাপতি প্রকৌশলী লুৎফুল্লাহেল মাজেদ বাবু, ময়মনসিংহ (উত্তর) জেলা যুবদল সভাপতি ও সাবেক ছাত্রদল নেতা কামরুজ্জামান লিটন ও উপজেলা বিএনপি সিনিয়র সহসভাপতি শিক্ষানুরাগী অ্যাডভোকেট আওরঙ্গবেজ বেলাল। এ ছাড়া বিএনপির নেতৃত্বাধীন জোটের শরিক লিবারেল ডেমোক্রেটিক পার্টি (এলডিপি) থেকে নির্বাচন করতে চান কেন্দ্রীয় সাংগঠনিক সম্পাদক এম.এ বাশার।\nমনোনয়নপ্রত্যাশী শাহ নুরুল কবির শাহীন ২০০১ সালে বিএনপি মনোনীত প্রার্থী হিসেবে এমপি নির্বাচিত হয়েছেন। ভোটারদের কাছে জনপ্রিয়তা রয়েছে তার। তবে ২০০৮ সালে পরাজিত হওয়ার পর দলে আরও বেকায়দায় পড়েন তিনি। বিগত উপজেলা পরিষদ নির্বাচন, পৌরসভার নির্বাচন ও ইউনিয়ন পরিষদ নির্বাচনে তার বিরোধিতার কারণে দলীয় প্রার্থীরা পরাজিত হয়েছেন বলে অভিযোগ রয়েছে। শাহ নুরুল কবীরের বিরোধিতার পরও বিগত উপজেলা নির্বাচনে বিএনপি থেকে সাবেক ছাত্রনেতা আমীরুল ইসলাম ভূঁইয়া মণি উপজেলা পরিষদের ভাইস চেয়ারম্যান নির্বাচিত হন। এদিকে বিএনপির রাজনীতিতে নতুন যুক্ত হওয়া প্রকৌশলী লুৎফুল্লাহেল মাজেদ বাবু উপজেলা বিএনপির সভাপতি হয়েছেন। জনদরদি হিসেবে মাজেদ বাবু অল্প সময়ে নিজের অবস্থান শক্ত করেছেন। দল গোছাতেও সক্রিয়তা দেখাচ্ছেন। এদিকে সাবেক এমপি শাহ নুরুল কবির শাহীনকে সভাপতি করার ক্ষেত্রে জেলা বিএনপির (উত্তর) তিনজন যুগ্ম আহ্বায়ক সমর্থন করেন। এ নিয়ে বিএনপিতে দুটি বলয় গড়ে উঠেছে। তাই সাবেক এমপি শাহ নুরুল কবির শাহীন নিজের কমিটিকে নিয়ে মাঠে শক্ত অবস্থানে দাঁড়াতে পারছেন না। এ ছাড়া সাবেক ছাত্রদল নেতা কামরুজ্জামান লিটন এলাকায় আগাম প্রচার চালাচ্ছেন। স্থানীয় সভা-সমাবেশে অংশ নিচ্ছেন।\nআগামী নির্বাচন প্রসঙ্গে শাহ নুরুল কবির শাহীন বলেন, আগামী নির্বাচনে মনোনয়ন পাওয়ার বিষয়ে তিনি শতভাগ আশাবাদী এবং বিএনপির সম্ভাবনা বেশ উজ্জ্বল। আওয়ামী লীগ প্রার্থী মাঠে থাকলে নির্বাচন হবে প্রতিদ্বন্দ্বিতাপূর্ণ। আর জোট থেকে জাপা প্রার্থী থাকলে নির্বাচন প্রতিদ্বন্দ্বিতাপূর্ণ হবে না।\nউপজেলা বিএনপি সভাপতি লুৎফুল্লাহেল মাজেদ বাবু বলেন, মনোনয়ন পাওয়ার ব্যাপারে তিনি শতভাগ আশাবাদী। মনোনয়ন না পেলেও মানুষের পাশে যেভাবে আছেন সেভাবেই থাকবেন। মনোনয়ন যিনিই পান, তার পক্ষেই কাজ করবেন বলে জানান তিনি।\nকামরুজ্জামান লিটন বলেন, দল মনোনয়ন দিলে তৃণমূল নেতা-কর্মীরা ঐক্যবদ্ধভাবে তার পক্ষে কাজ করবেন এবং এ আসন নিশ্চিত হবে। দুই গ্রুপের তৃণমূল পর্যায়ের নেতা-কর্মীদের মধ্যে তার গ্রহণযোগ্যতা রয়েছে বলে তিনি জানান।\nমনোনয়নপ্রত্যাশী অ্যাডভোকেট আওরঙ্গজেব বেলাল জানান, দীর্ঘদিন দলের সঙ্গে আছেন। উন্নয়নে অংশ নিয়েছেন। তাই প্রবীণ রাজনীতিবিদ হিসেবে আগামী নির্বাচনে মনোনয়ন পেলে জয়ের বিষয়ে শতভাগ আশাবাদী তিনি।\nএদিকে এলডিপির কেন্দ্রীয় কমিটির সাংগঠনিক সম্পাদক এম.এম বাশার আগাম প্রচারের অংশ হিসেবে উন্নয়নমূলক কর্মকান্ডেও অংশ নিচ্ছেন। এমপি হলে এই এলাকাকে উন্নয়নের ছোঁয়ায় বদলে দেওয়ার প্রতিশ্রুতি তার।\nভোটের হাওয়া ময়মনসিংহ-৮ জাপা নিয়ে জটিলতা আ'লীগে বিএনপিতে বিপত্তি কম\t2017-10-13\nTags ভোটের হাওয়া ময়মনসিংহ-৮ জাপা নিয়ে জটিলতা আ'লীগে বিএনপিতে বিপত্তি কম\nPrevious পরীমনির বিয়ে পুরান ঢাকায় !\nNext ছোটো লক্ষ্য দিয়ে পারল না মাশরাফিরা


এসো হাদিস পড়ি ? - পশ্চিমবঙ্গ নৃত্য এসো হাদিস পড়ি ?\nHome » পশ্চিম বঙ্গ বিস্তারিত তথ্য » পশ্চিমবঙ্গ নৃত্য\nবিভিন্ন উদ্বেলিত অভিব্যক্তির অন্তর্নিহিত সারমর্ম প্রদর্শন-কারী নৃত্য ঐতিহ্য, বাংলার একটি প্রাচীন ঐতিহ্যের বর্ণনা দান করে। বিগত শতাব্দীর দুই বিখ্যাত ব্যক্তিত্ব রবীন্দ্রনাথ ঠাকুর ও উদয় শংকর, বাংলার বিভিন্ন নৃত্য শৈলীকে পুরোভাগে নিয়ে আসতে এক গতিশীল ভূমিকা পালন করেছিলেন।\nবাংলার বর্তমান নৃত্য শৈলী ভাবপূর্ণ শিল্প দক্ষতার একটি প্রলুব্ধ সীমাকে প্রতিনিধিত্ব করে, যা রাজ্যের অভিজ্ঞ নর্তক/নর্তকীদের দ্বারা পরিবেশিত হয়। নৃত্য-নাট্য বা নৃত্য নাটক এবং শাস্ত্রীয় নাচ একটি বিশেষ উল্লেখ দাবি করলেও, পশ্চিমবঙ্গের বিভিন্ন জেলায় আরও অন্যান্য চিত্তাকর্ষক নৃত্য শৈলী দেখা যায়।\nটুসু পরবের সাংস্কৃতিক শিকড়ের উৎস বীরভূম জেলা। মকর সংক্রান্তির পবিত্র অনুষ্ঠানের সময়ে, টুসু পরব শুধুমাত্র বাংলার মেয়েদের দ্বারা পালিত হয়। জানুয়ারি থেকে ডিসেম্বর মাস, যাকে বাংলায় পৌষ বলা হয় তখন টুসু পরব স্থানীয় মানুষদের দ্বারা পালিত হয়।\nবীরভূমের তরুণীদের এই পরবের সময় মাটি দিয়ে দেবী টুসুর মূর্তি তৈরী করতে দেখা যায়। মূর্তি তৈরি শেষ হলে, মেয়েরা কাছাকাছি কোন নদীতে গিয়ে একটি বা দুটি ডুব দিয়ে স্নান করে নিজেদের পবিত্র করে। স্নান করে মেয়েরা বিভিন্ন স্থানীয় গান গেয়ে দেবীর উপাসনা আরম্ভ করে। এই গান গুলিই বাংলায় টুসু নামে পরিচিত। এই অনুষ্ঠানে এক থালা চাল দেবীকে নিবদন করা হয়।\nকিছু মেয়ে যখন ভক্তিমূলক গান গায় অন্যরা তখন এই গানের সাথে সুসংহত হয়ে নাচতে থাকে। বাংলার টুসু সঙ্গীত কোন বাদ্যযন্ত্রের সাথে যুক্ত নয়, এটি শুধুমাত্র কণ্ঠ বৈচিত্র্য দ্বারা সমৃদ্ধ।\nবাংলার একটি প্রাচীন নৃত্য ঘরাণা ঝুমুর মার্চ থেকে এপ্রিল মাসের মধ্যে যা বাংলায় চৈত্র বলে পরিচিত, তখন অনুষ্ঠিত হয়। পুরুষরা ঢোলের সাথে ঝুমুর নৃত্যের বিভিন্ন অঙ্গভঙ্গী করে, অন্য দিকে নারীরা ধান বপনের সময় নাচ-গানের মাধ্যমে ঝুমুর নৃত্য করে।\nফসল উৎসবের এক পবিত্র রূপ হিসাবে পরিচিত বাংলার ঝুমুর, ভগবান শ্রীকৃষ্ণ এবং রাধার উভয়ের শাশ্বত প্রেমের সুন্দর গূঢ়ার্থ প্রকাশ করে। এই দুই পৌরাণিক ব্যক্তিত্বের উপাসনার সারাংশ বাংলার কৃষি-জমিতে ধান প্রতিস্থাপনের মাধ্যমে প্রদর্শিত হয়।\nবাংলার পুরুষদের দ্বারা প্রদর্শিত নৃত্যশৈলী ঝুমুর হিসাবে পরিচিত। তবে, নারীরা যেই সংস্করণে অংশগ্রহণ করে তা আশরিয়া ঝুমুর নামে অভিহিত। তবে ঝুমুর সম্পর্কে এক আকর্ষণীয় সত্য হল-নর্তক/নর্তকীদের লিঙ্গ নির্বিশেষে এই নৃত্যের অন্তর্নিহিত মুল ভাব এক।\nপুরুলিয়া জেলার বাঘমুন্ডি এলাকায় সূচিত ছৌ-নৃত্য, বাংলায় সূর্য উৎসব পালনের উদ্দেশ্যে অনুষ্ঠিত হয়। এই নৃত্য প্রদর্শনের সময় নর্তক-নর্তকী দ্বারা ব্যবহৃত রঙিন মুখোশের একটি অনন্য শৈল্পিক আকর্ষণ আছে। ছৌ নৃত্যের মূল ভাব দুই ঐতিহাসিক ভারতীয় মহাকাব্য রামায়ণ ও মহাভারত-এর উপর ভিত্তি করে নির্মিত।\nবাংলায় ছৌ নৃত্যের সাধারণ গঠন কিছু পুরুষ দল নিয়ে গঠিত, যাদের মধ্যে কেউ কেউ স্বর্গীয় চরিত্রের ভূমিকা পালন করে, অন্যদিকে কিছু জন দৈত্য-সংক্রান্ত ভূমিকা পালন করেন। এই নৃত্য প্রাথমিক ভাবে দুষ্ট শক্তিকে পরাক্রম করে সত্যের জয়কে বর্ণিত করে।\nছৌ-নর্তকরা নৃত্যের সময় বিভিন্ন রকমের পৌরাণিক চরিত্রের মুখোশ পরে থাকলেও, হাত-পায়ের সঞ্চালনার মাধ্যমে এই নৃত্য শৈলীর অভিব্যাক্তি প্রদর্শন করে। প্রবল্ লম্ফ-ঝম্ফ, এক পায়ে লাফান, এবং নর্তকদের অন্যান্য অনুরূপ উদ্যমশীল পদক্ষেপ ছৌ নৃত্যের মেজাজ স্থাপন করে।\nবাংলার ছৌ নৃত্য প্রধানত রাত্রি বেলায় খোলা এলাকায় সাধারণত গ্রামের জমি, যেখানে নর্তকরা অবাধে তাদের অঙ্গপ্রত্যঙ্গের সঞ্চালন করতে পারে, সেখানে প্রদর্শিত হয়। ছৌ নৃত্যশিল্পিরা সাধারণত, সবুজ, লাল, হলুদ এবং কালো রঙের উজ্জ্বল বর্ণের পোশাক পরেন। যে সমস্ত পুরুষগণ দেবতাদের ভূমিকা পালন করেন তারা লাল, সবুজ ও হলুদ রঙের পোশাক পরেন এবং যারা দুষ্ট চরিত্রের ভূমিকা পালন করেন তারা কালো পোশাক পরেন।\nরায়বেঁশে নৃত্যের উৎপত্তি পশ্চিমবঙ্গের বীরভূম জেলায়। এই নৃত্যের অন্তর্নিহিত বৈশিষ্ট্য বিভিন্ন কৃত্রিম যুদ্ধাস্ত্রের জাঁকালো গতিবিধির সাথে জড়িত। রায়বেঁশে নৃত্যশিল্পীরা ঢাল, লাঠি থেকে ত্রিশূল এবং বর্শা, সব ধরনের ঐতিহাসিক অস্ত্র ব্যবহার করে।\nরায়বেঁশে নৃত্যের সেরা আকর্ষণ হল দক্ষ ব্যাক্তিদের দ্বারা মার্শাল অস্ত্র পরিচালনা, তাই এই নৃত্যকলা প্রদর্শন করার সময় নৃত্যশিল্পীদের প্রচন্ড সতর্ক থাকতে হয়। এক দিকে যেমন ঢোল এবং অন্যান্য বাদ্যযন্ত্র রায়বেঁশে নৃত্যে তাল সঙ্গত করে। অন্য দিকে, অস্ত্র-অভিনেতাদের মার্জিত প্রভুত্ব এই নৃত্যে একটি দুর্নিবার আবেদনের সৃষ্টি করে।\nভালভাবে অনুশীলন করার পরই রায়বেঁশে নৃত্য শিল্পীরা এক সার্বজনীন মঞ্চে প্রদর্শন করার অনুমতি পায়। রায়বেঁশে নৃত্য কলার প্রবীণরা এই নৃত্যের প্রতিটি পদক্ষেপের সাথে সু-পরিচিত, তাই তারা জানেন যে কখন ও কিভাবে তাদের ভঙ্গি পরিবর্তন করতে হবে। সোজা-শরীরের সঙ্গে নৃত্য রায়বেঁশে নৃত্যের এক অন্যতম প্রচলিত বৈশিষ্ট্য।


মালয়েশিয়ায় বাংলাদেশ দূতাবাসের ডিজিটাল প্ল্যাটফর্মের উদ্বোধন মালয়েশিয়ায় বাংলাদেশ দূতাবাসের ডিজিটাল প্ল্যাটফর্মের উদ্বোধন – প্রবাস বার্তা\nমালয়েশিয়ায় বাংলাদেশ দূতাবাসের ডিজিটাল সেবা কার্যক্রমের উদ্বোধন করলেন পররাষ্ট্রমন্ত্রী ডক্টর এ কে আব্দুল মোমেন। বুধবার ( ১০ মার্চ) মালয়েশিয়া সময় রাত সাড়ে ৯টায় এক অনুষ্ঠানের মাধ্যমে ডিজিটাল বাংলা টাইগার নামক দূতাবাসের ডিজিটাল সেবার উদ্বোধন করেন তিনি। বিশেষ অতিথি হিসেবে পররাষ্ট্র মন্ত্রণালয়ের সচিব (পূর্ব) মাশফী বিনতে শামস উপস্থিত ছিলেন।\nমালয়েশিয়ায় বসবাসরত বিপুল সংখ্যক প্রবাসী বাংলাদেশির সাথে সংযোগ বৃদ্ধি করার লক্ষ্যে বাংলাদেশ হাইকমিশনের নিজস্ব ডিজিটাল প্ল্যাটফর্ম ‘বাংলা টাইগার ডিজিটাল’ তৈরি করেছে। এই প্রয়াসে প্রযুক্তি প্রতিষ্ঠান ‘ডটলাইনস’ হাইকমিশনের টেকনোলজি পার্টনার হিসেবে কাজ করছে। প্ল্যাটফর্মটি ব্যবহার করে প্রবাসীরা সহজেই পাসপোর্ট, বৈধকরণ, চাকরির আবেদনসহ বিভিন্ন ধরণের সেবা পাবেন। এজন্য সেবাপ্রার্থীদের কোনো অর্থ ব্যয় করতে হবে না।\nমালয়েশিয়ায় নিযুক্ত হাইকমিশনার মো. গোলাম সারওয়ার তার স্বাগত বক্তব্যে প্ল্যাটফর্মটির সংক্ষিপ্ত পটভূমি তুলে ধরে প্রবাসীদের সুবিধার্থে এটি ব্যবহারের পরামর্শ দেন।\nপররাষ্ট্র মন্ত্রণালয়ের সচিব মিজ মাশফী বিনতে শামস বলেন, এই প্ল্যাটফর্মটি প্রধানমন্ত্রীর ‘ডিজিটাল বাংলাদেশ’ গড়ার লক্ষ্যে জনসেবা নিশ্চিত করার ক্ষেত্রে একটি উদাহরণ। হাইকমিশনের সময়োচিত উদ্যোগের ফলে বিপুল সংখ্যক প্রবাসী উপকৃত হবেন বলে তিনি আশাবাদ ব্যক্ত করেন।\nপররাষ্ট্রমন্ত্রী তার বক্তব্যে বাংলাদেশের অর্থনীতিতে প্রবাসীদের বিশাল অবদানের উপর গুরুত্বারোপ করেন। তিনি প্রবাসীদের কল্যাণে বর্তমান সরকার কর্তৃক গৃহীত বিভিন্ন উদ্যোগের কথাও তুলে ধরেন। এছাড়া তিনি এ ধরণের উদ্যোগ গ্রহণ করায় হাইকমিশনকে ধন্যবাদ জানান।\nএছাড়া অনুষ্ঠানে বাংলা টাইগার ডিজিটাল প্ল্যাটফর্মের উপর নির্মিত অডিও-ভিজ্যুয়ালও প্রদর্শন করা হয়। অনুষ্ঠান সঞ্চালনা ও ধন্যবাদ জ্ঞাপন করেন হাইকমিশনের উপ-হাইকমিশনার ও মিনিস্টার মো. খোরশেদ এ খাস্তগির। অনুষ্ঠান শেষে ডিপ্লোম্যাটিক করেসপন্ডেন্টস এসোসিয়েশন, বাংলাদেশ (ডিক্যাব)-এর সাংবাদিকদের সাথে হাইকমিশনার এ বিষয়ে মত বিনিময় করেন।\nএই প্রয়াসের মাধ্যমে কুয়ালালামপুরস্থ বাংলাদেশ হাইকমিশন বিদেশে বাংলাদেশের প্রথম পূর্নাঙ্গ ডিজিটাল মিশন হিসাবে গড়ে তোলার ক্ষেত্রে এক ধাপ এগিয়ে গেলো। হাইকমিশন ভবিষ্যতে মোবাইল টেলিফোনি, স্বাস্থ্যসেবা, রেমিট্যান্সের মতো নতুন নতুন সেবা যুক্ত করার পরিকল্পনা করছে।


দীপিকার ভ্যানিটি ব্যাগে কি আছে?\n০৫:১৯ রবিবার, ১৬ জুন ,২০১৯\nবলিউড তারকাদের ব্যক্তিগত বিষয় নিয়ে নাক গলান না এমন ভক্ত খুব কমই আছে। এদের মধ্যে বলিউডের প্রভাবশালী তারকা দীপিকা পাডুকোন যদি নিজের ব্যক্তিগত বিষয় ভক্তদের মাঝে শেয়ার করেন তাহলে তো কথাই নেই। তিনি কোথায় যান, কি করেন, কোন উৎসবে কেমন পোষাক পরে থাকেন এ নিয়ে তুমুল আগ্রহ কাজ করে দীপিকার ভক্তদের মনে।তাইতো ভক্তরা এবার জেনে নিল দীপিকার ভ্যানিটি ব্যাগের গোপন তথ্য! জি-নিউজ জানায়, দীপিকার পাডুকোন নিজের প্রতিটি বিষয়ে খেয়াল রাখেন। কখন, কোথায়, কোন পরিস্থিতে কোন জিনিসটির প্রয়োজন পড়বে সে বিষয়গুলো খুব যত্নসহকারে নিজের ভ্যানিটি ব্যাগে গচ্ছিত রাখেন তিনি।&\nসম্প্রতি এক সাক্ষাৎকারে তার ব্যাগের মধ্যে কোন জিনিসগুলো রাখেন, সেকথা নিজেই জানিয়েছেন এ অভিনেত্রী। দীপিকা তার ব্যাগ থেকে বের করে করে দেখান একের পর এক জিনিস, যেগুলি তার কাছে অত্যন্ত গুরুত্বপূর্ণ।\nদীপিকা জানান, ব্যাগের মধ্যে দরকারি প্রায় সব জিনিসই রাখি আমি এসবের মধ্যে আছে ওয়ালেট, নগদ টাকা, ক্রেডিট কার্ড, মিন্ট, চার্জার, চিরুনি, চশমা, হেয়ার স্প্রে ইত্যাদি।\nএছাড়া দীপিকার ব্যাগের ভেতর থেকে আরও একটি ছোট ব্যাগ বের করেন। যার মধ্যে থাকে আরও অনেক গুরুত্বপূর্ণ জিনিস। ওই ব্যাগ থেকে দীপিকা একে একে বের করেন টিস্যু, আই মাস্ক, ট্যাম্পন, ওষুধপত্র, নেলপলিশ রিমুভার, টাইড পেন (জামায় কোনও দাগ লাগলে তা তোলার জন্য ব্যবহার করা হয়।), লেন্স ক্লিনার, সেপটিপিন, গলার কিচকিচ দূর করার জন্য কোনও লজেন্স জাতীয় জিনিস, আর বাড়ির চাবি, পেনসিল, পেন, পারফিউম, রাবাপ ব্যান্ড, ক্লিপ, ইয়ার ফোন।\nদীপিকা তার ব্যাগের মধ্যে ঠিক কাকে কাকে পুরে ফেলতে চান, এমন প্রশ্নের জবাবে দিপ্পি বলেন, তার স্বামী রণবীর, বোন আনিশা ও মা উজ্জ্বলা পাড়ুকোনকে।\nপদ্মাবত অভিনেত্রী দীপিকা পাডুকোন শনিবার তেত্রিশতম জন্মদিন পালন করেছেন। জন্মদিনের দিনে তিনি একটি নিজস্ব ওয়েবসাইট প্রকাশ করেন।দীপিকা পাড়ুকোনেকে শেষবার সঞ্জয় লীলা বানশালির পদ্মাবততে দেখা গেছে। সেখানে তার সঙ্গে ছিলেন রণবীর সিং ও শাহিদ কাপুর। দীপিকার পরবর্তী সিনেমা ছপাক।সিনেমাটির পরিচালনা করেছেন মেঘনা গুলজার।


Deprived of salary for over 25 months, Assam paper mill employee from Kolkata commits suicide | national - News18 Bangla, Today's Latest Bengali News\n২৫ মাস বেতন না পেয়ে অসমের কাগজকলে আত্মঘাতী কলকাতার কর্মী\nLast Updated: April 30, 2019, 1:58 PM IST\n#গুয়াহাটি: গোটা ২৫টা মাস বেতন পাননি অসমের কাগজকলে কর্মরত কলকাতার ব্যক্তি বিশ্বজিৎ মজুমদার ৷ বেঁচে থাকার কোনও উপায় না পেয়ে, অবশেষে আত্মহত্যার পথ বেছে নিলেন তিনি ৷ সোমবার কারখানার হস্টেলেই আত্মঘাতী হলেন তিনি ৷\nকলকাতা থেকে অসমের নগাঁওয়ের হিন্দুস্থান পেপার মিলে চাকরি করতে গিয়েছিলেন বিশ্বজিৎ মজুমদার ৷ শুরুতে ভালো চলছিল সব কিছু ৷ কিন্তু সমস্যা শুরু হয় ২০১৭ থেকেই ৷ দিন দিন কমতে থাকে পেপার মিলের প্রোডাকশন ৷ কর্তৃপক্ষ বন্ধ করার সিদ্ধান্ত নেন উৎপাদন ৷ তবে বিশ্বজিৎ মজুমদার শুধু নয়, এর আগে আত্মহত্যার পথ বেছে নিয়েছেন এই কাগজকলের আরও তিন শ্রমিক ৷ তবে এখানেই শেষ নয়, কলকারখানায় কাজ হারিয়ে অর্থ কষ্টে ২০১৫ সাল থেকে আজ অবধি ৫১ জন শ্রমিকের মৃত্যু হয়েছে ৷ যার মধ্যে নতুন সংযোজন কলকাতার বিশ্বজিৎ মজুমদার ৷ তাঁর দেহ হাসপাতালে নিয়ে যাওয়া হয়েছে ময়নাতদন্তের জন্য ৷\nFirst published: April 30, 2019, 1:58 PM IST\n#Assam paper mill#Kolkata commits suicide#news\nNews18 Survey: লকডাউন উঠলে পাবলিক ট্রান্সপোর্টেই ভরসা বাঙালির !\nNews18 Survey Report: বিমান বা ট্রেনে সফর করতে এ বছর অধিকাংশ মানুষই আর চান না ! দেখুন সমীক্ষার রিপোর্ট


তাওহীদ – লা ইলাহ্ ইল্লাল্লাহ্ | Its all about ISLAM\n« রিসালাত মোহাম্মদ আলাইহে সালাতু আসসালামের সকল সুন্নার সার-সংক্ষেপ ।।\nনফল রোযার ফযীলত ও মাসায়েল »\nতাওহীদ – লা ইলাহ্ ইল্লাল্লাহ্\nPosted August 3, 2009 by imti in কালেমা.\tLeaveaComment\nCollected from মাসুদ রানা টোকিও, জাপান http://share-thinking.blogspot.com waiting for his approval\nলা ইলাহা ইল্লাল্লাহ্ । এর অর্থ কি ? বাংলা ভাষায় অনুবাদ করলে এর অর্থ দাঁড়ায়, আল্লাহ্ ছাড়া কোন মাবুদ নেই, কিংবা আল্লাহ্ ছাড়া কোন প্রভু নেই, কিংবা আল্লাহ্ ছাড়া কোন ইলাহ্ নাই । আরবী লা মানে হচ্ছে না । ইল্লাল্লাহ্ মানে হচ্ছে আল্লাহ্ ছাড়া । ইলাহ্ মানে হচ্ছে প্রভু বা মাবুদ । কেউ কেউ এটাকে আর বাংলাতে অনুবাদ করেন না, ইলাহ্ শব্দটাই ব্যবহার করেন। কিন্তু, ইলাহ্-ই বলি বা প্রভুই বলি কিংবা মাবুদই বলি জিনিসটা আসলে কি ?\nআমরা যেই ভুলটা প্রথমেই করি তা হলো, আমরা মনে করে বসে থাকি যে ইলাহ্ হচ্ছে কোন সৃষ্টিকর্তা । অর্থাৎ আমরা মসুলমানেরা যেহেতু মনে প্রাণে বিশ্বাস করি যে, একমাত্র আল্লাহ্ ই হচ্ছেন সমস্ত বিশ্বজগতের সৃষ্টিকর্তা, তাই আমরা মুসলমানেরা সেফ, জান্নাতে তো যাচ্ছিই, ওয়াও ! আমরা আবার অনেক সময় এও মনে করি যে, ইলাহ্ জিনিসটা হচ্ছে আল্লাহ্ জাতীয় কোন জিনিস বা ব্যক্তি জাতীয় কোন জিনিস । আসলে, ইলাহ্ জিনিসটা কি, সত্যি কথা বলতে এই কিছুদিন আগ পর্যন্তও বিন্দুমাত্র ধারণা ছিল না ।\nইলাহ্ হচ্ছে এমন একটা কিছু যার কাছে আমরা নিজেকে সঁপে দিব । যেই জিনিসের উপর আমরা আস্থা করব । যেই জিনিসের কাছ থেকে আমরা কোন কিছু আশা করব । যেই জিনিস আমাদেরকে কিছু দেয়ায় সামর্থ্য রাখে বলে মনে প্রাণে বিশ্বাস করব । যেই জিনিস আমাদের জন্য কি ভাল তা ঠিক করে দেবে । যেই জিনিস হবে আমাদের সকল সুখ এবং আনন্দের উত্‌স । যেই জিনিসকে আমরা সবচেয়ে বেশি ভালবাসব । এবং আমরা মুসলমানদের বিশ্বাস, এই যেই জিনিসটা হচ্ছে আর কিছুই না, একমাত্র আল্লাহ্। এবং যে মানুষ আল্লাহ্ ছাড়া অন্য কোন কিছুকে সেই জিনিসটা বলে মনে করবে সেই শিরক করলো । এখন দেখা যাক, আমরা মুসলমানেরা আসলে কি করছি ?\nসম্পর্ক আছে বলে একটু বলা ভাল বলে মনে করছি । ঊদাহরণ হিসেবে একজন ফেল করা ছাত্রকে ধরা যাক । ধরলাম গণিত পরীক্ষায় সে ফেল করেছে । কারণ আর কি হতে পারে, সে পড়াশোনা করেনি, তাই ফেল করেছে । তবে সে কিন্তু জানত যে, সে যদি পড়াশোনা না করে তাহলে ফেল করবে । যদিও সে জানত যে পড়াশোনা করাটা দরকার, না করলে ফেল করবে এইটা তার দৃঢ় বিশ্বাস । ক্লাশে যে ফার্ষ্ট হয়েছে সে যেরকম বিশ্বাস করে যে পড়াশোনা করতে হবে, ঐ ফেল করা ছাত্রটাও কিন্তু একই কথা একইভাবে বিশ্বাস করে । তাহলে দুইজনের মাঝে তফাত্‌টা কোথায় ? তফাত্‌টা সহজ । একজন বিশ্বাস করেছে এবং সেই অনুযায়ী কাজ করেছে, আরেকজন সেইটা করেনি । এখন রেজাল্ট বের হওয়ার পর সেই ফেল করা ছাত্রটা যদি শিক্ষকের কাছে গিয়ে বলে, স্যার, আমি ১০০% বিশ্বাস করতাম যে, পড়াশোনাটা করা দরকার এবং এটা সত্যি । তাহলে কি বলা যাবে যে, সেই শিক্ষক কি তাকে পাশ করিয়ে দিবে ? ইসলামের বিশ্বাসটাও আমার কাছে ঠিক সেরকমই মনে হয় । শুধু বিশ্বাস করলাম আল্লাহ্ ছাড়া কোন ইলাহ্ নেই, কিন্তু যে কাজগুলো করে আমরা নিয়মিতই শিরক করছি বা আল্লাহ্‌র পাশে অন্য কাউকে বসাচ্ছি বা অন্য কোন জিনিসকে বছাচ্ছি, তাহলে কি আমরা বলবো যে আমরা পাশ করব ?\nসত্যি কথা বলতে কি এই ইলাহ্ শব্দটা এত ব্যপক যে এইটা নিয়ে অনেক গবেষণা করার জিনিস আছে । আর আমাদের মুসলমানদের কি হয়েছে ? যেই বাক্যটাকে আমরা ঈমানের একদম মূল ভিত্তি বলি, সেই বাক্যটার অর্থ না বুঝে জীবনটা পার করে দেই, আফসোস !\nঊদাহরণ দিয়ে ইলাহ্ লা ইলাহা ইল্লাল্লাহ্ এর ব্যাখ্যা করে দেখা যাক । এইখানে একটা কথা বলে রাখি, যেই মূহুর্তে আমরা লা ইলাহা ইল্লাল্লাহ্ এর সীমারেখা পার করছি সেই মূহুর্তে আমরা শির্‌ক করছি । তবে আমি যা বলতে চাচ্ছি, তা বোঝার জন্য বোঝার মন নিয়ে পড়া উচিত, কারণ এই ব্যপারটা খুবই দরকারী, সত্যি বলতে বেসিকের ও বেসিক ।\nআমাদের জীবনের অন্যতম প্রধান একটা ইলাহ্ হচ্ছে টাকা । জীবনের সুখের জন্য কি দরকার, খুবই সহজ ঊত্তর – টাকা । তার মানে হচ্ছে, আমরা বিশ্বাস করে বসে আছি, টাকা থাকলে আমরা সুখে থাকতে পারব । আমরা বিশ্বাস করে বসে আছি, টাকা থাকলে কি না করা যায় । মানিব্যাগ এ টাকা থাকলে চৈত্রের গরমেও ঠান্ডা লাগে, মাঘের শীতেও গরম লাগে । আমরা ভাবছি, টাকা আমাদের সব দিতে পারে । যেই মূহুর্তে আমরা টাকার কাছ থেকে সুখ পেতে চাচ্ছি, সেই মূহুর্তে আমরা লা ইলাহ ইল্লাল্লাহ্ লংঘন করছি, আমরা শির্‌ক করছি । আমি কখনো বলতে চাচ্ছি না টাকার দরকার নেই । দুনিযায় এক নম্বর ধনী যদি কোন মুসলমান হয়, আমার তাতে কোন আপত্তিই নেই । বরঞ্চ আমাদের দেশের তথাকথিত ধার্মিকেরা যখন টাকার প্রতি অনীহা প্রকাশ করে আলসেমি করে, নিজের জীবনে উন্নতি আনার কোন চেষ্টাও করে না, তখন আমার বিশ্বাস সেইটা মোটেও ইসলাম এর শিক্ষা না । সবার কাছে আমার হাতজোর করে একটা অনুরোধ, তথাকথিত মুসলমানের কি করছে তা দিয়ে ইসলামের মত এত চমত্‌কার একটা জিনিসকে বিচার যেন না করি । ইসলামকে যদি বিচার করতেই হয়, কুর্‌আনের কাছে ফিরে যেতে হবে ।\nইলাহ্ যে শুধু কোন বস্তুগত জিনিস হবে এমন অবশ্যই না । ইলাহ্ হতে পারে । মানুষের চিন্তাধারা, কোন আইডিয়া, পরসমালোচনা কে ভয় করা ইত্যাদি । যদি আমরা সুদ দেই অথবা নিই, তাহলে আল্লাহ্‌র কাছে আমরা অপরাধী হব । কারণ, সুদ দিতে অথবা নিতে আল্লাহ্ কুর্‌আনে সরাসরি নিষেধ করেছেন । কিন্তু আমরা যদি বলতে থাকি, আরে ধুর, সুদ ছাড়া হয় নাকি । সুদ ছাড়া আধুনিক অর্থনীতি চিন্তাই করা যায় না । কিংবা ১০ বছর পর ছেলেমেয়ের বিয়ের জন্য ডিপিএস করে টাকা জমাই, মানে সুদ নিই, এবং ভাবতে থাকি, এরকম না করলে ছেলেমেয়ের বিয়ে বা পড়াশোনা হবে কিভাবে ? তাহলে আমরা আসলে সরাসরি আল্লাহ্‌কে চ্যালেঞ্জ করছি । আল্লাহ্, যে সব কিছু সৃষ্টি করেছেন, এই মহাবিশ্বের সবকিছুই যার, তিনি যখন আমাদেরই ভালোর জন্য সুদ নিতে বা দিতে নিষেধ করেছেন, তখন আমরা বলছি, সুদ ছাড়া ব্যাংকিং এর কথা ভাবতেই পারছি না । আমরা এত অহংকারী যে, আল্লাহ্ সরাসরি আমাদেরকে একটা জিনিস করতে না করছেন, আর আমরা বলছি ধুর, সুদ ছাড়া চলে নাকি । এইখানে আমরা এইযে সুদ ছাড়া চলে নাকি, এই আইডিয়াকে ইলাহ্ হিসেবে গ্রহণ করছি এবং শির্‌ক করছি । এইখানে একটু খেয়াল করো, যখন আমরা কুর্‌আনের শিক্ষাটাকে মেনে নিচ্ছি, কিন্তু যেই কারণেই হোক, ভুল করে সুদ নিচ্ছি বা দিচ্ছি, এবং বিশ্বাস করছি যে এটা খারাপ, তখন আমরা অপরাধ করছি, কিন্তু শির্‌ক করছি না । কিন্তু যখন আল্লাহ্‌র দেয়া আইডিয়াকে আমরা পাত্তাই দিচ্ছি না, সুদের ঊপর ভিত্তি করে অর্থনীতিটাকে গড়ে তুলছি, তখন আমরা শির্‌ক করছি ।\nএই একই ধরণের চিন্তাভাবনা অনেক ক্ষেত্রেই করা যায় । আল্লাহ্ সরাসরি আমাদেরকে হিজাব করতে বলেছেন । আমরা যদি না করি, সেইটা আমাদের অপরাধ । কিন্তু আমরা যদি বলি এবং ভাবতে শুরু করি যে, আরে কিসের হিজাব, কোন দরকারীই নাই । সেইক্ষেত্রে আমরা শির্‌ক করছি । অনেকক্ষেত্রে, অত্যধিক ভালবাসাকেও ইলাহ্ বলা যায় । অনেকক্ষেত্রে আমরা কোন মেয়ের প্রেমে দেবদাস হয়ে যাই । বলে থাকি, ও যদি না থাকে, তাহলে জীবনটা রেখে আর কি হবে ? একটা মেয়ের জন্য এই চমত্‌কার জীবনটা অর্থহীন মনে হওয়ার যেই আইডিয়াটা সেই আইডিয়াটাও ইলাহ্ এবং আমরা যখন এই ইলাহ্‌কে গ্রহণ করছি, তখন আমরা শির্‌ক করছি ।\nএমনকি মানুষের ষ্ট্যাটাসটাকেও অনেক সময় ইলাহ্ বলা যায় । ষ্ট্যাটাসটা অনেকটা টাকার মতোই কাজ করে । আমরা মনে করি, ষ্ট্যাটাস আমাদের সন্মান বৃদ্ধি করবে । কিছু কিছু অজ্ঞ মানুষ হয়তো টাকা বা ষ্ট্যাটাসের উপর অন্য মানুষকে বিচার করে থাকে এবং যাদের টাকা বা ষ্ট্যাটাস আছে, তারা হয়তো মাঝে মাঝে তাদের কাছ থেকে সন্মান পেয়ে থাকে, কিন্তু কোন মানুষটা কোন অজ্ঞের কাছ থেকে সন্মান পেয়ে খুশী হতে চায় !\nএবং ব্যক্তিগতভাবে আমার কাছে সবচেয়ে ভয়ানক যেটা মনে হয়, সেটা হল, লোকে কি ভাববে, সেটা ভাবা । কিংবা আরে সবাই করে আমি না করলে, কেমন দেখা যায় । লোকে কি ভাববে সেইটা ভাবা যে একদমই ভুল, আমি সেটা বলছি না । কিন্তু আল্লাহ্ যখন একটা জিনিস করতে বলছেন, তখন পাছে লোকে কিছু ভাবে এর ভয়ে আল্লাহ্ এর আদেশ পালন না করাটা হচ্ছে শির্‌ক । এই ক্ষেত্রে নামাযের উদাহরণটা দেয়া যায় । ধরা যাক, আমি কোন গেদারিং এ আছি । সেখানে কেউ নামায পড়ছে না । আমি সাধারণত নামায পড়ি । এখন তাদের কেউ পড়ছে না বলে যদি আমি মনে করি যে, তারা কি ভাববে ? এবং সেই কারণে, তারা কি ভাববে এই জিনিসটার কারণে যদি আমি তখন আল্লাহ্‌র আদেশ নামায না পড়ি, তাহলে আমি তখন আল্লাহ্‌র সাথে অন্যদের ভাবনাকে শরীক করছি । ঠিক বিপরীত জিনিসটাও বলা যায় । ধরি, আমি ঠিকমত নামায পড়ি না । এবং ধরলাম আজকে দুপুরে আমার নামায পড়ার কোন ইচ্ছা ছিল না । কিন্তু আমার কয়েকজন বন্ধু এসে আমাকে নামাযের জন্য ডাকল । আমার ইচ্ছা ছিল না, অথচ তাদের ডাকের জন্য বা তারা কি ভাববে, সেই কারণে নামায পড়লাম । তাহলে আমি শির্‌ক করলাম । এই ক্ষেত্রে আমি নামাযটা পড়েও শির্‌ক করলাম । কারণ, এই নামাযটা আমি আল্লাহ্‌র জন্য না, ঐ বন্ধুদের জন্য বা তাদেরকে দেখানোর জন্য পড়েছি । এই ক্ষেত্রে আমি যদি নামাযটা না পড়তাম, তাহলে অপরাধ করতাম, কিন্তু শির্‌ক তো করতাম না ।\nকাজেই ইলাহ্ হতে পারে কোন মূর্তি, মানুষের কথার বা সমালোচনার ভয়, টাকা, স্ট্যাটাস, কোন আইডিয়া যেখানে আল্লাহ্‌র আদেশের অমান্য করা হয় ইত্যাদি অনেক কিছুই । ইবাদত করা(to worship) করা বলতে আমাদের অনেকেরই ধারণাটা পরিষ্কার না । এই নিয়ে একটা হাদীস বলি, তাহলে হয়তো ইবাদতের অর্থটা কিছুটা পরিষ্কার হবে । একজন লোক খ্রীষ্টান থেকে মুসলমান হয়েছিল । কোন এক কথার সাপেক্ষে সে একবার বলেছিল, হে রাসুলুল্লাহ্, আমরা তো আমাদের যাজকদের ইবাদত করতাম না । তখন রাসুলুল্লাহ্ বলেছিলেন, তোমরা কি এমন কিছু করতে না যা আল্লাহ্ না করেছে এবং যাজকেরা হ্যাঁ করেছে এবং তোমরা যাজকদের মান্য করেছ । আবার তোমরা কি এমন কিছু কর নি যেটা আল্লাহ্ হারাম করেছে এবং তারা(যাজকেরা) হালাল করেছে এবং তোমরা সেইটা হালাল হিসেবে মেনে নিয়েছ । তখন লোকটা বলল, হে রাসুলুল্লাহ্ আমরা তা করতাম । তখন রাসুলুল্লাহ্ বললেন, এভাবেই তোমরা সেই যাজকদের পূজা বা ইবাদত করতে । আর এভাবেই তারা আল্লাহ্‌র সাথে সেই যাজকদের শির্‌ক করত ।\nআমরা মুসলমানেও যদি ভেবে দেখি, তাহলে আমরাও প্রতিনিয়ত শির্‌ক করে যাচ্ছি অর্থাৎ, লা ইলাহ্ ইল্লাল্লাহ্ ভঙ্গ করে যাচ্ছি । শুধু অমুসলিমরাই যে, লা ইলাহ্ ইল্লাল্লাহ্ মানে না তা না, আমরাও তা করি ! আল্লাহ্ আমাদের সঠিক পথ দেখান । আমীন ।


বৃষ্টি যেন 'চলছে চলবে', বর্ষা বিদায় নিলেও ভিজবে কলকাতা-সহ দক্ষিণবঙ্গ - TheWall\nদ্য ওয়াল ব্যুরো: খাতায় কলমে বিদায় নিয়েছে বর্ষা। কিন্তু তারপরেও বৃষ্টি বিদায় নিচ্ছে না রাজ্য থেকে। বুধবার দুপুরে কলকাতা-সহ দক্ষিণবঙ্গের একাধিক জেলায় বৃষ্টি হয়েছে। বৃহস্পতিবারও শহরের আকাশ মেঘলা। বেলা বাড়ার সঙ্গে সঙ্গেই হালকা থেকে মাঝারি বৃষ্টি হয়েছে। বৃষ্টি হয়েছে দক্ষিণবঙ্গের কয়েকটি জেলাতেও।\nআলিপুর আবহাওয়া দফতরের তরফে জানানো হয়েছে, আগামী ৪৮ ঘণ্টায় বাংলায় উপকূলবর্তী জেলাসহ রাজ্যের বেশ কয়েকটি জায়গায় বিক্ষিপ্তভাবে বজ্রবিদ্যুৎ-সহ বৃষ্টির সম্ভাবনা রয়েছে। কলকাতা ছাড়াও দুই মেদিনীপুর, ঝাড়গ্রাম, পুরুলিয়া, বাঁকুড়া, উত্তর ও দক্ষিণ ২৪ পরগনায় হালকা থেকে মাঝারি বৃষ্টি হতে পারে। তবে আবহাওয়া দফতরের রিপোর্ট অনুযায়ী এই মুহূর্তে রাজ্যের এই জেলাগুলিতে ভারি বৃষ্টির সম্ভাবনা নেই। বেশিরভাগ স্থানেই বিক্ষিপ্তভাবে বজ্রবিদ্যুৎ-সহ হালকা থেকে মাঝারি বৃষ্টিপাত হবে বলে জানিয়েছে হাওয়া অফিস।\nএ বছর নির্ধারিত সময়ের তুলনায় বেশ অনেকটাই দেরিতে বঙ্গে এসেছিল বর্ষা। তাই প্রথম দিকে ঘাটতি ছিলই। তবে পরে সক্রিয় হয় মৌসুমী বায়ু। সঙ্গে দোসর নিম্নচাপ এবং ঘূর্ণাবর্ত। আবহবিদদের আশঙ্কা ছিল যে সময় বর্ষা বিদায় নেওয়ার কথা সেই সময়েই ঘাটতি পূরণ করবে মৌসুমী বায়ু। হয়েছেও ঠিক তাই। সাধারণত সেপ্টেম্বরের দ্বিতীয় ভাগ থেকেই দুর্বল হতে শুরু করে মৌসুমী অক্ষরেখা। তবে এ বছর সেপ্টেম্বরের দ্বিতীয় ভাগ থেকেই সক্রিয় হয়েছে মৌসুমী অক্ষরেখা। বেড়েছে বৃষ্টির পরিমাণ। এমনকি অক্টোবরের প্রথম সপ্তাহে দুর্গা পুজোর সময়েও বৃষ্টির দাপটে ভেসেছে শহর।\nbangla newsBengali Newspredictionrainweather forecast\nরেল কি বেসরকারি হাতে যাবে? জল্পনার জবাবে মুখ খুললেন রেলমন্ত্রী\nব্ল্যাকহোল-গবেষণায় নতুন মাত্রা! ১৮ বছরেই রয়্যাল…\n#Exclusive: সিপিএম বৃদ্ধতন্ত্রের অবসান ঘটানোর পথে, ষাট…


ওয়ানডে সিরিজ নিয়ে আগ্রহ নেই সিলেটের দর্শকদের! – শীর্ষ খবর ডটকম\nওয়ানডে সিরিজ নিয়ে আগ্রহ নেই সিলেটের দর্শকদের!\nPub: Sunday, March 1, 2020 11:16 AM\nসিলেটে রোববার শুরু হচ্ছে বাংলাদেশ-জিম্বাবুয়ে তিন ম্যাচের ওয়ানডে সিরিজ। জিম্বাবুয়ের বিপক্ষে ঢাকায় একমাত্র টেস্ট জিতে সিলেটে পা রেখেছে বাংলাদেশ দল। সিলেটের সবুজে ঘেরা আন্তর্জাতিক ক্রিকেট স্টেডিয়ামে ওয়ানডেতেও জয়ের ধারা অব্যাহত রাখতে চায় তারা। গতকাল ম্যাচপূর্ব সংবাদ সংম্মেলনে এমনটাই জানালেন অধিনায়ক মাশরাফি মুর্তজা।\nতিনি জানান, ক্রিকেটাররা সবাই সেরাটা দিতে প্রস্তুত। নতুন যারা দলে এসেছেন তারাও সুযোগ পেলে নিজেদের মেলে ধরবেন। সম্মিলিত প্রচেষ্টায় ভালো কিছু করার প্রত্যয় অধিনায়কের কণ্ঠে। এই মাঠে সর্বশেষ খেলা ওয়ানডে ম্যাচে ওয়েস্ট ইন্ডিজের বিপক্ষে পাওয়া জয়ের কথা উল্লেখ করে মাশরাফি বলেন, ‘ম্যাচে জিম্বাবুয়েও জিততে পারে, অনেকবার হারার পথে থাকা ম্যাচে আমরা জিতেছি। এবারও এটা হতে পারে। তবে কাল (আজ) আমরা ভালো কিছু করব।’\nঅন্যদিকে টেস্ট হেরে সিলেট আসা সফরকারী জিম্বাবুয়ে ওয়ানডে সিরিজে ঘুরে দাঁড়াতে চায়। এই মাঠেই তাদের রয়েছে বাংলাদেশের বিপক্ষে স্টেডিয়ামের অভিষেক টেস্ট জয়ের সুখস্মৃতি। তবে এই সিরিজ নিয়ে দর্শকদের তেমন আগ্রহ নেই।\nশনিবার সকাল থেকে সিলেট আন্তর্জাতিক ক্রিকেট স্টেডিয়াম ও জেলা স্টেডিয়ামের বুথে তিন ম্যাচের টিকিট বিক্রি শুরু হয়েছে। কিন্তু কাল দুপুরে টিকিট কাউন্টারে গিয়ে কোনো দর্শক পাওয়া যায়নি। বুথে অলস সময় কাটাচ্ছেন বিক্রেতারা। এর আগে কোনো আন্তর্জাতিক ম্যাচ বা বিপিএলে সিলেটের ম্যাচগুলোর টিকিট ছিল সোনার হরিণ।


Bengali Times | দেবর-ভাবির সমঝোতার নেপথ্যে সরকার ও বিদেশি বন্ধুদের পরামর্শ\nদেবর-ভাবির সমঝোতার নেপথ্যে সরকার ও বিদেশি বন্ধুদের পরামর্শ\nজাতীয় পার্টির (জাপা) দুই শীর্ষ নেতা অবশেষে সমঝোতায় পৌঁছেছেন। সমঝোতার অংশ হিসেবে জিএম কাদের দলের চেয়ারম্যানের দায়িত্ব পালন করবেন। সংসদে বিরোধীদলীয় নেতার দায়িত্বে থাকবেন দলটির প্রতিষ্ঠাতা চেয়ারম্যান এইচএম এরশাদের স্ত্রী রওশন এরশাদ। তবে কৌতূহলী সবার প্রশ্ন-কার পরামর্শে এ সমঝোতা? কারা এর নেপথ্যে কাজ করেছেন?\nরাঙ্গা জানান, সংসদে বিরোধীদলীয় নেতা নির্বাচনের বিষয়ে আগের চিঠি প্রত্যাহার করে রবিবার বিকালে পার্টির পক্ষ থেকে স্পিকারকে চিঠি দেওয়া হতে পারে। বিরোধীদলীয় নেতা নির্বাচনের পর সংসদে তাদের উপনেতা ও বিরোধীদলীয় চিফ হুইপ নির্ধারণও করা হবে বলে জানান তিনি।\nওই বিক্ষোভে থাকা তেজগাঁও থানা জাতীয় পার্টির সহসভাপতি আলী হোসেন আমাদের সময়কে বলেন, নেতা ঠিক করতে না পারলে আমাদের ভগ্নপ্রায় তৃণমূল ক্ষতিগ্রস্ত হবে। এসব নাটকের কারণে জনগণও আমাদের দেখে হাসে। এবার রওশন এরশাদকে নিয়ে যে নাটক হলো আমরা এটা চাই না। যিনি চেয়ারম্যান, তিনিই সংসদে নেতা হবেন, এটাই কথা। আলাদা আলাদা নেতা চাই না।


বইমেলায় অঞ্জন আচার্যের প্রবন্ধগ্রন্থ -\nআপডেট টাইম : ফেব্রুয়ারি, ২০, ২০১৯, ১:৫৮ পূর্বাহ্ণ\nপ্রথমবার্তা,প্রতিবেদকঃ অমর একুশে গ্রন্থমেলায় প্রকাশিত হলো কবি, গল্পকার ও প্রাবন্ধিক অঞ্জন আচার্যের দ্বিতীয় প্রবন্ধ-গ্রন্থ ‘কথাপ্রসঙ্গে যৎসামান্য’। বইটি প্রকাশ করেছে অগ্রদূত অ্যান্ড কোম্পানি। এ প্রসঙ্গে প্রকাশক মনি মহম্মদ রুহুল আমিন বলেন, “বইটি মূলত প্রবন্ধের, পাঠ-আলোচনার। তবে লেখাগুলো গতানুগতিক চর্বিতচর্বণ নয়। বরং একটু ভিন্ন আঙ্গিকে দেখার প্রয়াস, একটু নতুন করে লেখার অভিপ্রায় লক্ষণীয়। ‘ভাবাত্মক’ ও ‘পাঠান্তর’ নামে দুটি আলাদা নামকরণে বিভক্ত হয়েছে পুরো বইটি।\nকী অন্তর্ভুক্ত আছে দুই ভিন্ন অধ্যায়ে? আছে বৈ কি! বেগম রোকেয়ার, শামসুর রাহমানের কিংবা সুনীল গঙ্গোপাধ্যায়ের কবিতা, আবু ইসহাকের উপন্যাস থেকে ইসমত চুগতাইয়ের গল্পে বিচরণ। বিষয়ভিত্তিক এসব অংশে উল্লিখিত লেখকের রচনার যে আঙ্গিকটি নিয়ে আলোচিত হয়েছে, তা ইতিপূর্বে কখনো হয়নি। তেমনই সেলিনা হোসেনের গল্পগ্রন্থের, শাহাদুজ্জামানের অনুবাদ বইয়ের, মামুন হোসাইনের উপন্যাসের কিংবা তারেক মাসুদের চলচ্চিত্রগ্রন্থের যে পাঠ-বিশ্লেষিত হয়েছে, তা প্রথাগত নয়। বইটির কোনো না-কোনো লেখা কারো না-কারো ভালো লাগবেই- এমনটাই প্রত্যাশা করছি।”


আক্বল তথা বুদ্ধি বনাম নক্বল তথা অন্ধ অনুসরণ – মুক্তবুদ্ধি চর্চা কেন্দ্র\nআপনি ভিজিট করছেন:প্রথম পাতাআর্টিকেল আক্বল তথা বুদ্ধি বনাম নক্বল তথা অন্ধ অনুসরণ\nআক্বল হলো সকল জ্ঞানের ভিত্তি। আমাদের আক্বল যখন কাউকে বা কোনো সূত্রকে সংশ্লিষ্ট বিষয়ের জন্য জ্ঞানের অথরিটি হিসেবে গ্রহণ করতে বলে তখন আমরা ওই ব্যক্তি বা সূত্রকে নক্বল করি। সেই হিসেবে দিনশেষে আক্বল তথা বুদ্ধিই হচ্ছে মানুষের মানুষ হবার মূল বিষয়।\nনবী কখনো আমাদের সকল জ্ঞানের উৎস হতে পারে না। বরং আমাদের অভিজ্ঞতা ও যুক্তি বুদ্ধির সাথে নবীর কথাগুলো সামঞ্জস্যপূর্ণ হয়। সেজন্য আমরা সেই কথাগুলোকে মেনে নেই। অন্যান্য সব ধরনের অথরিটির ব্যাপারেও আমরা একই কাজ করে থাকি। নবী হচ্ছে এক ধরনের জ্ঞানের অথরিটি।\nআমাদের সকল জ্ঞানের আল্টিমেইট উৎস, মানদণ্ড ও লক্ষ্য হচ্ছে, সেক্যুলার সেন্সে ‘প্রকৃতি’; আর ইসলামিক সেন্সে আল্লাহ তায়ালার মহান সত্তা।\nবুদ্ধি ছাড়া আমাদের জ্ঞানের অন্যান্য যেসব উৎস আছে সেগুলোকে জ্ঞানের উৎস হিসেবে প্রাথমিকভাবে আমরা আইডেন্টিফাই করতে পারি বুদ্ধির মাধ্যমেই। আমরা একজন ডাক্তারকে যখন চিকিৎসার জন্য উপযুক্ত মনে করি, সেটি আমাদের কাণ্ডজ্ঞান ও বুদ্ধির কারণেই মনে করি। এভাবে উপযুক্ত সাব্যস্ত করার পরে ডাক্তারের চিকিৎসা বা ব্যবস্থাপত্রটাকে আমরা আপাতদৃষ্টিতে অন্ধভাবে গ্রহণ করি। এভাবে সকল ক্ষেত্রে আমরা এই ধরনের গণতান্ত্রিক পদ্ধতি বা কৌশলকে মেনে চলি।\nবুদ্ধি আমাদেরকে জ্ঞানের মূল কাঠামো দেয় এবং সংশ্লিষ্ট বিষয়ে অ্যাডভান্সড লেভেলের বিস্তারিত জ্ঞান পাওয়ার জন্য উপযুক্ত উৎস বা অথরিটির সন্ধান দেয়।\nExcessive emphasis on reason is notaproblem. wrong kind of exercise and audacity are the problems.\nCategory mistake of reasoning is the problem. when someone does category mistake, it is his problem; not the problem of exercising reasoning itself.\nএনটিটি বা সত্তা হিসেবে আমরা যেহেতু সীমাবদ্ধ বা লিমিটেড, সেহেতু আমাদের জ্ঞান এবং বুদ্ধির ক্ষমতা ও সীমাবদ্ধতা লিমিটেড। অথচ আমরা কোনো বিষয়ে সবকিছু অথবা যথাসম্ভব বেশি কিছু জানতে চাই।\nবুদ্ধির সীমাবদ্ধতা আছে বলেই বুদ্ধি আমাদেরকে বলে, অমুক অমুক বিষয়ে তুমি অমুক অমুক সোর্স বা অমুক অমুক পারসনের কাছে যাও এবং তাদের কথাকে গ্রহণ করে নাও। সে হিসেবে আল্টিমেইটলি বুদ্ধি হচ্ছে আমাদের গাইড, যদি আমরা বুদ্ধির দাবিকে অকপটে গ্রহণ করে নেই।\nআপনি কেন বৈজ্ঞানিকদের কথাগুলোকে মেনে নেন। আপনি তো বৈজ্ঞানিকদের মতো সবকিছু পরীক্ষা করে দেখেন নাই। এমনকি, বৈজ্ঞানিকদের একটা দল যখন একটা গবেষণাকর্ম সম্পাদন করে তখন তারা তো নিজেদের কাজগুলো ছাড়া তাদের টিমের অন্য মেম্বারদের কাজগুলোকে যাচাই করতে পারে না। বরং তাদের দেওয়া তথ্য উপাত্তগুলোকে তারা গ্রহণ করে নেয়।\nএডাবে জীবন চলার পথে সব সময় আমরা কোনো না কোনো অথরিটির উপর নির্ভর করে থাকি। অথরিটিকে অথরিটি হিসেবে আইডেন্টিফাই করতে পারা এবং ওই অথরিটির সীমা কতটুকু সেটা বুঝতে পারা, এই কাজগুলো আমাদের করতে হয় নিজেদের যুক্তিবুদ্ধিকে প্রয়োগ করে। এই দৃষ্টিকোণ থেকে আমরা বলতে পারি আমাদের জ্ঞানের মূল চালিকা শক্তি বা ভিত্তি হলো আমাদের যুক্তিবুদ্ধি।\nপূর্ববর্তী পোস্ট পূর্ববর্তী পোস্ট: আল্লাহকে আমরা কীভাবে জানবো? কীভাবে বুঝবো কাউন্টার-ইন্টুইটিভ হাদীসগুলোর তাৎপর্য?\nপরবর্তী পোস্ট পরবর্তী পোস্ট: মানবীয় জ্ঞানের সক্ষমতা ও সীমাবদ্ধতা


❏ শুক্রবার, ফেব্রুয়ারী ২৬, ২০২১ ☵ খেলা\nফয়সাল শামীম, বিনোদন ডেস্ক- ’বিধি তুমি বলে দাও আমি কার? দুটি মানুষ একটি মনের দাবিদার’ বাংলা সিনেমায় বিরহের এমন একটি গানে ঠোট মেলাতে দেখা যায় চিত্র নায়িকা শাবনুরকে। সে গানের ফয়সালা সিনেমাতে হলেও নাসির,তামিমা ও রাকিরের দ্বন্দের ফয়সালা হবে আদালতে। দুই পক্ষই তদন্ত ও আদালতের ওপর আস্থা রাখতে চান। ক্রিকেটার নাসির হোসেনের আইনজীবী জানান, তারা মামলার বাদী রাকিব হাসানের বিরুদ্ধে মামলার প্রস্তুতি নিচ্ছেন। আর রাকিব হাসান জানান, তারাও আইনি লড়াইয়ে প্রস্তুত। পিবিআই বলছে, আদালতের নির্দেশনা পেলেই শুরু হবে তদন্ত।\nএক বধূ নিয়ে দু’জনের দ্বন্দ্ব গড়িয়েছে আদালতে। আদালতের বাইরেও চলছে দুপক্ষের বাকযুদ্ধ। ক্রিকেটার নাসির হোসেনের বিয়ে নিয়ে আলোচনা-সমালোচনা চলছে দেশজুড়ে। সামাজিক যোগাযোগ মাধ্যমেও পক্ষে-বিপক্ষে নানা মন্তব্য আসছে। তাহলে এই বিতর্কের অবসান কোথায়? দুপক্ষই বলছে, যা হবে আদালতে।\nক্রিকেটার নাসির হোসেনের আইনজীবী জানান, ডিভোর্স দেয়ার পরও অন্যের বউকে নিজের দাবি করায় মামলার বাদীর বিরুদ্ধে আইনি ব্যবস্থা নেবেন তারা। সে বিষয়ে কাজ চলছে। এবং তদন্তকারী কর্তৃপক্ষের কাছে প্রমাণ পেশ করবো।\nতামিমাকে নিজের বৈধ বউ দাবি করা রাকিব হাসান জানান, তারা মামলা করলে সেটিও আইনিভাবে মোকাবিলা করা হবে।\nতিনি আরও বলেন, তারা যদি আমার বিরুদ্ধে প্রমাণ দেখাতে পারে ডিভোর্সের পেপার হাতে পেয়েছি। সেটা আমার উকিল কথা বলবে।\nপুলিশ ব্যুবো অব ইনভেস্টিকেশন (পিবিআই) প্রধান বনজ কুমার মজুমদার বলেন, আমরা আদালতের নির্দেশ এখনো পাননি। পেলেই শুরু হবে তদন্ত।\nআগামী ৩০ মার্চ এ মামলার তদন্ত প্রতিবেদন দাখিলের দিন ধার্য রয়েছে।


sports-20101-%E0%A6%9B%E0%A6%95%E0%A7%8D%E0%A6%95%E0%A6%BE-%E0%A6%AE%E0%A7%87%E0%A6%B0%E0%A7%87-%E0%A6%97%E0%A6%BE%E0%A7%9C%E0%A6%BF%E0%A6%B0-%E0%A6%95%E0%A6%BE%E0%A6%81%E0%A6%9A-%E0%A6%AD%E0%A6%BE%E0%A6%99%E0%A7%8D%E0%A6%97%E0%A6%B2%E0%A7%87%E0%A6%A8-%E0%A6%A4%E0%A6%BE%E0%A6%AE%E0%A6%BF%E0%A6%AE ছক্কা মেরে গাড়ির কাঁচ ভাঙ্গলেন তামিম\nপ্রকাশ | ১৮ এপ্রিল ২০১৭, ১৮:২৩\nঢাকা প্রিমিয়ার ক্রিকেট লিগে মোহামেডান স্পোর্টিং ক্লাব লিমিটেডের হয়ে আসরে নিজের প্রথম ম্যাচ খেলতে নেমে বেশ উজ্জীবিত ছিলেন তামিম। করলেন অসাধারণ একটি সেঞ্চুরি। লিস্ট ‘এ’ ক্রিকেটে এটি তার ক্যারিয়ার সেরা ইনিংস।\nবিকেএসপিতে মোহামেডান-কলাবাগানের এই ম্যাচে তার শটে একবার গাড়ির কাঁচ ভেঙেছে, আরেকবার বল হারিয়েই গেছে। সেঞ্চুরির আগে ১৩ চারের সঙ্গে যে দুটি ছক্কা মেরেছেন, তার একটিতে বল হারিয়ে গিয়েছিল! সেঞ্চুরির পর চারটি চার ও পাঁচটি ছক্কায় ২৩ বলে করেছেন ৫৭ রান। ৩৯তম ওভারে আবুল হাসানের বলে লং অফ দিয়ে উড়িয়ে মারা ছক্কায় একটি টিভি চ্যানেলের গাড়ির উইন্ডশিল্ডই গেল ভেঙে!\n১৫৭ রানের ইনিংসটি খেলতে গিয়ে বল খরচ করেছেন ১২৫টি। ১৮টি চার ও সাতটি ছক্কায় ইনিংসটি সাজান তিনি।\nলিস্ট ‘এ’ ক্রিকেটে বাংলাদেশের কোনো ব্যাটসম্যানের সর্বোচ্চ ব্যক্তিগত সংগ্রহ এটি। তামিম ছাড়িয়ে গেছেন নিজেকেও। ২০০৯ সালে বুলাওয়ায়োতে জিম্বাবুয়ের বিপক্ষে ওয়ানডেতে করেছিলেন ১৫৪ রান।


পারমাণবিক বোমার বোতাম নেই ট্রাম্পের, আছে ‘ফুটবল’ ও ‘বিস্কুট’ – এখন সময়\nসম্প্রতি যুক্তরাষ্ট্রের প্রেসিডেন্ট ডোনাল্ড ট্রাম্প উত্তর কোরিয়ার নেতা কিম জং-উনকে সতর্ক করে বলেছেন, তার কাছে উত্তর কোরিয়ার পারমাণবিক বোমার বোতামের চেয়ে আরো বড় ও বেশি শক্তিশালী বোতাম আছে।\nগত মঙ্গলবার এক টুইটে তিনি এ হুঁশিয়ারি দেন। তিনি টুইটে লেখেন, ‘উত্তর কোরিয়ার নেতা কিম জং-উন বলেছেন, তার টেবিলে পারমাণবিক বোতাম সব সময় থাকে। তার নিঃস্ব ও অভাবি রাষ্ট্রের কেউ কি তাকে জানাবেন যে, আমার কাছেও একটা পরমাণু বোতাম আছে। কিন্তু এটা তার বোতামের চেয়ে আরো বড় ও শক্তিশালী এবং আমার বোতাম ঠিকঠাক কাজ করে।’\nমূলত কিম জং-উনের টেবিলে পারমাণবিক বোতাম আছে বলে ইংরেজি নববর্ষে একটি সতর্ক বার্তা দেওয়ার পর মঙ্গলবার এক টুইটে ট্রাম্প এ সতর্ক বার্তা দেন।\nকিন্তু ট্রাম্পের কাছে কি আসলেই পারমাণবিক বোমার কোনো সুইচ আছে? আক্ষরিক অর্থে ডোনাল্ড ট্রাম্পের কোনো পরমাণু বোমার সুইচ নেই। তাহলে তার কি আছে?\nএকটি পরমাণু বোমা ছোড়া রিমোটে টিভির চ্যানেল পরিবর্তন করার মতো কোনো সহজ কাজ নয়। যুক্তরাষ্ট্রের ক্ষেত্রে এর সঙ্গে জড়িয়ে আছে ‘বিস্কুট’ আর ‘ফুটবলের’ মতো বিষয়।\n২০ জানুয়ারি ২০১৭ তারিখে বারাক ওবামার সঙ্গে একটি কালো চামড়ার ব্রিফকেস নিয়ে একজন ব্যক্তিগত সহকারী প্রেসিডেন্ট ট্রাম্পের অভিষেক অনুষ্ঠানে গিয়েছিলেন।\nডোনাল্ড ট্রাম্প নতুন প্রেসিডেন্ট হিসেবে শপথ নেওয়ার সঙ্গে সঙ্গে তিনি সেই কালো ব্রিফকেসসহ মি. ট্রাম্পের সহকারী হয়ে যান। এই ব্রিফকেসটি ‘নিউক্লিয়ার ফুটবল’ নামে পরিচিত। পরমাণু অস্ত্র নিক্ষেপ করতে হলে এই ব্রিফকেসটি দরকার হবে। কখনোই এই ‘ফুটবল’ মার্কিন প্রেসিডেন্টের অদূরে থাকবে না।\nগত আগস্টে একজন বিশেষজ্ঞ সিএনএনকে বলেছেন, “যখন মি. ট্রাম্প গলফ খেলেন, তখনো এই ‘ফুটবল’ তার সঙ্গে পুরো মাঠ জুড়ে ছোটাছুটি করতে থাকে।”\nকিন্তু কেউ যদি কখনো এই পরমাণু ফুটবলের ভেতরে উকি দেওয়ার সুযোগ পান, তিনি হতাশ হবেন। কারণ সেখানে কোনো সুইচ বা বোতাম নেই, কোনো ঘড়ি নেই যেটা টিক টিক করে চলছে। সেখানে আছে কিছু যোগাযোগের যন্ত্রপাতি এবং কিছু বই যেখানে যুদ্ধের পরিকল্পনা আছে। দ্রুত সিদ্ধান্ত নিতে সহায়তার জন্য এসব পরিকল্পনা তৈরি করা হয়েছে।\nঅন্যদিকে, ‘বিস্কুট’ হচ্ছে এমন কিছু কার্ড, যার মধ্যে কিছু গোপন কোড রয়েছে, যা প্রেসিডেন্টের সঙ্গে সবসময় থাকার কথা। এটা সবসময় ‘ফুটবল’ থেকে আলাদা থাকে।\nপ্রাক্তন প্রেসিডেন্ট বিল ক্লিনটনের একজন প্রাক্তন সহকারী রবার্ট বাজ প্যাটারসন দাবি করেছেন, ‘মি. ক্লিনটন প্রেসিডেন্ট থাকাকালে একবার তার কোডগুলো হারিয়ে ফেলেন। তিনি এসব কোড অন্যসব ক্রেডিট কার্ডের সঙ্গে তার ট্রাউজারের পকেটে রাখতেন। মনিকা লিউনস্কির সঙ্গে স্ক্যান্ডাল যেদিন প্রকাশিত হয় সেদিন মি. ক্লিনটন স্বীকার করেন যে, ওই কোডগুলো তিনি বেশ কিছুদিন ধরে খুঁজে পাচ্ছেন না।’\nযুক্তরাষ্ট্রের আইন অনুসারে, একমাত্র মার্কিন প্রেসিডেন্ট পরমাণু হামলার আদেশ দিতে পারেন। যখন তিনি নিজের পরিচয় নিশ্চিত করবেন, তিনি হামলা চালাতে জয়েন্ট চিফস অব স্টাফের চেয়ারম্যানকে আদেশ দেবেন। এরপর এই আদেশটি যাবে নেব্রাস্কায় ইউএস স্ট্যাটেজিক কমান্ড হেডকোয়ার্টারে। তারা সংশ্লিষ্ট হামলাকারী ইউনিটকে নির্দেশটি পাঠাবে। সেটা সাগর, স্থল বা পানির নিচের কোনো সাবমেরিনও হতে পারে। সংকেতের মাধ্যমে হামলা চালানোর আদেশটি দেওয়া হবে, যে সংকেতের একটি কপি ওই হামলাকারী ইউনিটেও সংরক্ষিত রয়েছে।\nমার্কিন প্রেসিডেন্ট দেশটির সেনাবাহিনীর কমান্ডার ইন চিফ। সংক্ষেপে, তিনি যা বলবেন, সেটাই হবে। কিন্তু সেখানেও কিছু ফাঁক রয়েছে। গত ৪০ বছরের মধ্যে প্রথমবারের মতো কংগ্রেস প্রেসিডেন্টের পরমাণু হামলার কর্তৃত্ব পরীক্ষা করে দেখেছে। কংগ্রেসে সাক্ষ্য দেওয়ার সময় ইউএস স্ট্রাটেজিক কমান্ডের প্রাক্তন প্রধান সি রবার্ট কেহলার বলছেন, তিনি প্রেসিডেন্টে পরমাণু বোমা হামলার আদেশ অনুসরণ করবেন, যদি তা আইনসম্মত হয়। তিনি বলেন, ‘অন্য কোনোরকম পরিস্থিতি দেখা দিলে, আমি হয়ত বলতে পারি যে, আদেশটি বাস্তবায়নের জন্য আমি প্রস্তুত নই।’\nএকজন সিনেটর তার কাছে জানতে চান, ‘’তখন কি হবে?’ রবার্ট কেহলারের সরল উত্তর, ‘আমি জানি না।’ কংগ্রেস কমিটির সদস্য তখন হেসে ফেলেন।\nজুয়ার দৃশ্য ধারণ করায় দুই সাংবাদিকে মারধর


আমতলী উপজেলা প্রেসক্লাবের সভাপতি সুমন, সম্পাদক মিজান\nবরগুনার আমতলী উপজেলা প্রেসক্লাবের নতুন কমিটি গঠন করা হয়েছে, কমিটি গঠন অনুষ্ঠানে সভাপতিত্ব করেন উপজেলা প্রেসক্লাবের আহ্বায়ক মো. কবির দেওয়ান। প্রধান অতিথি ছিলেন আমতলী রিপোর্টাস ইউনিটির সাধারণ সম্পাদক কালের কণ্ঠের আমতলী ও তালতলী উপজেলা প্রতিনিধি মো. হায়াতুজ্জামান মিরাজ, প্রধান অতিথি সদস্যদের মতামতের ভিত্তিত্বে সর্বসম্মতিক্রমে নবনির্বাচিত নেতৃবৃন্দের নামও ঘোষণা করেন।\nদৈনিক আমাদের কণ্ঠের শাহ্ মুহাম্মদ সুমন রশিদকে সভাপতি ও দৈনিক খবরের ডাক পত্রিকার আমতলী উপজেলা প্রতিনিধি মো. মিজানুর রহমানকে সাধারণ সম্পাদক করে উপজেলায় কর্মরত বিভিন্ন পত্রিকার এক ঝাঁক তরুণ উদ্যমী সাংবাদিকদের সমন্বয়ে ১৯ সদস্য বিশিষ্ট কমিটি গঠন করা হয়।\nসোমবার (১০ জানুয়ারি) আমতলী উপজেলা প্রেসক্লাব কার্যালয়ে এই কমিটি গঠন করা হয়।\nনতুন কমিটির অন্যান্যরা হলেন- সহ-সভাপতি মো. ইমাম তাকি সানি (দৈনিক সকালের সময়), মো. নাঈম বিল্লাহ (দৈনিক গনকণ্ঠ), যুগ্ম সাধারণ সম্পাদক মো. নজরুল ইসলাম (শিক্ষা তথ্য), মো. সাঈদুর রহমান অর্থসম্পাদক (দৈনিক তৃতীয় মাত্রা), সাংগঠনিক সম্পাদক মো. আল আমিন (হিউম্যান রাইটস ও দৈনিক সমতট ২৪ কম), মো. শাওন প্রচার ও প্রকাশনা সম্পাদক (দৈনিক দেশ সেবা), মো. মোজাম্মেল হক দপ্তর সম্পাদক (দৈনিক আজকের ভোরের কণ্ঠ), মো. মহিউদ্দিন লিমন সাহিত্য সাংস্কৃতি বিষয়ক সম্পাদক (দৈনিক দক্ষিণের ক্রাইম), মো. সাকিব ক্রিয়া সম্পাদক (আলোকিত ভোরের বাংলা), মো. হাসান খান্না যোগাযোগ বিষয় সম্পাদক (বাংলার আলো), মো. ইমরান হোসেন আইসিটি সম্পাদক (আলোকিত পত্রিকা)।


মতিঝিল মডেলের সভাপতির অপসারণ দাবি, স্কুল রক্ষায় শিক্ষামন্ত্রীর হস্তক্ষেপ কামনা - কলেজ - দৈনিকশিক্ষা\nমতিঝিল মডেলের সভাপতির অপসারণ দাবি, স্কুল রক্ষায় শিক্ষামন্ত্রীর হস্তক্ষেপ কামনা\nমুরাদ মজুমদার | ০৯ ডিসেম্বর, ২০১৯\nরাজধানীর মতিঝিল মডেল স্কুল অ্যান্ড কলেজের পরিচালনা পর্ষদের সভাপতির পদ থেকে আওলাদ হোসেনের অপসারণ ও নতুন সভাপতি মনোনয়ন দাবিতে প্রতিষ্ঠানটির শিক্ষক ও অভিভাবকরা মানবন্ধন করেছেন। সোমবার (৯ ডিসেম্বর) সকালে জাতীয় প্রেসক্লাবের সামনে শত শত শিক্ষক-কর্মচারী ও অভিভাবক এ মানববন্ধনে অংশ নেন। মানববন্ধনে শিক্ষকরা অভিযোগ করে বলেন, ‘শিক্ষকদের অকথ্য ভাষায় গালমন্দ ও কথায় কথায় বরখাস্ত করেন। প্রতিষ্ঠানের কোটি কোটি টাকা আত্মসাত করেছেন সভাপতি।’\nনির্যাতিত শিক্ষকরা সভাপতির হাত থেকে শিক্ষক-শিক্ষার্থী তথা প্রতিষ্ঠানটিকে রক্ষা করতে শিক্ষামন্ত্রী ডা. দীপু মনির হস্তক্ষেপ কামনা করেন। কয়েকজন শিক্ষক নির্যাতনের বর্ণনা দেন। সভাপতির বিরুদ্ধে কোটি কোটি টাকা আত্মসাতের অভিযোগ করেন তারা। শিক্ষকরা বলেন, সভাপতি ঢাকায় চারটি বাড়ি করেছেন যদিও তার কোনও বৈধ আয় নেই।\nআরও পড়ুন: সভাপতির ‘টর্চার সেলে’ শিক্ষক নির্যাতনের ভয়াবহ বর্ণনা!\nপ্রায় ১১ বছর ধরে আওলাদ হোসেন প্রতিষ্ঠানটি লুটেপুটে খাচ্ছেন। মহানগর আওয়ামী লীগের পদে থাকায় ভয়ে অনেকে মুখ খুলতে চান না অনেক শিক্ষক-কর্মচারী। নির্যাতিত শিক্ষকরা দাবি করেন, সভাপতি স্কুলের ভেতরে একটা টর্চার সেল তৈরি করেছেন। “যেখানে ঢোকার সময় মনে হবে বেহেশতখানায় ঢুকছেন কিন্তু বের হওয়ার সময় কাঁদতে কাঁদতে বের হতে হয়।’\nপ্রশ্নফাঁস, কোটি কোটি টাকার কেনাকাটা, শিক্ষক নিয়োগসহ বিভিন্ন ক্ষেত্রে অনিয়মের বেশ কিছু অভিযোগ দীর্ঘ দিন ধরেই। বছরের পর বছর ধরে ভারপ্রাপ্ত অধ্যক্ষ দিয়ে চলছে প্রতিষ্ঠানটি; আবার অধ্যক্ষসহ বিভিন্ন পদে পূর্ণ দায়িত্ব না দিয়ে ভারপ্রাপ্ত দিয়ে চালানো হচ্ছে। এসব পদেও দায়িত্বপ্রাপ্তদের যখন খুশি তখন পরিবর্তন করা হচ্ছে। ফলে শিক্ষকদের মধ্যে ভেতরে-ভেতরে অস্থির অবস্থা বিরাজ করছে।\nআর এসব কারণে একসময়ে ভালো ফল করা শিক্ষাপ্রতিষ্ঠানটির এসএসসি পরীক্ষার ফল ধারাবাহিকভাবে খারাপ হচ্ছে। ২০১৪ খ্রিষ্টাব্দে এই প্রতিষ্ঠান থেকে জিপিএ-৫ (‘এ’ প্লাস) পেয়েছিল ১ হাজার ১৩০ জন শিক্ষার্থী। সেটা প্রতিবছর কমতে কমতে চলতি বছর জিপিএ-৫ পায় ২২৫ জন। যদিও ভারপ্রাপ্ত অধ্যক্ষ সেলিনা শামসী দাবি করেন, আশপাশে একাধিক ভালো প্রতিষ্ঠান থাকায় শিক্ষার্থীদের অনেকে একপর্যায়ে চলে যায়। এরপরও তাঁরা ভালো করার চেষ্টা করে যাচ্ছেন।\nমানববন্ধনে একটি নতুন ভবনের কাজে ১ কোটি টাকার বেশি আত্মসাৎ করেছেন মর্মে অভিযোগ করেন। পরীক্ষার ফি বাবদ শিক্ষার্থীদের কাছ থেকে আদায় করা টাকার প্রায় ৮০ লাখ সভাপতিকে দিতে হয়। অবৈধভাবে শিক্ষক নিয়োগ দিয়ে কোটি কোটি টাকা আত্মসাৎ করেছেন বলেও মানববন্ধনে অভিযোগ করা হয়।\nশিক্ষা প্রতিষ্ঠানটির প্রধান শাখা মতিঝিল কলোনিতে অবস্থিত, আরেকটি শাখা ক্যাম্পাস বাসাবো এলাকায়। বর্তমানে ১১ হাজার ৩০০–এর কিছু বেশি শিক্ষার্থী পড়ছে।\nপ্রতিষ্ঠানটিতে প্রায় ১১ বছর ধরে সভাপতির দায়িত্ব পালন করে আসছেন ঢাকা মহানগর (দক্ষিণ) আওয়ামী লীগের যুগ্ম সাধারণ সম্পাদক আওলাদ হোসেন।\nতবে, এসব অভিযোগ অস্বীকার করেছেন আওলাদ হোসেন। দৈনিক শিক্ষার প্রশ্নের জবাবে আজ সোমবার তিনি বলেন, “দুদক আমাকে ক্লিয়ারেন্স দিয়েছে। দুদকের ক্লিয়ারেন্স থাকার পরও একজনের বিরুদ্ধে অভিযোগ করা কঠিন। তারা আমার বিরুদ্ধে মিথ্যা অভিযোগ করছে।”\nজানা যায়, ২০০১ খ্রিষ্টাব্দে প্রতিষ্ঠানটিতে সমাজবিজ্ঞান বিভাগে প্রথমে একজন শিক্ষক নিয়োগের বিজ্ঞাপন দেয়া হয়। পরে নিয়োগ পরীক্ষার সময় আরও একটি পদ বাড়ানো হয়। কিন্তু নিয়োগ দেয়া হয় তিনজনকে। এর মধ্যে জিয়াউল হক নামে একজন বিধি অনুযায়ী প্রথম হওয়ায় তাঁর নিয়োগটি অনুমোদন করে তৎকালীন পরিচালনা কমিটি। ওই কমিটি আরও দুজনকে নিয়োগ দিলেও বলেছিল, বিধি অনুযায়ী নিয়োগ না হওয়ায় এই দুজন সরকারি অনুদানের (এমপিওভুক্ত) জন্য আবেদন করতে পারবেন না। তাঁরা কেবল প্রতিষ্ঠান থেকে পাওয়া বেতনের অংশটুকু পাবেন। এর মধ্যে লুবনা আক্তার এসএসসি থেকে স্নাতক পর্যন্ত তৃতীয় শ্রেণি পাস। আর ফাতেমা আক্তার এইচএসসি ও স্নাতকে তৃতীয় শ্রেণি পাস। কেবল এসএসসিতে দ্বিতীয় বিভাগে পাস। কিন্তু অভিযোগ উঠেছে, বর্তমান পরিচালনা কমিটি এই দুজনকেই নানা ‘কায়দা’ করে ২০১৫ খ্রিষ্টাব্দে এমপিওভুক্ত করিয়েছেন। তবে এই তিনজনের মধ্যে বৈধভাবে নিয়োগ পাওয়া জিয়াউল হক এখনো এমপিওভুক্ত হতে পারেননি।\nএকাধিক শিক্ষক বলেছেন, গত ১০ বছরে প্রতিষ্ঠানটিতে শিক্ষক-কর্মচারী মিলিয়ে নিয়োগ পেয়েছেন প্রায় ১৫০ জন। এসব নিয়োগের অনেকগুলোতে অনিয়মের অভিযোগ উঠেছে। আর্থিক লেনদেন হয়েছে বলেও প্রতিষ্ঠানের একজন সাবেক অভিভাবক প্রতিনিধি শিক্ষা মন্ত্রণালয়সহ সরকারের সংশ্লিষ্ট বিভিন্ন দপ্তরে অনিয়মের লিখিত অভিযোগ করেছেন। প্রথমে অস্থায়ী ভিত্তিতে এবং পরে স্থায়ী করার আশ্বাস দিয়ে নিয়োগ দেয়া হয়।\nপ্রশ্নফাঁস নিয়ে ২০১৬ খ্রিষ্টাব্দের ১১, ১২ ও ১৩ মার্চ প্রথম আলো ও দৈনিক শিক্ষাসহ একাধিক পত্রিকায় মতিঝিল মডেলসহ ঢাকার কয়েকটি প্রতিষ্ঠানের অধ্যক্ষসহ কয়েকজন শিক্ষকের প্রশ্নফাঁসের সঙ্গে যুক্ত থাকার খবর প্রকাশ হয়। দৈনিক শিক্ষাসহ বিভিন্ন জাতীয় পত্রিকায় প্রকাশিত প্রতিবেদনগুলোতে কয়েকজন শিক্ষকের সংশ্লিষ্টতার কথা উল্লেখ করা হয়েছে। এর মানে এই নয় যে ওই প্রতিষ্ঠানগুলোর সব শিক্ষক ও পরিচালনা কমিটির সবাই প্রশ্নফাঁসের সঙ্গে জড়িত বা দোষী। বিষ্ময়ের সঙ্গে লক্ষ করা গেছে মতিঝিল মডেল কর্তৃপক্ষ অভিযুক্ত শিক্ষকদের বিরুদ্ধে কোনো ব্যবস্থা নেয়নি। উল্টো দৈনিক শিক্ষায় প্রকাশিত প্রশ্নফাঁসের প্রতিবেদনের বিরুদ্ধে প্রতিষ্ঠানের কাড়ি কাড়ি টাকা খরচ করে দৈনিক সমকাল পত্রিকায় বিজ্ঞাপন আকারে প্রতিবেদন প্রকাশ করেছেন।\nপ্রশ্নফাঁস নিয়ে মতিঝিল মডেল স্কুলের একাধিক শিক্ষকের সংশ্লিষ্টতার বিষয়ে একটি সাক্ষাৎকার দৈনিক শিক্ষায় প্রকাশ হয় প্রতিষ্ঠানটির পরিচালনা কমিটির সাবেক সদস্য মো. জাকির হোসেনের। সাক্ষাৎকারে পাবলিক পরীক্ষা শুরুর আগে কীভাবে মতিঝিল মডেলের দুইজন শিক্ষক প্রশ্ন বের করে তার উত্তর প্রস্তুত করেন তা উঠে আসে। সাক্ষাৎকারে প্রশ্নফাঁস চক্র নিয়ে ঢাকার এডিসির কাছে নালিশ এবং তৎপরিপ্রেক্ষিতে একজন ম্যাজিস্ট্রেটকে পাঠানো এবং সংশ্লিষ্ট শিক্ষকদের বিষয়ে উল্লেখ করা করেছেন জাকির হোসেন।\nজাকির হোসেন বলেছেন, দৈনিক শিক্ষায় দেয়া তাঁর সাক্ষাৎকারে যা যা বলেছেন তা সবৈব সত্য। বিবেকের তাড়নায় তিনি এডিসি শিক্ষার হাতে ওই ভিডিওর কপি সরবরাহ করেছেন। বিবেকের তাড়নায় মতিঝিল মডেলেরেই অপর এক শিক্ষকের করা ওই ভিডিওটি জাকির হোসেনসহ অনেকের কাছে রয়েছে। প্রশ্নফাঁসের মতো অন্যায় যাতে বন্ধ হয় সেটাই তাঁর লক্ষ্য।


ইমাম আলী বিন মোহাম্মদ আল হাদী (আ.)\nমহানবী (সা:)’র আহলে বাইত বা তাঁর পবিত্র বংশধরগণ হলেন মহানবী (সা:)র পর মুসলমানদের প্রধান পথ প্রদর্শক। খোদা পরিচিতি আর সৌভাগ্যের পথরূপ আলোর অফুরন্ত আলোকধারাকে ছড়িয়ে দিয়ে মানবজাতিকে অজ্ঞতার আঁধার থেকে মুক্ত করার জন্য তাঁরা রেখে গেছেন সংগ্রাম আর জ্ঞান-প্রদীপ্ত খাঁটি মুহাম্মদী ইসলামের গৌরবোজ্জ্বল আদর্শ। ইসলাম তার প্রকৃত রূপকে যথাযথভাবে তুলে ধরার জন্য এই আহলে বাইত (আ.)’র কাছে চিরঋণী। বিশ্বনবী (সা.)’র সেই মহান আহলে বাইতের অন্যতম সদস্য ইমাম নাকী বা হাদী (আ.)’র শাহাদত-বার্ষিকী উপলক্ষে সবাইকে জানাচ্ছি গভীর শোক ও সমবেদনা এবং আহলে বাইতের শানে পেশ করছি অসংখ্য সালাম ও দরুদ।\nআহলে বাইতের অন্যান্য ইমামের মতো হাদি (আঃ)ও ছিলেন রহমতের খনি, জ্ঞানের সমৃদ্ধ ভাণ্ডার এবং হেদায়েত ও পরহেজগারীর মূল কাঠামো।\nইমাম হাদি (আ.)\nইমাম হাদি (আ.) ছিলেন একজন গভীর জ্ঞানসম্পন্ন এবং পূর্ণতা ও তাকওয়ার অধিকারী মহান এক ব্যক্তিত্ব।\nসমস্যা সংকুল এই পৃথিবীতে মানব জাতিকে যারা সঠিক পথের দিশা দিয়ে গেছেন তাদের মধ্যে ইমামগণ অন্যতম। আহলে বাইতের ইমামগণ ছিলেন আল্লাহ মনোনীত, তারা প্রত্যেকেই পরিপূর্ণতম মানুষ। তাদেঁর কথাবার্তা, আচার-আচরণ, তাদেঁর মন-মানসিকতা, পবিত্র জীবনাদর্শ ও উন্নত মানবিক সত্ত্বাই তা প্রমাণ করে\nইমামগণ হলেন এমন মহান ব্যক্তিত্ব যাঁরা আল্লাহর মনোনীত। তাঁদের কথাবার্তা, আচার-আচরণ, তাদের মন-মানসিকতা, তাঁদের পবিত্র জীবনাদর্শ ও উন্নত মানবিক সত্ত্বাই তা প্রমাণ করে। নিঃসন্দেহে এ ধরনের উন্নত নীতি-আদর্শবান ব্যক্তিত্বদের সাথে সম্পর্ক প্রতিষ্ঠা এবং তাদেঁর জীবনাদর্শের অনুসরণ করা সততা ও কল্যাণময় উন্নত জীবন লাভের একমাত্র পথ। এমনই এক মহান ব্যক্তিত্ব ইমাম হাদি (আ.)।


পঞ্চায়েত সমিতির বোর্ড হাতছাড়া! জেলা সভাপতির ভূমিকায় ক্ষুব্ধ বিজেপি কর্মীরা। - Najarbandi । Online Bengali News Portal । Bengali News । বাংলা খবর । 24 X7Bangla News\nHome / District / পঞ্চায়েত সমিতির বোর্ড হাতছাড়া! জেলা সভাপতির ভূমিকায় ক্ষুব্ধ বিজেপি কর্মীরা।\nপঞ্চায়েত সমিতির বোর্ড হাতছাড়া! জেলা সভাপতির ভূমিকায় ক্ষুব্ধ বিজেপি কর্মীরা।\nNajarbandi ৮:১৭:০০ PM\nবাবুল সরকার, আলিপুরদুয়ারঃ কয়েকমাস রাজ্যের বাইরে নিয়ে রাখার পরেও আলিপুরদুয়ার জেলার কুমারগ্রাম পঞ্চায়েত সমিতিতে বোর্ড গঠনে ব্যর্থ হয় বিজেপি। জনগণের রায়ে একক সংখ্যাগরিষ্ঠতা পেয়েও শেষে পঞ্চায়েত সমিতির বোর্ড গঠনের সভা বয়কটের কথা ঘোষণা করে বিজেপি নেতৃত্ব।\nযদিও বোর্ড গঠনের আগেই এক বিজেপির এক জয়ী সদস্য তৃণমূলে যোগ দেয়। এই ঘটনায় দলের আলিপুরদুয়ার জেলা সভাপতির ভূমিকা নিয়ে প্রশ্ন উঠতে শুরু করেছে দলের অন্দরেই। সূত্রের খবর, এমনিতেই গোষ্ঠী দ্বন্দ্বে জেরবার আলিপুরদুয়ার জেলা বিজেপি। সম্প্রতি আলিপুরদুয়ার জেলার মাঝেরডাবরির একটি লাভ জিহাদের ঘটনাকে কেন্দ্র করে দলের বর্তমান জেলা সভাপতি গঙ্গাপ্রসাদ শর্মার বিরুদ্ধে মুখ খুলে বেশ কয়েকজন নেতা জেলা কমিটির পদ হারিয়েছেন।\nতার উপর কুমারগ্রাম পঞ্চায়েত সমিতিতে সংখ্যাগরিষ্ঠতা পেয়েও বোর্ড গঠন করতে না পারায় জেলা নেতৃত্বের বিরুদ্ধে ক্ষুব্ধ দলের নীচু তলার কর্মীরা। অনেকেই জেলা সভাপতিকে নিয়ে তির্যক মন্তব্যও ছুঁড়ে দিয়েছেন সোস্যাল মিডিয়াতে। তৃণমূল কংগ্রেসকে সুবিধা করে দিতেই কি বিজেপি বোর্ড গঠন প্রক্রিয়া বয়কট করেছে? এই প্রশ্নও উঠতে শুরু করেছে। পঞ্চায়েত সমিতির বোর্ড হাতছাড়া হওয়া নিয়ে ইতিমধ্যেই বিজেপির রাজ্য নেতৃত্ব রিপোর্ট তলব করেছে। ঘটনার পর স্বাভাবিকভাবেই অস্বস্থিতে জেলা বিজেপি নেতৃত্ব। দলের নীচু তলার কর্মীদের মতে, জেলা সভাপতির অদূরদর্শীতা ও অযোগ্যতার জন্যই কুমারগ্রাম পঞ্চায়েত সমিতিতে তৃণমূল বোর্ড গঠন করতে সক্ষম হয়েছে। তবে জেলা নেতৃত্বের দাবি, বোর্ড গঠনের দিন খোয়ারডাঙায় শাসক দল অস্ত্রশস্ত্র সহ জমায়েত ছিল।\nবিজেপির সদস্যরা সেখানে গেলে তাদের প্রাণহানিও ঘটতে পারত। এদিকে বিজেপির এই অভিযোগ খারিজ করে তৃণমূল নেতৃত্ব জানিয়েছে, ১৬ জন সদস্যের মধ্যে ৪ জন সদস্য বিজেপির সঙ্গে ছিলনা। তাই বিজেপি বোর্ড গঠনের সভা বয়কটের নাটক করেছে। জানা গিয়েছে, আলিপুরদুয়ার জেলায় বেশ কয়েকটি গ্রাম পঞ্চায়েতে একক সংখ্যা গরিষ্ঠতা পেয়েও বোর্ড গঠন করতে পারেনি বিজেপি। এই ঘটনা নিয়েও জেলা সভাপতির ভূমিকা নিয়ে প্রশ্ন তুলেছেন বিজেপির নীচু তলার কর্মীদের একাংশ। জনগণের রায়ে সংখ্যা গরিষ্ঠতা পেয়েও পঞ্চায়েত সমিতি ও কয়েকটি গ্রাম পঞ্চায়েত বোর্ড গঠন করতে না পারায় সাধারণ ভোটারদের মধ্যেও বিরূপ প্রতিক্রিয়ার সৃষ্টি হয়েছে। দলের কর্মীদের মনোবলও তলানিতে গিয়ে ঠেকেছে। লোকসভা নির্বাচনে যার প্রভাব পড়বে বলে মনে করছে রাজনৈতিক মহলের একাংশ। নেতা কর্মীদের একাংশ হতাশায় ভুগছেন।\nবিষয়টি নিয়ে বিজেপির রাজ্য সাধারণ সম্পাদক তথা উত্তরবঙ্গের পর্যবেক্ষক রাজু বন্দোপাধ্যায় বলেন, দলের আলিপুরদুয়ার জেলা সভাপতিকে নিয়ে ক্ষোভ বিক্ষোভ রয়েছে কিনা সেই বিষয়ে আমার কাছে কোনো খবর নেই। দলের কর্মীদের নিয়ে বসাও হয়নি। তবে তৃণমূল কংগ্রেসের গুন্ডারা এবং পুলিশ মিলে একসাথে কাজ করেছে যাতে বিজেপি বোর্ড গঠন করতে না পারে। শুধু আলিপুরদুয়ার জেলাই নয়, গোটা রাজ্যে একই পরিস্থিতি। এই পরিস্থিতিতে ওখানে মানুষ হয়তো রুখে দাঁড়াতে পারেনি। যেখানে মানুষ রুখে দাঁড়াতে পেরেছে সেখানে আমরা বোর্ড গঠন করেছি। বিজেপির রাজ্য সাধারণ সম্পাদক বলেন, দলীয় সংগঠন মিলিত শক্তির দ্বারা চলে। আমরা আলিপুরদুয়ারে দলীয় স্তরে বসব। বসে আলোচনা করে দেখব কি কি বিষয় উঠে আসে।\nছবিঃ - বিজেপির আলিপুরদুয়ার জেলা সভাপতি গঙ্গাপ্রসাদ শর্মা।


আগামী এক মাসের মধ্যে ডেঙ্গুর প্রকোপ কমে আসবে : স্থানীয় সরকারমন্ত্রী | Peepep\nআগামী এক মাসের মধ্যে ডেঙ্গুর প্রকোপ কমে আসবে : স্থানীয় সরকারমন্ত্রী\nআগামী এক মাসের মধ্যে ডেঙ্গুর প্রকোপ কমে আসবে বলে আশাবাদ ব্যক্ত করেছেন স্থানীয় সরকারমন্ত্রী মো. তাজুল ইসলাম। তিনি বলেছেন, ডেঙ্গু মোকাবিলায় কাজ করা হচ্ছে। গত দুই বছরের তুলনায় এবার অনেক বেশি ডেঙ্গু আক্রান্তের সংখ্যা বেড়েছে। এর প্রধান কারণ এবার দীর্ঘ সময় ধরে চলা বিধিনিষেধ, মানুষজন ছুটিতে বাড়িতে থাকায় বাসাবাড়ি ও নির্মাণাধীন ভবনে পানি জমে এডিস মশার জন্ম হয়েছে। তবে এ পরিস্থিতি এক মাসের মধ্যে সহনীয় পর্যায়ে চলে আসবে।\nসোমবার সচিবালয়ের গণমাধ্যম কেন্দ্রে বাংলাদেশ সেক্রেটারিয়েট রিপোর্টার্স ফোরাম (বিএসআরএফ) আয়োজিত ‘বিএসআরএফ সংলাপ’ অনুষ্ঠানে সাংবাদিকদের এক প্রশ্লের জবাবে তিনি এসব কথা বলেন। বিএসআরএফ সভাপতি তপন বিশ্বাসের সভাপতিত্বে অনুষ্ঠানের সঞ্চালনা করেন সাধারণ সম্পাদক মাসউদুল হক।\nবিভিন্ন দেশের ডেঙ্গু আক্রান্তের তথ্য তুলে ধরে স্থানীয় সরকারমন্ত্রী মো. তাজুল ইসলাম বলেন, ভিয়েতনাম, মালয়েশিয়া, শ্রীলঙ্কা, থাইল্যান্ড, সিঙ্গাপুর, ফিলিপাইনে প্রচুর ডেঙ্গু আক্রান্ত হয়েছে। তাদের থেকে বাংলাদেশের ডেঙ্গু পরিস্থিতি অনেক ভালো অবস্থানে রয়েছে। এতেও আমরা সন্তুষ্ট নই, তাদের সঙ্গে তুলনা করা এই নয় যে আমরা বসে আছি। হয়তো আগামী এক মাসের মধ্যে ডেঙ্গুর প্রকোপ কমে যাবে। আমরা সমন্বিতভাবে মশা নিধনে কাজ করে যাচ্ছি। কিন্তু দুঃখজনক, এবার ডেঙ্গুতে অনেক শিশুর মৃত্যু হয়েছে। স্বজন হারিয়েছেন। আমরা আর একজনকেও হারাতে চাই না। এবার যে অভিজ্ঞতা হয়েছে এটা পরের সময়গুলোতে কাজে লাগিয়ে পদক্ষেপ নেওয়া হবে।\nমন্ত্রী বলেন, ২০১৯ সাল থেকে মশা নিধনের একটি পরিকল্পিত উদ্যোগ নিই। ওই বছরের অভিজ্ঞতা নিয়ে ২০২০ সালে কাজ করি সেজন্য আক্রান্ত হয় মাত্র ১৪০৫ জন। কিন্তু ২০২১ সালে দেখলাম অনেক বেশি আক্রান্ত হয়েছে, মৃত্যুর সংখ্যাও বেশি। এবার ডেঙ্গুর প্রকোপ বাড়ার অন্যতম কারণ জলবায়ু পরিবর্তন। তারপরও দীর্ঘ সময় ধরে চলা বিধিনিষেধ আর ঈদের ছুটিতে মানুষ গ্রামের বাড়ি চলে যায়। যে কারণে পরিত্যক্ত স্থানে পানি জমে মশার জন্ম হয়েছে। অন্যদিকে নির্মাণাধীন ভবনগুলোর শ্রমিকরা ছুটিতে থাকায় সেখানেও মশার লার্ভা পাওয়া গেছে।\nডেঙ্গুর প্রকোপের মধ্যে দক্ষিণ সিটি করপোরেশনের মেয়রের বিদেশ সফর প্রসঙ্গে তিনি বলেন, পারিবারিক সমস্যার কারণে তিনি দেশের বাইরে ছিলেন। তবে এখন চলে এসেছেন। আমাকে ফোন করে এ তথ্য জানিয়েছেনও। তিনি যথেষ্ট কাজ করছেন।\nদক্ষিণে ডেঙ্গু আক্রান্তের সংখ্যা বেশি উল্লেখ করে মন্ত্রী বলেন, মানুষকে সচেতন করা যাচ্ছে না। পাশের বাড়ির মানুষ ডেঙ্গুতে মারা যাচ্ছে তারপরও এরা সচেতন হচ্ছে না। এদের নিজে থেকে সচেতন হতে হবে। আমরা ভ্রাম্যমাণ আদালত পরিচালনা করছি, মশা নিধনের জন্য জরিমানা করছি। এ মাসের মধ্যে এর প্রকোপ অনেক কমে যাবে বলে জানান তিনি।\nতাজুল ইসলাম বলেন, স্থানীয় সরকার প্রতিষ্ঠানগুলো সঠিকভাবে দায়িত্ব পালন করে না। এমন অভিযোগের অনেকটাই সঠিক। কিন্তু এর জন্য আমরাও দায়ী। জনপ্রতিনিধিদের সঠিকভাবে কাজ করানোর দায়িত্ব আমার।\nতিনি বলেন, করোনা পরিস্থিতিতে সিটি করপোরেশন, পৌরসভাসহ স্থানীয় সরকার প্রতিষ্ঠানগুলোর আয় কমেছে। তবে তার মধ্যেও বর্তমানে ৮০ শতাংশ পৌরসভার বেতন-ভাতা পরিশোধ করা আছে। পৌরসভাগুলোতে প্রধান নির্বাহী কর্মকর্তা (সিইও) নিয়োগ দেওয়া হবে। বিষয়টিতে প্রধানমন্ত্রী রাজি হয়েছেন। এতে সেবা উন্নত হবে। জবাবদিহি বাড়বে, আয় বাড়বে এবং সরকারের সঙ্গে সরাসরি যোগাযোগ স্থাপিত হবে। তাছাড়া, জেলা পরিষদগুলোতে অডিটর নিয়োগ দেওয়া হবে। এতে প্রতিষ্ঠান স্বনির্ভর হবে।\nতিনি আরো বলেন, জমির সুষ্ঠু ব্যবহার নিশ্চিতে আগামীতে বাড়িঘর নির্মাণ করতে হলে, এমনকি গ্রামেও অনুমতির বিধান করা হচ্ছে। জেলা পরিষদ এবং পৌরসভার আইন পরিবর্তনের কাজ চলছে। জেলা পরিষদের সদস্য কমিয়ে আনার জন্য প্রত্যেক উপজেলা থেকে একজন এবং তিন উপজেলা থেকে একজন মহিলা সদস্য নিয়োগের বিধান রেখে আইন প্রস্তাব করা হয়েছে।\nএ সময় মন্ত্রী আরো বলেন, ঢাকার বিশদ অঞ্চল পরিকল্পনার (ড্যাপ) গ্যাজেট চলতি বছরের ডিসেম্বরের মধ্যেই প্রকাশ করা হবে। তাছাড়া, স্থানীয় পরিষদের অধীনে প্রতিটি রাস্তাঘাট নির্মাণ কাজের জন্য আলাদা আইডি নাম্বার দেওয়া হবে। এতে কাজের সুষ্ঠু তদারকিসহ সংশ্লিষ্ট ঠিকাদার ও প্রকৌশলীকে সহজে শনাক্ত করা যাবে। কেউ গাফিলতি করলে সহজে ধরা যাবে এবং প্রতিটি নির্মাণ কাজের আয়ুষ্কাল নির্ধারণ করা হবে। সময়ের আগে সেটি ক্ষতিগ্রস্ত হলে সংশ্লিষ্ট ঠিকাদার ও প্রকৌশলীকে দায়িত্ব নিতে হবে।\nসাংবাদিকদের এক প্রশ্নের জবাবে বলেন, স্থানীয় সরকার বিভাগের অধীনে এখন ২৭১টি প্রকল্প চলমান রয়েছে। এর মধ্যে লোকাল গভর্মেন্ট ডিভিশন ১৫টি, এসআইএলজি ১৫টি, ওয়াসা ১৯টি, এলজিএডি ১২৭টি, ডিপিএইচই ৪৯টি, সিটি করপোরেশন ৬০টি।\nসন্তান কথা শুনছে না, কী করবেন?


সাতটা বিয়ে পুলিশকর্মীর! লুকোনো ছিল তিন দশক, তারপর কোন শামুকে পা কেটে খোয়া গেল চাকরি | Thane, Maharashtra constable suspended for having seven marriages - Bengali Oneindia\n3 hrs ago তৃণমূল-সিপিএম আরও কাছাকাছি! যতই গালাগাল দিন, মত বদলাবেন না তন্ময়\n4 hrs ago তৃণমূল ছেড়ে বিজেপিতে যোগদান এবার রাজ্যেই! মুকুলের দিল্লি ছোটায় রাশ টানল নেতৃত্ব\nসাতটা বিয়ে পুলিশকর্মীর! লুকোনো ছিল তিন দশক, তারপর কোন শামুকে পা কেটে খোয়া গেল চাকরি\n| Published: January 10 2018, 11:00 [IST]\nএকটা-দুটো নয়, সাত সাতটা বিয়ে করেছিলেন মুম্বইয়ের থানের কনস্টেবল। দিব্যি ছিলেন। তবে শেষে স্ত্রীর অভিযোগেই খোয়া গেল চাকরি, বরখাস্ত হতে হল কর্মস্থল থেকে। কীর্তিমান পুলিশ কনস্টেবলের নাম সূর্যকান্ত কদম। তাঁকে সাসপেন্ড করা হয়েছে।\nপুলিশ সূত্রে খবর, গত সোমবার সূর্যকান্তের সাতটি বিয়ের খবর সামনে আসে। স্ত্রীরা কদমের অন্য বিয়ের খবর জানতে পারেন। মধ্যবয়সী কদমের কীর্তি সামনে আনেন স্ত্রীদের মধ্যে একজন। মহারাষ্ট্রের বিভিন্ন জেলায় বিয়ে করে স্ত্রীদের রেখে দিয়েছিলেন কদম।\nসোমবার সেই ঘটনা জানাজানি হয়ে সামনে আসে। পুলিশ দফতর কদমকে সাসপেন্ড করলেও কোনও অভিযোগ দায়ের না হওয়ায় মামলা দায়ের হয়নি। তবে পুলিশের তরফে তদন্ত শুরু হয়েছে।\nপুলিশ বিভাগের কর্তারা জানিয়েছেন, ইতিমধ্যে সূর্যকান্ত কদম নামে পুলিশ কনস্টেবলকে সাসপেন্ড করা হয়েছে। এবং বিভাগীয় তদন্তের পর দোষী সাব্যস্ত হলে জালিয়াতির মামলা দায়ের করা হবে।\nপরিবার ও পড়শি সূত্রে খবর, গত ২৮ বছর ধরে সাতজন মহিলাকে বিয়ে করেছেন কদম। শেষ বিয়ে করেছেন ২০১৪ সালে। প্রথম বিয়ে করেন ১৯৮৬ সালে। তারপরে ১৯৯২, ১৯৯৩, ১৯৯৫, ১৯৯৮, ২০০৭ ও ২০১৪ সালে শেষবার বিয়ের পিঁড়িতে বসেন কদম। মহিলারা সকলেই থানে ও তার আশপাশের এলাকার বাসিন্দা বলে প্রাথমিকভাবে জানা গিয়েছে।\nএতবছর ধরে এতগুলি বিয়ে করার পরও কীভাবে এতদিন তা গোপন রেখে দিতে পেরেছিলেন অভিযুক্ত পুলিশকর্মী তা নিয়ে তদন্ত করছে পুলিশ।\nকোচবিহারে ফের উদ্ধার কার্বাইন! নেতার পর পুলিশের জালে দুই যুবক\nকসবার শিক্ষা প্রতিষ্ঠানে সদ্যোজাতের দেহ ঘিরে চাঞ্চল্য! সিসিটিভি ফুটেজ পরীক্ষা পুলিশের\nবাড়ি থেকে বেরিয়ে নিখোঁজ ছাত্র! চাঞ্চল্য নারায়ণগড়ে\nঅভিযোগ জানাতে গিয়ে আক্রান্ত খোদ অভিযোগকারীই! কাঠগড়ায় রাজ্যের পুলিশ\nবিজেপির অনুষ্ঠানে যোগ দিয়ে সাসপেন্ড দত্তপুকুরের আইসি\nজেলা হাসপাতালে সাফাই! অভিযানে পুলিশ সুপার, হাসপাতাল সুপার\nবীরভূম বারুদের স্তূপে ! ১২০ টি বোমা উদ্ধারে গ্রেফতার ৩৯৯ জন, তুমুল চাঞ্চল্য\nপ্রেমিকার বিয়ে রুখতে গিয়ে মর্মান্তিক পরিস্থিতির শিকার যুবক! কোন কাণ্ড ঘটে গেল হুগলিতে\npolice marriage wife maharashtra thane পুলিশ বিয়ে স্ত্রী থানে মহারাষ্ট্র\nThane, Maharashtra constable suspended for having seven marriages\nStory first published: Wednesday, January 10, 2018, 11:00 [IST]\n'গোমতা'র অবহেলায় সাসপেন্ড ৮ অফিসার! গরু মৃত্যু ঘিরে তুলকালাম\nচরমে রাজনৈতিক অস্থিরতা, আস্থা ভোটের দাবিতে কর্নাটক বিধানসভায় হট্টগোল বিজেপির


রামুতে ডাকাতের গুলিতে গৃহকর্তা নিহত, জামাতা আহত রামুতে ডাকাতের গুলিতে গৃহকর্তা নিহত, জামাতা আহত – Coxsbazar Alo\nরামুতে ডাকাতের গুলিতে গৃহকর্তা নিহত, জামাতা আহত\nকক্সবাজারের রামুতে বসত বাড়িতে দুর্ধর্ষ ডাকাতির ঘটনা ঘটেছে। ডাকাতের গুলিতে প্রাণ হারিয়েছেন গৃহকর্তা নুর আহমদ। গুলিবিদ্ধ হয়ে আহত হয়েছেন গৃহকর্তার জামাতা ইছহাক (২৮)।\nবুধবার (২৩ সেপ্টেম্বর) রাত সাড়ে ১২ টায় রামু উপজেলার জোয়ারিয়ানালা ইউনিয়নের ৭ নং ওয়ার্ডের মালাপাড়া অরইকুলা এলাকায় এ ঘটনা ঘটেছে। নিহত নুর আহমদ (৫৫) নজির আহমদের ছেলে।\nসহকারি পুলিশ সুপার (উখিয়া সার্কেল) আব্দুল মালেক, রামু থানার ওসি মো. আবদুল মজিদ আজ বৃহষ্পতিবার (২৪ সেপ্টেম্বর) সকালে ঘটনাস্থল পরিদর্শন করেছেন।\nজোয়ারিয়ানালা ইউনিয়ন আওয়ামীলীগ নেতা কামাল সামসুদ্দিন আহমেদ প্রিন্স জানিয়েছেন, সম্প্রতি ওই এলাকায় ডাকাত ও অপহরণকারি চক্রের তৎপরতা বৃদ্ধি পাওয়ায় লোকজন আতংকে ছিলো। এ কারনে বুধবার রাতে নুর আহমদ গরু-ছাগল ও ফসলী জমি পাহারা দেয়ার উদ্দেশ্যে ঘরের সামনে পাহারারত ছিলেন। রাত সাড়ে ১২ টায় একদল অজ্ঞাত ব্যক্তি এসে নুর আহমদের বাড়িতে হানা দেয়। এসময় টর্চের আলো দেখে নুর আহমদ চিৎকার করতে চাইলে ডাকাতরা তাকে লক্ষ্য করে গুলি ছোঁড়ে। এতে নুর আহমদ এবং তার জামাতা ইছহাক গুলিবিদ্ধ হন। এসময় ডাকাতদল অস্ত্রের মুখে বাড়ির অন্যান্য সদস্যদের জিম্মি করে লুটপাট চালিয়ে বিভিন্ন মালামাল নিয়ে সটকে পড়ে। ঘটনার পর স্থানীয় জনতা গিয়ে গুলিবিদ্ধ নুর আহমদ ও ইছহাককে কক্সবাজার সদর হাসপাতালে পাঠায়। তবে হাসপাতালে নেয়ার পথে প্রাণ হারান গৃহকর্তা নুর আহমদ। এ ঘটনায় অপর গুলিবিদ্ধ ইছহাক (২৮) বর্তমানে কক্সবাজার সদর হাসপাতালে চিকিৎসাধিন রয়েছেন। নিহত নুর আহমদ ৩ ছেলে ৩ মেয়ের জনক।\nরামু থানার ওসি আবদুল মজিদ ডাকাতের গুলিতে হতাহতের বিষয়টি স্বীকার করেছেন। তিনি জানিয়েছেন, এ ব্যাপারে প্রয়োজনীয় ব্যবস্থা নেয়া হবে।\nসাম্প্রতিক সময়ে রামু উপজেলায় ডাকাতি ও চুরির ঘটনা বেড়ে গেছে। এরআগে ১৯ সেপ্টেম্বর উপজেলার ফতেখাঁরকুল ইউনিয়নের পশ্চিম মেরংলোয়া গ্রামে মৃত বাদশা আলমের ছেলে জহির উদ্দিনের বাড়িতে ডাকাতির ঘটনা ঘটে। ১৬ সেপ্টেম্বর ফতেখাঁরকুল ইউনিয়নের মন্ডলপাড়া স্বপ্নপুরী কমিউনিটি সেন্টারের উত্তর পাশে প্রাথমিক বিদ্যালয়ের অবসরপ্রাপ্ত প্রধান শিক্ষক আহমদ হোসেন এর বাড়িতে চোরের দল গ্রিল ভেঙ্গে মোটর সাইকেল চুরি করে। মোটর সাইকেলটির মালিক ব্র্যাক বাংক ঈদগাও শাখার ইনচার্জ মো. জামাল হোসেন জানিয়েছেন, বিভিন্নস্থানে খোঁজ নিয়েও মোটর সাইকেলটির সন্ধান মেলেনি। এ নিয়ে থানায় তাৎক্ষনিক অবহিত করা হয় এবং পরে সাধারণ ডায়েরী করা হলেও গাড়িটি উদ্ধারে পুলিশের কোন সহযোগিতা পাওয়া যায়নি।\n১৯ সেপ্টেম্বর রাতে রামু ফতেখাঁরকুল ইউনিয়নের পূর্ব মেরংলোয়া গ্রামে মোহাম্মদ শাকিলের বাড়িতে সংঘবদ্ধ চোর দরজা ভেঙ্গে এবং গ্রিলের তালা ভেঙ্গে মোটর সাইকেল চুরি করে। এরআগেও শাকিলের আরো একটি মোটর সাইকেল চুরি হয়েছিলো বলে জানা গেছে। একের পর এক ডাকাতি আর মোটর সাইকেল চুরির ঘটনায় লোকজন আতংকে থাকলেও এসব অপরাধে জড়িতরা ধরছোয়ার বাইরে রয়ে যাচ্ছে।


পিস হিসেবে বিক্রি হলেও তরমুজের দাম কমেনি! - বাংলাদেশ প্রতিবেদনপিস হিসেবে বিক্রি হলেও তরমুজের দাম কমেনি! - বাংলাদেশ প্রতিবেদন\nপিস হিসেবে বিক্রি হলেও তরমুজের দাম কমেনি!\nরবিউল মাদবর\t/ ৫৬ /২০২১\nপিস হিসেবেই বিক্রি হলেও তরমুজের দাম কমেনি!\nআগে মেপে তার দাম নির্ধারন করে দাম লিখে রেখে এবার পিস হিসেবেই বিক্রি করছে। রাজধানীর বিভিন্ন এলাকায় এ চিত্র দেখা গেছে।\nএক জন ক্রেতা বাংলাদেশ প্রতিবেদনকে বলেন, হাত দিয়ে নয়, চামচ দিয়ে খাওয়ার মত অবস্থা!\nএকটা দেশ তরমুজওয়ালাদের সিন্ডিকেট নিয়ন্ত্রণ করতে পারে না, কিভাবে আমরা অদৃশ্য করোন ভাইরাসকে নিয়ন্ত্রণ করবো।\nএজন্য সরকার পিস হিসেবে বিক্রির নির্দেশনা দিয়েছে। পাশাপাশি নজরদারি বাড়িয়েছে। কিন্তু জনগন সেই সুফল পাচ্ছে না অতিমুনাফা লোভী ব্যবসায়ীদের কারণে।


বাংলাদেশের প্রধানমন্ত্রী শেখ হাসিনার ৭৫তম জন্মবার্ষিকী উপলক্ষে কলকাতায় ‘শেখ হাসিনা: দ্য স্টোরি অব এ ব্লোসমিং বাংলাদেশের’ শিরোনামের একটি বই আনুষ্ঠানিক মোড়ক উন্মোচন করা হয়েছে। বইয়ের মোড়ক উন্মোচন করেন সিনিয়র তৃণমূল কংগ্রেস নেতা ও পশ্চিমবঙ্গের পঞ্চায়েত, গ্রাম উন্নয়ন, রাষ্ট্রায়ত্ত উদ্যোগ ও শিল্প পুনর্গঠন মন্ত্রী সুব্রত মুখার্জী।\nমঙ্গলবার বিকেলে দক্ষিণ কলকাতার বালিগঞ্জ এলাকায় নিজের বাসভবনে এই বইটির মোড়ক উন্মোচন করেন তিনি।\nঅনুষ্ঠানে উপস্থিত ছিলেন কলকাতাস্থ বাংলাদেশ উপ-হাইকমিশনের প্রথম সচিব (প্রেস) ড. মোফাককেরুল ইকবাল, কলকাতা প্রেসক্লাবের সভাপতি স্নেহাশীষ সুর, রবীন্দ্রভারতী বিশ্ববিদ্যালয়ের সাংবাদিকতা বিভাগের প্রধান ড. দেবজ্যোতি চন্দ প্রমুখ।\nইংরাজী ভাষার এই বইটিতে কলম ধরেছেন পশ্চিমবঙ্গের বুদ্ধিজীবী, শিক্ষাবিদ, গণমাধ্যমকর্মী, অর্থনীতিবিদ এবং সাংস্কৃতিক ব্যক্তিত্বরা। ১৫টি প্রবন্ধের সংগ্রহ দ্বারা বঙ্গবন্ধুর কন্যার জীবন ও কাজ এবং বাংলাদেশ অগ্রগতির বিষয়ে গভীরভাবে তুলে ধরা হয়েছে। পাশাপাশি তাঁর নেতৃত্বে বর্তমান বাংলাদেশের উন্নতি ও সমৃদ্ধির বিষষগুলো তুলে ধরা হয়েছে। ১৫৪ পৃষ্টার বইটি সম্পাদনা করেছেন কলকাতাস্থ বাংলাদেশ ডেপুটি হাইকমিশনের প্রেস শাখার প্রথম সচিব ড. মো. মোফাকখারুল ইকবাল। ঢাকার ‘জার্নিম্যান বুকস’ বইটি প্রকাশনা করেছে।\nমন্ত্রীর অভিমত বাংলাদেশের শিক্ষা জগতের পাঠক এবং স্কলারদের জন্য এই বইটি একটি গুরুত্বপূর্ণ দলিল এবং রেফারেন্স হিসাবে কাজ করবে। তিনি আরো বলেন 'এই বইটি বর্তমান প্রজন্মকে শেখ হাসিনার জীবনের সংগ্রাম এবং কীভাবে তিনি একটি দারিদ্র্যপীড়িত দেশকে অর্থনৈতিক সমৃদ্ধি এবং সামাজিক স্থিতিশীলতার দিকে নিয়ে গেছেন- তা জানতেও সাহায্য করবে। '


বিয়ানীবাজার পৌর নির্বাচনঃ আওয়ামীলীগের শুক্কুর, বিএনপি'র পিন্টু, জাসদ’র শমসের জাতীয় পার্টির কে! - JONOPRIO:::\nHome জেলা সংবাদ বিয়ানীবাজার পৌর নির্বাচনঃ আওয়ামীলীগের শুক্কুর, বিএনপি'র পিন্টু, জাসদ’র শমসের জাতীয় পার্টির কে!\nবিয়ানীবাজার পৌর নির্বাচনঃ আওয়ামীলীগের শুক্কুর, বিএনপি'র পিন্টু, জাসদ’র শমসের জাতীয় পার্টির কে!\nJONOPRIO24 at 19:09:00 জেলা সংবাদ,\nসুফিয়ান আহমদ, বিয়ানীবাজার প্রতিনিধি : আগামী ২৫ শে এপ্রিল মঙ্গলবার দীর্ঘ ১৬ বৎসর পর অনুষ্টিত হতে যাচ্ছে বিয়ানীবাজার পৌরসভার প্রথম নির্বাচন। বহুল প্রত্যাশীত এ নির্বাচনে ইতোমধ্যে "মেয়র" পদে ক্ষমতাসীন আওয়ামীলীগ মনোনয়ন পেয়েছেন আব্দুশ শুক্কুর।\nতিনি মনোনয়ন পাওয়ার পর থেকে চাঙ্গা হয়ে উঠেছেন তার নেতাকর্মী ও সমর্থকেরা। তারা তাকে নিয়ে চালাচ্ছেন জোর প্রচার প্রচারণাও। পৌর আওয়ামীলীগের সাবেক এ সাধারণ সম্পাদক আওয়ামীলীগের রাজনীতির সাথে সম্পৃক্ত থাকলেও ব্যক্তি হিসেবে সব দলের কাছেই রয়েছে তার আলাদা ইমেজ। দলীয় নেতাকর্মীদের কাছেও তিনি সমাদৃত। বিয়ানীবাজার পৌরসভার বহুল প্রতীক্ষিত নির্বাচনে তিনিই হবেন "প্রথম মেয়র" এমনটাই তার সমর্থকদের বিশ্বাস।এদিকে আওয়ামীলীগ থেকে আব্দুশ শুক্কুর মনোনীত হওয়ার পরই প্রকাশ্যে এলেন রাজপথের বিরোধী দল বিএনপি'র প্রার্থী আবু নাসের পিন্টু। তিনি পৌর বিএনপি'র সভাপতি হিসেবে দায়িত্ব পালনের পাশাপাশি দীর্ঘদিন থেকে পৌর নির্বাচনে প্রতিদ্বন্ধিতা করার জন্য কৌশলী প্রচার প্রচারণা চালিয়ে আসছেন। যার ফলে ইতোমধ্যে তিনিও চলে এসেছেন আলোচনায়। ধানের শীষ প্রতিক নিয়ে তিনি লড়বেন "মেয়র" পদে। ধারণা করা হচ্ছে, নির্বাচনে মূল লড়াই হতে পারে শুক্কুর ও পিন্টুর মধ্যে। তাছাড়া ক্ষমতাসীন দলের শরীক জাসদও (ইনু) প্রার্থী দিচ্ছে এই নির্বাচনে। জাসদের একমাত্র মনোনয়ন প্রত্যাশী হিসেবে মাঠে আছেন উপজেলা জাসদের সাধারণ সম্পাদক শমসের আলম। ভোটের হিসেবে উপজেলায় জাসদ ভালো অবস্থানে না থাকলেও নিজেদের অবস্থান জানান দিতে নির্বাচনে তারা অংশগ্রহণ করছে বলে মনে করছেন বিশ্লেষকরা। তবে শেষ পর্যন্ত তিনি নির্বাচনী মাঠে থাকবেন না কি ক্ষমতাসীন দলের প্রার্থীকে সমর্থন দিবেন তা দেখার অপেক্ষায় ভোটাররা। অপরদিকে নিজেদের ভোটের অবস্থান জানান দিতে জামায়াতে ইসলামীও এই নির্বাচনে তাদের প্রার্থী দেয়ার সিদ্ধান্ত নিয়েছে। ইতোমধ্যে তারা দলীয় প্রার্থী নির্ধারণ করলেও তা এখনো প্রকাশ করে নি। ধারণা করা হচ্ছে, পৌর জামায়াত নেতা মোঃ জাকির হোসেন অথবা ডাঃ মাহবুবুল আলম সোজাকে দেখা যেতে পারে জামায়াতের প্রার্থী হিসেবে।\nঅন্যদিকে আওয়ামীলীগ, বিএনপি ও জাসদের "মেয়র" প্রার্থী নির্ধারণ হওয়ার পর নড়েচড়ে বসেছে বিরোধী দল জাতীয় পার্টি। তারাও "মেয়র" প্রার্থী দেয়ার জন্য তৎপরতা চালাচ্ছেন। তৎপর রয়েছেন জাতীয় পার্টির লাঙ্গল প্রতিক প্রত্যাশী আব্দুন নুর ও সাহেদ আহমদ। ইতোমধ্যে আব্দুন নুর যুক্তরাষ্ট্র ও সাহেদ আহমদ যুক্তরাজ্য থেকে দেশে এসে পৌছেছেন। আব্দুন নুর উপজেলা জাতীয় পার্টির সাবেক সভাপতি ও সাহেদ আহমদ উপজেলা জাতীয় পার্টির একাংশের আহবায়ক। শেষ পর্যন্ত এই দু'জনের মধ্যে কে হন জাতীয় পার্টির লাঙ্গল প্রতিকের "মেয়র" প্রার্থী তা এবার দেখার পালা।\nপ্রসঙ্গত, সব জল্পনা কল্পনার অবসান ঘটিয়ে আগামী ২৫ এপ্রিল মঙ্গলবার অনুষ্টিত হতে যাচ্ছে বহুল প্রত্যাশীত বিয়ানীবাজার পৌরসভার নির্বাচন। নির্বাচন উপলক্ষ্যে ইতোমধ্যে কাউন্ট ডাউন শুরু করে দিয়েছেন প্রার্থীরা। যে যার মত চালাচ্ছেন প্রচার-প্রচারণা। তবে নতুন কোন আইনী জটিলতা সৃষ্টি না হলে এই দিনই অনুষ্টিত হবে নির্বাচন। এরই মধ্যে বাংলাদেশ নির্বাচন কমিশন এ সংক্রান্ত প্রয়োজনীয় কাগজপত্র স্থানীয় নির্বাচন কমিশন অফিসে প্রেরণ করেছে। নির্বাচন কমিশনের চিঠি পেয়ে নির্বাচনের প্রক্রিয়া শুরু করেছে স্থানীয় নির্বাচন অফিসও। আগামী ২৫ এপ্রিল উপলক্ষ্যে ২৭ মার্চ মনোনয়নপত্র সংগ্রহ, ২৯ মার্চ বাছাই ও ৫ এপ্রিল মনোনয়নপত্র প্রত্যাহারের তারিখ ঘোষণা করা হয়েছে। তফশীল অনুযায়ী অফিস চলাকালীন সময়ে স্থানীয় নির্বাচন অফিস থেকে মনোনয়নপত্র সংগ্রহ করা যাবে। নির্বাচনে রিটার্ণিং কর্মকর্তার দায়িত্ব পালন করবেন জেলা নির্বাচন কর্মকর্তা মনির হোসেন আর সহকারী রিটার্ণিং কর্মকর্তা হিসেবে দায়িত্ব পালন করবেন উপজেলা নির্বাচন সৈয়দ মো: কামাল হোসেন।


পরিচালনা পর্ষদের সিদ্ধান্ত অমান্য করছেন শিক্ষকেরা\nবরুড়ার আড্ডা ডিগ্রি কলেজ\n১২ মার্চ ২০১৫, ০০:২২\nআপডেট: ১২ মার্চ ২০১৫, ০০:২৩\nকুমিল্লার বরুড়া উপজেলার আড্ডা ডিগ্রি কলেজে শিক্ষক-কর্মচারীদের নিয়মিত উপস্থিতি নিশ্চিত করতে ছয় মাস আগে অ্যাটেনডেন্স পাঞ্চ মেশিন স্থাপন করে কলেজ পরিচালনা পর্ষদ। কিন্তু পরিচালনা পর্ষদের ওই সিদ্ধান্ত অমান্য করছেন অধিকাংশ শিক্ষকই। উদ্ভুত পরিস্থিতিতে কলেজের শিক্ষাকার্যক্রম ব্যাহত হচ্ছে। এতে ক্ষতিগ্রস্ত হচ্ছেন শিক্ষার্থীরা।\nকলেজের শিক্ষক-কর্মচারী ও শিক্ষার্থী সূত্রে জানা গেছে, কলেজে উচ্চমাধ্যমিক ও ডিগ্রি (পাস কোর্স) শাখায় প্রায় দেড় হাজার শিক্ষার্থী আছেন। ৪১ জন শিক্ষক ও ১৩ কর্মচারীর উপস্থিতির তথ্য সংরক্ষণের জন্য কলেজের পরিচালনা পর্ষদের সিদ্ধান্ত অনুয়ায়ী গত বছরের ৩০ আগস্ট কলেজে অ্যাটেনডেন্স পাঞ্চ মেশিন স্থাপন করা হয়। পরিচালনা পর্ষদের সভাপতি ও কুমিল্লা-৮ (বরুড়া) আসনের জাতীয় পার্টির সাংসদ নুরুল ইসলাম ওই কার্যক্রমের উদ্বোধন করেন। কিন্তু কলেজের ৪১ জন শিক্ষকের মধ্যে ৩৮ জনই যন্ত্রটি ব্যবহার করতে অপারগতা প্রকাশ করেন। উদ্ভুত পরিস্থিতিতে কলেজ পরিচালনা পর্ষদ ওই শিক্ষকদের অক্টোবর ও নভেম্বর মাসের বেতন স্থগিত করে দেয়। কিন্তু পরে মানবিক দিক বিবেচনায় শিক্ষকদের বেতন দেওয়া হয়। এরপর পরিচালনা পর্ষদ ও উপজেলা নির্বাহী কর্মকর্তা (ইউএনও) শিক্ষকদের আবারও পাঞ্চ মেশিন ব্যবহারের অনুরোধ করেন। কিন্তু ওই শিক্ষকেরা তাঁদের সিদ্ধান্তেই অটল থাকেন। তবে ভারপ্রাপ্ত অধ্যক্ষ কামাল পাশা পাটোয়ারী, হিসাববিজ্ঞান বিভাগের শিক্ষক মো. এনামুল হক ও অর্থনীতি বিভাগের শিক্ষক মো. আজিজুল হক ও ১৩ জন কর্মচারী পাঞ্চ মেশিন ব্যবহার করছেন।\nভারপ্রাপ্ত অধ্যক্ষ বলেন, পাঞ্চ মেশিন ব্যবহার না করায় শিক্ষকদের উপস্থিতি নিশ্চিত করা যাচ্ছে না। ফলে পাঠদান ব্যাহত হচ্ছে।\nপরিচালনা পর্ষদের শিক্ষক প্রতিনিধি পারভেজ মিয়া দাবি করেন, শিক্ষকেরা নিয়মিত কলেজে উপস্থিত থাকেন। এর পরও পাঞ্চ মেশিন ব্যবহার করতে চাপ দেওয়া হচ্ছে। ওই যন্ত্র ব্যবহার নিয়ে সরকারিভাবে কোনো আদেশ, পরিপত্র ও প্রজ্ঞাপন জারি হয়নি। পরিচালনা পর্ষদের দাতা সদস্য এ জেড এম শফিউদ্দিন শামীম বলেন, ‘শিক্ষকদের কলেজ পরিচালনা পর্ষদের সিদ্ধান্ত মেনে চলা দরকার। নিয়মিত উপস্থিতি ও শিক্ষার্থীদের পাঠদান নিশ্চিত করতে ওই যন্ত্র বসানো হয়েছে। বেসরকারি কলেজের চাকরিবিধিতে শিক্ষকদের কলেজ পরিচালনা পর্ষদের সিদ্ধান্ত মেনে চলার বিধান রয়েছে। এ ক্ষেত্রে ৩৮ জন শিক্ষক তা অমান্য করছেন।’\nজানতে চাইলে কলেজ পরিচালনা পর্ষদের সভাপতি ও সাংসদ নুরুল ইসলাম বলেন, ‘পরিচালনা পর্ষদের সিদ্ধান্ত অনুযায়ী পাঞ্চ মেশিন বসানো হয়। এটা আমার একার সিদ্ধান্ত না। আমি সভাপতি হওয়ার আগেই ওই সিদ্ধান্ত নেওয়া হয়। কলেজটি একসময় ভালো ফল করত। এখন শিক্ষকরা অনিয়মিত হওয়ায় পড়াশোনার পরিবেশ বিঘ্নিত হচ্ছে। শিক্ষকরা কেউ ব্যবসা করছেন, কেউ ঢাকা ও কুমিল্লায় বসে কোচিং করছেন। পাঞ্চ মেশিন একটি আধুনিক পদ্ধতি। বর্তমান সরকারের ডিজিটাল বাংলাদেশ কার্যক্রমকে বেগবান করতে এটি গ্রহণযোগ্য পদ্ধতি।’\nকুমিল্লা বরুড়া চট্টগ্রাম বিভাগ


হোম / স্বাস্থ্য-ফিটনেস / ব্যায়ামের আগে-পরে\nযেকোন ব্যায়ামের ব্যয় করা সময়ের পরিমাণ দিনের মাত্র চার শতাংশ! আপনি যদি ভেবে থাকেন, এই অসময়ে একটু ঘুমানোয় ফিটনেস ঠিক রাখার ব্যাপারে পর্যাপ্ত, কাজটি শেষ করে ফেলেছেন, তাহলে আপনি ভুল ভাবছেন। ফিট থাকার জন্য় ব্যায়াম ছাড়াও আপনাকে উপযুক্ত খাবার খাওয়া, পর্যাপ্ত ঘুমানোসহ ব্যায়ামের আগে ও পরে করা কাজগুলোর দিকে মনোযোগী হতে হবে। তো আসুন, ব্যায়ামের আগে ও পরে করা প্রয়োজনীয় কাজগুলো সম্পর্কে জেনে নিই।\nব্যায়ামের আগে পর্যাপ্ত ঘুমের প্রতি মনোযোগী হোন\nযেকোন ব্যায়াম করার আগে পর্যাপ্ত বিশ্রাম নেওয়া জরুরী। আর বিশ্রাম পুরোপুরি আসে ঘুম থেকে। ব্যায়াম ছাড়াও বিভিন্ন কাজে ফোকাস থাকার জন্য, শরীরকে জড়তামুক্ত রাখার জন্য এর বিকল্প নেই। ঘুম আপনার হার্ট এবং ব্লাড ভেসেলগুলোর আরোগ্য লাভের ব্যাপারে সহযোগিতা করে। এছাড়া পর্যাপ্ত ঘুম ঘ্রেলিন এবং লেপটিন নামক হরমোনগুলোর ভারসাম্য বজায় রাখে।\nসামগ্রিক স্বাস্থ্যের জন্য পানির গুরুত্ব সম্পর্কে আমরা প্রত্যেকেই অবগত। ফিটনেস রুটিনেও এটি বেশ বড় ভূমিকা পালন করে। যদি আপনার ওজন ১৫০ পাউন্ড হয়, তাহলে দৈনিক আপনার ৭৫ আউন্স পানি পান করা উচিত। তবে অবশ্যই, আবহাওয়া, ব্যায়ামের পরিমাণের উপর ভিত্তি করে আপনি কম-বেশি পান করতে পারেন।\nহালকা খাবার খেতে পারেন।\nঅনেকেই একবেলা খাবার খাওয়ার পর ব্যায়ামের জন্য প্রস্তুতি নিয়ে থাকেন। যদি আপনার মনে হয় যে, আপনার পূর্বে কোনো খাবারের প্রয়োজন নেই, তাহলে জোর করে কিছু খাওয়া নিষ্প্রয়োজন! কিন্তু যদি হালকা ক্ষুধা অনুভব করে থাকেন বা যদি দীর্ঘক্ষণ ব্যায়াম করার পরিকল্পনা থাকে, তাহলে অবশ্যই হালকা নাস্তা করে যাওয়া উত্তম। খাওয়ার জন্য এমন কিছু বাছাই করুন, যাতে পর্যাপ্ত প্রোটিন আছে এবং যেগুলো প্রায় সাথে সাথেই শক্তি বৃদ্ধিতে সাহায্য করে।\nপোশাক বাছাইয়ের ক্ষেত্রে মনোযোগী হন-\nপরিধানের জন্য লাইটওয়েটের টি-শার্ট, ট্রাউজার, সোয়েটার জাতীয় কাপড় বাছাই করুন। খেয়াল রাখুন, এগুলো যেন পর্যাপ্ত ফ্লেক্সিল হয় এবং সহজেই যেন এগুলো থেকে তাপ বের হতে পারে।\nওয়ার্ম আপ আপনার শরীরের তাপমাত্রা বৃদ্ধির সাথে সাথে ‘রেঞ্জ অফ মোশন’ বৃদ্ধি করে। যদি মূল ব্যায়াম শুরুর আগে পুরো শরীরটাকে মিনিট দশেকের জন্য দড়িলাফ, জগিং, সাইড-টু-সাইড হোপস, হাফ জ্যাকসহ সাধারণ কিছু ব্যায়াম দিয়ে শুরু করেন, তাহলে আপনার শরীর এর পরের ধকলগুলো সহ্য করতে প্রস্তুত হয়ে যাবে। একটি পারফেক্ট ওয়ার্কআউট সেশন শেষ করতে সাহায্য করবে।\nস্ট্রেচিং হচ্ছে পায়ের ওয়ার্ম-আপের বিপরীত। তবে অনেকের ক্ষেত্রে এরা একই কাজ করে। একটা নির্দিষ্ট সময়ের পর পর আমাদের পেশী সঙ্কুচিত হয়ে থাকে। ব্যাপারটা যেমন অস্বস্তিকর, তেমনি ক্ষতিকর। সঙ্কোচনের ফলে স্বাভাবিকভাবে পর্যাপ্ত রক্ত চলাচলে সমস্যা সৃষ্টি হয়। স্ট্রেচিং এ সমস্যা থেকে মুক্ত হতে সাহায্য করে। তাছাড়া ফ্লেক্সিবিলিটি অর্জনের জন্যও স্ট্রেচিংয়ের ভূমিকা অসাধারণ।\n২.ব্যায়ামের পরবর্তী পুষ্টি ঘাটতি পূর্ণ করুন\nব্যায়ামের পূর্বে খাবার গ্রহণ করুন বা না করুন, কিন্তু ব্যায়ামের পরবর্তী সময়ে খাবার গ্রহণ অবশ্যই করবেন। ব্যায়ামের পরবর্তী ৩০ থেকে ৪০ মিনিটের মধ্যে আপনার শরীর পর্যাপ্ত কার্বোহাইড্রেট এবং প্রোটিন প্রত্যাশা করে, যা গ্লাইকোজেনের ঘাটতি পূর্ণ করার মাধ্যমে ক্ষয়প্রাপ্ত মাসল পুনরুদ্ধার করে এবং নতুন মাসল তৈরিতে সাহায্য করে।\n৩.সর্বোপরি, ঠান্ডা পানিতে গোসল করুন\nব্যায়ামের পরপরই ঠান্ডা পানিতে গোসল ধকলের পরিমাণ কমিয়ে আনে এবং নিরাময় ক্ষমতাকে ত্বরান্বিত করে। তাছাড়া এর মাধ্যমে শরীরে প্রশান্তির সৃষ্টি হয়, যা পরবর্তী দিনগুলোতে নতুন করে কঠোর পরিশ্রমের মাধ্যমে শরীরকে শক্তিশালী করে তোলার ব্যায়ামগুলোতে মনোযোগী হতে অনুপ্রেরণা জোগায়।\n--মাসরুবা তাসনিম সোহা\nমডেল : মারজিয়া খান